
PÄÄKIRJOITUS 


Ilmoittaudun  tyrmättäväksi 


Kutsukaa  sitä  miksi  haluatte:  chrksi, 
qi'ksi  ki’ksi  tai  pranaksi.  Kyseinen 
"energia”  on  kova  sana  muun  muas¬ 
sa  itämaisissa  holistisissa  hoitomuodoissa,  Feng 
Shuissa  ja  taistelulajeissa.  Keväällä  nähtiin  televi¬ 
sion  Älä  katso-  ohjelmassa,  kuinka  tämä  mystinen 
energia  iski  äänekoskelaisen  kyusho-jutsu  -mes¬ 
tari  Toni  Kauhasen  välityksellä  näkymättömästi 
ja  teki  hänen  oppilaistaan  toimintakyvyttömiä 
taistelutilanteessa. 

Toni  Kauhanen  on  amerikkalaisen  karate  - 
kouluttaja  George  A.  Dillmanin  valtuuttama 
kyusho-jutsu  opettaja.  Hän  kouluttaa  hermopis- 
tekamppailua,  jossa  hyödynnetään  "ihmisen  ana¬ 
tomian,  akupunktion,  kiinalaisen  ja  länsimaa¬ 
laisen  lääketieteen  perusteita  sekä  niin  sanottua 
Dillman-teoriaa”. 

Kauhasen  mukaan  harjoituksissa  opitaan  en¬ 
siksi  lyömään  kevyesti  akupisteisiin.  Pitkällisen 
harjoittelun  myötä  ei  tarvitse  kuin  koskea  niihin, 
niin  vaikutus  -  esimerkiksi  tajuttomuus  tai  la¬ 
maannuttava  kipu  -  toteutuu.  Kun  on  harjoitellut 
vuosia,  pystyy  samankaltaisen  vaikutuksen  saa¬ 
maan  aikaan,  kun  vain  siirtää  kätensä  tietyssä 
kulmassa  hermopisteen  päälle.  Kosketusta  ei  siis 
lopulta  tarvita  lainkaan ! 

Skepsiksessä  vaikuttava  lääkäri  Veikko  Näntö 
toteaa,  että  hermopistekamppailu  on  lajille  täysin 
asiallinen  nimitys.  Hermot  kulkevat  monin  pai¬ 
koin  lähellä  kehon  pintaa,  ja  sopivaan  kohtaan 
osuva  isku  saa  aikaan  hermon  toimintahäiriön. 
Tämä  ilmenee  äkillisenä  kipuna  tai  jäsenen  la¬ 
maantumisena  tai  jopa  tajunnan  sumenemisena. 
Tärkeää  on  huomata,  että  tällaisessa  käsittelyssä 
hermo  voi  helposti  vaurioitua. 

Useimmilla  on  omaakin  kokemusta  asiasta: 
kun  sopivasti  kolauttaa  kyynärpäätään  johonkin 
kovaan,  tuntuu  suhteettoman  voimakas  kipu,  ja 
usein  käsi  voi  hetkeksi  lamaantuakin.  Selitys  on 
siinä,  että  isku  kohdistuu  suoraan  erääseen  käteen 
menevään  hermoon,  joka  kyynärpäässä  kulkee 
luun  päällä  lähellä  pintaa.  Vastaavanlaisia  "her¬ 
mopisteitä”  on  kehossa  hermojen  kulkuradoilla 
vähän  joka  puolella. 

Mutta  kun  samassa  yhteydessä  viitataan  aku- 
punktiopisteisiin  ja  kiinalaiseen  lääketieteeseen. 


mennään  hakoteille.  Akupunktiokäsittely  perus¬ 
tuu  uskomukseen,  jonka  mukaan  energia  vir¬ 
taa  elimistössä  meridiaaneja  pitkin,  ja  eri  elimet 
ovat  yhteydessä  toisiinsa  niiden  kautta.  Aku¬ 
punktiolla  tiedetään  olevan  vaikutusta  kipuun, 
ja  lääketieteellinen  tutkimus  viittaa  siihen,  että 
tämä  perustuu  punktioalueen  ihon  hermopäät¬ 
teiden  ärsytykseen,  jonka  kautta  viesti  välittyy 
keskushermostoon  ja  vaikuttaa  siellä.  Pisteiden 
oikeat  sijainnit  on  opittu  tuntemaan  yrityksen  ja 
erehdyksen  tietä,  mutta  kun  hermo-käsitettä  ei 
aikanaan  tunnettu,  selitettiin  asia  energiavirroilla 
ja  akupisteillä. 

Vielä  enemmän  hakoteille  mennään,  kun  esi¬ 
tellään  tyrmäyksiä  ilman  kosketusta.  Jos  ilmiö 
olisi  totta,  miksei  kukaan  ole  koskaan  tehnyt  esi¬ 
merkiksi  pankkiryöstöä  tyrmäämällä  koskematta 
kaikki  pankissa  olevat? 

Mistä  on  kysymys?  Sekoittaako  tyrmääjä  omil¬ 
la  liikkeillä  vastustajan  tasapainon?  Pitääkö  vas¬ 
tustajan  tietää,  että  hänet  tullaan  tyrmäämään 
koskettamatta?  Mitä  tapahtuisi,  jos  tyrmääjän 
testattavana  olisi  satunnainen  joukko  ihmisiä, 
joilta  peitetään  silmät  ja  tukitaan  korvat  -  ihmiset 
seisoisivat  rivissä  selin  tyrmääjään  päin  ja  hänen 
tulisi  tainnuttaa  satunnaisesti  valittu  yksilö? 

Mitään  ei  tapahtuisi,  koska  chi-energiaa  ei  ole 
olemassa.  Hermopisteen  manipuloiminen  ilman 
kosketusta  toimii  vain  tyrmääjän  omien  oppilai¬ 
den  kohdalla,  jotka  tietävät,  miten  heidän  odo¬ 
tetaan  reagoivan.  Kyseessä  on  sama  ilmiö,  mitä 
muun  muassa  Niilo  Ylivainio,  Pirkko  Jalovaara 
ja  Seppo  Juntunen  ovat  käyttäneet  hyväkseen. 
Tyrmättävät  ovat  suggeroituneet  kaatumaan,  ja 
kaatuvat  juuri  siksi. 

En  usko,  että  T.  Kauhanen  ryhtyy  tyrmäämään 
tuntemattomia  ihmisiä  ilman  kosketusta.  Silti 
useimmat  hermopistetekniikoita  tekevät  suostu¬ 
vat  näyttämään  tekniikoita  myös  vapaaehtoisille, 
kunhan  näillä  ei  ole  vakavia  sairauksia. 

Minulla  ei  ole.  Ilmoittaudun  vapaaehtoiseksi. 

Risto  K.  Järvinen 

Hum.  Kand  Ilkka  Toivonen 

Uskomushoitojen 
vapaus  ja  vastuu 


Ilkka  Toivonen  kirjoittaa  uskomushoitojen 
historiasta,  olemuksesta,  turvallisuudesta 
ja  tulevaisuudesta. 


Nykyaikainen  kokeelliseen  tutkimukseen 
perustuva  lääketiede  alkoi  kehittyä  voi¬ 
makkaasti  1800-luvun  puolivälissä.  Lää¬ 
ketiede  oli  1 920-luvun  alussa  kyennyt  voittamaan 
monet  kulkutaudit  tai  ainakin  tehokkaasti  niitä 
vähentämään.  Rokotukset  olivat  yleistyneet  ja 
mm.  isorokko,  joka  lienee  tappanut  enemmän 
ihmisiä  kuin  ruttoepidemiat,  oli  saatu  kitkettyä 
suuresta  osasta  Eurooppaa. 

Uskomuksiin  perustuvat  lääkintätavat,  kuten 
homeopatia,  suoneniskentä,  kuppaus  ja  virtsan 
juonti  olivat  muutamassa  vuosikymmenessä 
hävinneet  melkein  kokonaan  Euroopasta  samal¬ 
la  kuin  vakavat  tauditkin,  jotka  osin  jopa  joh¬ 
tuivat  näistä  jopa  vaarallisista  lääkintätavoista. 
Uskomushoitojen  menestys  kulkee  rinnakkain 
epärationaalisen  ajattelun  ja  okkultismin  suosion 
kanssa,  kuten  jäljempänä  osoitetaan. 

Jo  homeopatian  keksijä  Samuel  Hahnemann 
vastusti  aikoinaan  1700-luvun  lopulla  keksittyä 
isorokkorokotusta.  Varsinkin  homeopaatit  ja 
antroposofit  vastustavat  nykyisiäkin  rokotus¬ 
ohjelmia.  Heidän  mukaansa  lasten  luontaiseen 
kehitykseen  kuuluu  tiettyjen  lastensairauksien 
läpikäyminen  ja  nämä  sairaudet  vahvistavat  las¬ 
ta.  Antroposofian  mukaan  lastensairaudet  jopa 
edesauttavat  lapsen  eetteriruumiin  kiinnittymis¬ 
tä  fyysiseen  ruumiiseen  ensimmäisten  seitsemän 
elinvuoden  aikana. 

Rokotuskriittistä  ''tieteellistä”  tutkimustakin 
on  yritetty  tehdä,  toistaiseksi  huonoin  tuloksin. 
Joidenkin  homeopaattien  mielestä  isorokon  hä¬ 
viämisen  syy  on  jopa  rokotusten  lopettamisessa, 
ja  kulkutautien  voittaminen  johtuisi  hygieniaolo- 
jen  parantumisesta  1 800-luvun  lopulla.  Klassisen 
homeopatian  edustajat  ovat  kuitenkin  kehittäneet 


myös  homeopaattisia  rokotteita,  joiden  käyttö 
lienee  kuitenkin  melko  vähäistä. 

Uskomuslääkintä  kaivetaan  ylös 
haudasta 

1930-luvulla  suosioon  noussut  irrationaalisen 
ajattelun,  mystiikan,  nationalismin  ja  pseudo¬ 
tieteiden  harrastus  liittyy  myös  vaihtoehtolää¬ 
kinnän  asemaan  hyvin  dramaattisesti  erityisesti 
Keski-Euroopassa,  josta  vaikutteita  levisi  tieten¬ 
kin  myös  muualle. 

Natsi-ideologiaan  liittyi  hyvin  paljon  mystiik¬ 
kaa  ja  okkultismia.  Varsinkin  natsien  ns.  "green 
wing”  suosi  erilaisia  vaihtoehtoisia  hoitotapoja 
sekä  mm.  Rudolf  Steinerin  kehittämää  astrologi¬ 
aan  perustuvaa  biodynaamista  viljelyä,  joka  otet¬ 
tiin  laajamittaiseen  käyttöön  aika  pian  jo  1930- 
luvulla  keskitysleireillä- esimerkiksi  Dachaussa, 
joka  perustettiin  1933  Heinrich  Himmlerin 
toimesta. 

Jopa  kuvitelma  arjalaisesta  rodusta  on  lainattu 
suoraan  Rudolf  Steinerilta,  joka  kehitteli  yllättä¬ 
vän  tarkkoja  rotuopillisia  teesejään  teosofian  pe¬ 
rustajan  Helena  Blavatskyn  ”juurirotu”-teorian 
pohjalta.  Steinerin  mukaan  arjalaisen  juurirodun 
yksi  alarotu  on  pohjoisgermaaninen  rotu,  joka 
on  henkisen  ja  rodullisen  kehityksen  korkein 
muoto. 

Adolf  Hitler  oli  vuodesta  1934  alkaen  tunnetus¬ 
ti  kasvissyöjä,  hän  inhosi  tupakointia  ja  alkoholia, 
mutta  Rudolf  Hess  meni  vielä  pitemmälle :  hänel¬ 
le  kelpasi  vain  biodynaamisesti  tuotettu  ruoka. 
Myös  Himmler  suosi  vaihtoehtoisia  viljelytapoja 
ja  homeopatiaa.  Sekä  Hessin,  J.  Streicherin  että 
Himmlerin  henkilääkärinä  toimi  homeopaatti. 

Natsijohtajille  ei  riittänyt  omakohtainen  vaih¬ 
toehtohoitojen  harrastus,  vaan  uskomushoidoista 
piti  tulla  koko  valtakunnan  virallinen  tapa  lääkitä 
ihmisiä.  Suunnitelmiin  kuului,  että  Itä-Euroopan 
vallatuilla  alueilla  toteutettaisiin  laajamittainen 
vaihtoehtolääkinnällinen  ohjelma. 

Myös  eugenikkaa  pidettiin  tuolloin  tieteenä, 
muuallakin  kuin  Saksassa.  Englannissa  oli  ho- 

Kaikenlainen  hoito  ja  huolenpito  on  terveydelle  hyväksi,  vaikka  lääketieteen  nä¬ 
kökulmasta  vaihtoehtoisilla  hoidoilla  ei  olisikaan  muuta  kuin  lumevaikutus. 


meopaatteja,  jotka  harrastivat  rodunjalostusta. 

Natsijohtajat  halusivat  kuitenkin  myös  tieteel¬ 
listä  näyttöä  vaihtoehtolääkinnän  toimivuudesta, 
eivätkä  he  epäilleet,  etteikö  sitä  saataisi  -  siitäkin 
huolimatta,  että  mm.  homeopatiaa  oli  tutkittu 
myös  kokeellisesti  jo  1800-luvulla  ja  sen  vaikutus 
oli  todettu  moneen  kertaan  olemattomaksi  mm. 
tuberkuloosin  parantamisessa. 


Kliinisiä  tutkimuksia 

Natsit  olettivat  itsestäänselvästi,  että  homeopa- 
tialääkkeillä  voidaan  parantaa,  mutta  eivät  tien¬ 
neet  mitkä  mekanismit  niissä  vaikuttavat.  Niinpä 
1937-39  aloitettiin  suuri  virallinen  tutkimuspro¬ 
jekti  maineikkaassa  Robert  Koch  -sairaalassa 
Berliinissä,  joka  oli  nimetty  kuuluisan  lääketie¬ 
teen  uranuurtajan  mukaan. 

Tutkijat  joutuivat  varsin  pian  toteamaan,  että 
homeopatia  ei  ole  mikään  lääketieteellinen  me¬ 
todi,  ja  he  olettivat  sen  perustuvan  psykoterapi¬ 
aan. 

Sen  aikaiset  homeopaatit  olivat  itsekin  myön¬ 
täneet,  että  heidän  menetelmänsä  perustuivat 
90-95:ssä  tapauksessa  100:sta  pelkkään  plase¬ 
bo-vaikutukseen. 

Myös  suuri  Rudolf  Hess  -sairaala  Dresdenissä 
(yli  tuhat  vuodepaikkaa)  oli  natsilääketieteen  kes¬ 
kus,  joka  toimi  yhteistyössä  vaihtoehtohoitajien 
ja  niiden  tutkijoiden  kanssa.  Vuosina  1935-39 
siellä  koulutettiin  satoja  lääkäreitä  käyttämään 
homeopatiaa  ja  muita  vaihtoehtohoitoja. 

Natsien ''kansanterveystyö”  tuotti  1930-luvulla 
rekisteröityjä  luontaishoitajia,  "heilpraktikerei- 
ta”,  yli  14  000,  mutta  heitä  on  arvioitu  olleen 
käytännössä  paljon  enemmän,  jopa  50  000.  On 
esitetty  laskelmia,  joiden  mukaan  natsien  propa¬ 
gandan  ansiosta  6-10  miljoonaa  saksalaista  käytti 
vaihtoehtoisia  hoitomuotoja,  lähinnä  homeopati¬ 
aa,  kun  ennen  natsien  valtaantuloa  kyseessä  oli 
muutamien  harvojen  harrastus. 

Natsi-Saksan  terveysministeri  Dr.  Cont  oli 
pannut  alulle  mittavia  tutkimuksia  homeopatian 
tehosta  monien  yleisten  sairauksien  hoidossa. 
Kohteina  olivat  anemia,  diabetes,  tippuri  sekä 
kilpirauhasen  liikatoimintaa  sen  ajan  tietämyksen 
mukaan  aiheuttava  thyreo-toxicosis. 

Homeopaattilääkäri  Hans  Rabelta  alkoi  kui¬ 
tenkin  usko  mennä.  Hän  totesi  salaa  nauhoitetussa 
viestissään,  jota  myöhemmin  käytettiin  todistus- 
kkaleena  oikeudessa,  homeopaatti  R.  Donnerille 
1939:  "Velvollisuuksiini  kuuluisi  mennä  Minis¬ 
teri  Contin  luokse  ja  pyytää  häntä  lopettamaan 
kiireellisesti  tutkimukset  homeopatiasta.”  Hän 
jatkoi,  "että  olisi  täyttä  hulluutta  uskoa  terveysvi¬ 
ranomaisten  ottavan  tosissaan,  mitä  homeopaatti- 
lääkärit  julkaisevat  lehdissään”.  Hän  kritisoi  mm. 
thyreo-toxicosis  -tutkimuksia,  sillä  homeopatia  ei 
voisi  parantaa  yhtään  selvää  thyreo-toxicosisia. 


Ihmiskokeita  keskitysleireillä 

Näiden  ajatusten  ja  sanojen  taustalla  oli  sodan 
syttyminen  ja  kunnollisen  hoidontarpeen  akuutti 
kasvaminen.  Kuitenkin  natsit,  huolimatta  homeo¬ 
patian  osoittautumisesta  täysin  tehottomasti,  yrit¬ 
tivät  virallistaa  sitä  vielä  sotavuosina  1942-43. 

Jo  1930-luvulla  homeopatiakokeita  oli  tehty 
Dachaussa.  Nyt  kokeet  vietiin  keskitysleireille. 
Erityisesti  Dachau  ja  Auschwitz  olivat  homeo¬ 
paattisten  lääketehtaitten  suuria  tilaajia.  Leireillä 
siirryttiin  suoraan  vertaileviin  kokeisiin  vangeil¬ 
la.  Homeopaattisia  lääkkeitä  kokeiltiin  rinnak¬ 
kain  sulfanomiidin  kanssa.  Kokeita  suorittamaan 
ja  johtamaan  valittiin  kolme  lääkäriä:  Dr.  Schutz, 
Dr.  Kiesevvetter  ja  Dr.  Pape,  joista  viimeksi 
mainittu  suoritti  varsinaisen  "likaisen  työn”  ruis¬ 
kuttamalla  vankeihin  visvaa,  joka  sisälsi  taudin- 
aiheuttamiskykyistä  streptokokkia. 

KokeistaraportoitiinsuoraanHeinrichHimmle- 
rille  ja  Dr.  Gravvitzin  oli  todettava  SS-johtajalle, 
että  kaikki  homeopaattista  lääkettä  saaneet  vangit 
kuolivat  bakteerien  aiheuttamaan  "sepsikseen” 
eli  infektioon  (lähinnä  verenmyrkytykseen),  kun 
taas  sulfanomidia  saaneet  parantuivat. 

Jostain  syystä  koehenkilöiksi  pakotettiin  eri¬ 
tyisesti  pappeja.  Vangeille  annettiin  samoja  ho¬ 
meopaattisia  lääkkeitä,  joita  nykypäivinäkin  on 
tarjolla,  mm.  potassium  phosphoricum,  ferrum 
phosporicum  D6,  silicium  D6,  D12  jne. 

Vain  Saksan  tappio  sodassa  lopetti  vaihtoeh- 
tolääkinnälliset  kokeilut  ihmisillä.  Homeopatia 
on  kuitenkin  edelleen  hyvin  suosittua,  varsinkin 
Saksassa. 

Nurnbergin  oikeudenkäynnissä  kuultiin  todis¬ 
tajalausuntoja  näistä  kokeista,  joista  on  säilynyt 
myös  pikkutarkkoja  pöytäkirjoja.  Dr.  Stöhrin 
todistajalausunnosta:  "Tämä  oli  mitä  brutaalein 
hyökkäys  peruslääketieteellisiä  periaatteita  vas¬ 
taan.” 

Homeopatia  palaa  alkemian  ja 
shamanismin  piiriin 

Vaikka  vaihtoehtolääkintä  on  yleistynyt  1990- 
luvulla,  tieteellistä  selitystä  tai  todistusta  ne  tus¬ 
kin  koskaan  tulevat  saamaan.  Homeopatiakin  on 
vuosikymmeniä  yrittänyt  todistella  oppejaan  tie¬ 
teellisin  tutkimuksin,  mutta  ne  ovat  paljastuneet 
toinen  toisensa  jälkeen  väärennöksiksi.  Homeo¬ 
patian  varsinainen  "tieteellinen  esikuva”  rans¬ 
kalainen  kemisti  Jacques  Benvenistekin,  johon 
homeopaatit  ovat  aina  tähän  asti  vedonneet,  on 
saanut  jo  kaksi  kertaa  kuuluisan  IG-Nobelin,  joka 

"  Ko  ko  n  a  i  s  va  1 1  a  i  st  a 
ja  pehmeää" 


Vaihtoehtoisista  hoitomuodoista  puhutaan 
”kokonaisvaltaisina”ja”pehmeinä”,  vasta¬ 
kohtana  lääketieteen  käyttämille  tieteel¬ 
liseen  tutkimuksen  perustuville  hoitomuodoille. 
On  jokseenkin  epäselvää,  mihin  näkemys  koko¬ 
naisvaltaisesta  ja  pehmeästä  perustuu,  sillä  jopa 
oletettavasti  tuhansia  vuosia  vanhat  ns .  manipulaa¬ 
tiohoidot  (kuten  refleksologia,  meridiaaniterapia, 
vyöhyketerapia,  reiki,  rytminen  hieronta  yms.) 
eivät  eroa  käytännössä  tavallisesta  käsilläparan- 
tamisesta. 

Pernaruttokin  talttuu 

Yleisin  vaihtoehtoinen  hoitomuoto  lienee  ho¬ 
meopatia,  joka  perustuu  olettamukseen,  että  alku¬ 
peräistä  kanta-ainetta  esim.  kasvi-  tai  nasodipre- 
paraattia  erittäin  voimakkaasti  laimentamalla  j  a  ra¬ 
vistamalla  syntyy  parantavaa  energiaa,  elämänvoi¬ 
maa,  joka  siirtyy  vesi-tai  alkoholiliuokseen  veden 
muistinkautta,  vaikka  alkuperäistä  kanta-ainetta  ei 
olisi  enää  jäljellä  molekyyliäkään.  Homeopaattiset 
pillerit  valmistetaan  uuttamalla  tätä  nestettä  esim. 
sokeriruokorakeisiin.  (Nasodi  on  sairaasta  kudok¬ 
sesta  valmistettu  kanta-ainepreparaatti.) 

Homeopatia  ei  ole  muuttunut  sen  kahden  vuo¬ 
sisadan  historian  aikana  juurikaan.  Nykyään  lääk¬ 
keet  tosin  valmistetaan  teollisesti  (mm.  ravistelu 
on  koneellista),  ja  joitakin  uusia  valmisteita  on 
kehitteillä  mm.  pernaruttoa  vastaan.  Nasodi  tullaan 
ottamaan  pernaruttoisen  lampaan  haimasta. 

Klassinen  homeopaatti  ei  tee  diagnoosia  var¬ 
sinaisesta  sairaudesta,  vaan  tutkii  ihmistä  "koko- 
naisuutena”,  ja  muodostaa  potilaasta  ns.  lääkeai- 
nekuvan,  joka  muodostuu  potilaan  ulkomuodosta, 
luonteesta  yms.  Oletetaan  olevan  erityisiä  Nux- 
Vomica,  Silicea,  Sepia  ja  Belladonna  -ihmisiä,  ja 
jopa  miehistä  erotellen  Sepia-naisia  jne. 

Homeopaattilääkärit  poikkeavat  perinteestä 
tekemällä  myös  sairaudesta  diagnoosin.  Homeo¬ 
patiaa  käytetään  lääketiedettä  täydentävänä  hoi¬ 
tona  ja  sitä  on  kokeiltu  lähes  kaikkiin  sairauksiin. 
Joissakin  maissa  hoidoille  on  asetettu  rajoituksia, 
(ns.  puoskarisäädökset)  Esimerkiksi  Norjassa  ho¬ 
meopaatit  eivät  saa  hoitaa  eläimiä,  ja  Ruotsissa 
homeopaatit  eivät  saa  hoitaa  lapsia  ja  raskaana 


olevia  naisia  tai  syöpää  sairastavia  ihmisiä. 

Homeopatiaa  ja  em.  manipulaatiohoitoja  käy¬ 
tetään  myös  eläinlääkinnässä.  Suomen  lainsää¬ 
dännön  mukaan  ei  eläimiä  kuitenkaan  saa  ryhtyä 
parantamaan  ennen  kuin  eläinlääkäri  on  tehnyt 
asianmukaisen  diagnoosin.  Eläinlääketieteelliset 
tutkimukset  eivät  kuitenkaan  ole  todenneet  näillä 
hoidoilla  olleen  mitään  vaikutusta  eläinten  ter¬ 
veyteen. 

Kysyntä  sen  kuin  kasvaa 

Myös  antroposofiset  lääkkeet  valmistetaan  sa¬ 
maan  tapaan.  Sairaudet  syntyvät  antroposofian 
mukaan  ihmisen  joutuessa  epätasapainoon  luon¬ 
non  ja  kosmisten  voimien  kanssa. 

Antroposofiaan  kuuluu  myös  manipulaatiohoi¬ 
toja,  kuten  rytminen  hieronta  ja  hoitoeurytmia, 
joka  perustuu  liikkeisiin  ja  äännähtelyihin,  joiden 
"alkukuvat  ovat  kosmisia.”  Hoitoeurytmiaa  an¬ 
netaan  steinerkouluissa  jo  aivan  ensimmäisellä 
luokalla  jopa  vanhempien  tietämättä.  Hoitoeuryt- 
mialla  on  katsottu  voivan  parantaa  melkein  kaikkia 
sairauksia.  Rytmisen  hieronnan  katsotaan  paranta¬ 
van  jopa  anemiaa. 

Sekä  homeopaattisissa  että  antroposofisessa 
lääkkeissä  ei  ole  yleensä  mitään  kemiallisesti  vai¬ 
kuttavia  ainesosia,  joten  niitä  ei  pidä  sekoittaa 
luontaislääkkeisiin  tai  yrttivalmisteisiin. 

On  tietenkin  selvää,  että  kaikenlainen  hoito  ja 
huolenpito  on  terveydelle  hyväksi,  vaikka  lääke¬ 
tieteen  näkökulmasta  vaihtoehtoisilla  hoidoilla  ei 
olisikaan  muuta  kuin  lumevaikutus. 

Vaihtoehtoisten  hoitomuotojen  suosio  on  koko 
ajan  kasvamassa  myös  Suomessa,  osin  siksi,  että 
tiedotusvälineissä  esitellään  usein  näitä  hoitomuo¬ 
toja  varsin  kritiikittömästi.  Mutta  varmaan  myös 
siksi,  että  vaihtoehtohoitajat  varaavat  aikaa  ja 
huomiota  potilailleen.  Myös  "luonnonmukaisen” 
elämäntavan  arvostuksella  on  vaikutuksensa.  Eng¬ 
lannissa  kysyntä  on  kasvanut  jopa  niin  paljon,  että 
homeopaatin  vastaanotosta  joutuu  maksamaan  yli 
250  euroa,  kun  Suomessa  homeopaatin  vastaan¬ 
otolle  pääsee  vielä  alle  50  eurolla. 

Ilkka  Toivonen 

myönnetään  vuosittain  erilaisille  "tieteellisille” 
naurettavuuksille.  Viimeksi  Benveniste  palkittiin 
keksinnöstään  homeopaattisen  voiman  kulkemi¬ 
sesta  puhelinlankoja  pitkin  Internetiin. 

Osa  homeopaateista  on  jo  valmis  myöntämään, 
että  heidän  on  turha  odottaa  tieteellisiä  selityksiä 
homeopatialle.  Saksalainen  tunnettu  ja  vaiku¬ 
tusvaltainen  homeopaatti  Jörg  Wichmann  ver¬ 
taa  homeopatiaa  homoseksuaaleihin  ja  kehottaa 
kollegoitaan  "tulemaan  ulos  kaapista”  ja  myön¬ 
tämään  nöyrästi,  että  homeopatian  paikka  on  mui¬ 
den  hermeettisten  tieteiden  joukossa,  alkemistien 
ja  shamaanien  rinnalla. 

Homeopatian  tukeutuu  yhä  Hahnemanin  200 
vuotta  vanhoihin  käsityksiin.  Nykyaikainen  lää¬ 
ketieteellinen  tutkimus  on  valovuosien  päässä 
siitä,  kun  Hahnemann  kirjoitti  perusteoksensa 
Organonin,  joka  on  yhä  homeopatian  "pyhä  kirja” 
ja  johon  vieläkin  jatkuvasti  vedotaan.  Hahne¬ 
mann  kirjoittaa,  että  kun  paraneminen  tapahtuu 
luonnonlakien  mukaisesti,  tieteellisellä  selityk¬ 
sellä  on  vähän  merkitystä,  "enkä  pidä  tärkeänä 
selittää  sitä” 

On  selvää,  että  myös  Suomessa  tämä  "luovut¬ 
taminen”  tulee  tapahtumaan  jossain  vaiheessa. 
Päätoimittaja  Tiina  Nyrhinen  ennakoi  jo  tätä 
muutosta  tulkitessaan  ajan  merkkejä  Homeo- 
patia-lehdessä  1/2002:  "On  totta,  että  jos  oli¬ 
simme  uskollisia  Organonin  hengelle,  puhui¬ 
simme  enemmän  elämänvoimasta  ja  hakisimme 
vähemmän  innokkaasti  potensoinnin  tieteellistä 
perustaa.” 

Jotkut  homeopaatit  haluavat  edelleen  odottaa 
tieteellistä  todistusta.  He  pitävät  "paluuta”  alke¬ 
mian  ja  shamanismin  rinnalle  itsemurhana  koko 
alalle.  On  myös  todennäköistä,  että  homeopatia 
ja  muut  vaihtoehtoiset  hoidot  erkanevat  yhä  vain 
kauemmaksi  tieteestä  ja  muuttuvat  yhä  selkeäm¬ 
min  erillisiksi  uskomuksiksi,  ja  palautuvat  omalle 
paikalleen  kansanperinteen  joukkoon. 


Eläinlääkinnän  harha-askel 

Nykyajan  ilmiö  on  myös  vaihtoehtohoitojen 
ryntäys  eläinlääkintään.  Vaihtoehtohoitajat  huo¬ 
masivat  markkinaraon  syntyneen  sekä  luomutilo¬ 
jen  että  tavallisten  kotilemmikkien  lisääntymisen 
myötä.  Aiemmin  ainoastaan  ihmisiin  sovelletut 
hoitomuodot  huomattiin  äkkiä  sopiviksi  myös 
eläimille.  Melkein  kaikkia  vaihtoehtohoitoja 
(vyöhyketerapia,  refleksologia,  meridiaanitera- 
pia,  akupunktio,  yrttihoito,  kukkaterapia,  aro- 
materapia,  shiatsu  jne.)  käytetään  nykyään  eläin¬ 
lääkinnässä.  Joogaa  ei  tiettävästi  ole  vielä  kyetty 
opettamaan  eläimille. 

Homeopatia  on  mennyt  jopa  niin  pitkälle,  että 
eläimistä  tehdään  samanlaisia  luonneanalyysejä 
(lääkeainekuvia)  kuin  ihmisistä  ja  samoja  lääk¬ 
keitä  käytetään  samoihin  oireisiin  eläimillä  ja 
ihmisillä. 

Kun  esimerkiksi  silicea-ihminen  on  homeo¬ 
patian  mukaan  arka  ja  pidättyväinen,  ovat  sa¬ 
mat  piirteet  löydettävissä  hevosista  ja  koirista  tai 
mistä  tahansa  eläimestä.  Homepaatit  puhuvat¬ 
kin  siis  silicea-eläimestä.  Silicea  on  arkikielessä 
tavallinen  piikivi,  joka  on  myös  kanta-aineena 
valmistettavalla  lääkkeelle,  ja  sen  siis  oletetaan 
tehoavan  sekä  silicea-ihmiseen  että  -eläimeen. 
Silicea-eläimelle  tyypillisiä  ovat  mm.  sorkkien, 
kavioiden  tai  kynsien  halkeamat,  ihmiselle  mm. 
paiseet,  päänsärky,  krooninen  korvaerite  ja  hel¬ 
posti  lohkeavat  kynnet. 

Toisaalta  jo  silicean  lääkeainekuvassa  vilisee 
niin  paljon  erilaisia  oireita  ja  luonneanalyysejä, 
että  niitä  tarkastelemalla  voisi  loogisesti  päätyä 
minkä  tahansa  lääkeaineen  käyttöön.  Lisäksi 
eri  homeopaatit  tulkitsevat  oireita  ja  tyyppejä 
täysin  eri  tavalla,  ja  lääkeaineen  määrääminen 
on  melkoista  rulettia.  Homeopaattinen  lääkin¬ 
tä  muistuttaakin  erehdyttävästi  horoskooppien 
laatimista. 

Siitäkin  huolimatta,  että  säädökset  eläinlääkärin 
ammatinharjoittamisesta  kieltävät  vaihtoehtohoi- 
tajia  tekemästä  diagnooseja,  he  ovat  parantaneet 
jatkuvasti  kuvittelemiaan  sairauksia.  Esimerkiksi 
luomutiloilla  homeopaatit  ovat  ennen  uutta  vuon¬ 
na  2000  voimaan  tullutta  EU-direktiiviä  (joka 
salli  tuotantoeläinten  homeopaattisen  hoidon) 
lääkinneet  laittomasti  tuotantoeläimiä.  Vieläkään 
eläimiä  ei  saa  ryhtyä  kuitenkaan  puoskaroimaan 
ilman  eläinlääkärin  lupaa.  Asia  on  nykyisin  tie¬ 
dostettu  myös  eläinsuojeluviranomaisten  taholla. 
Suomen  eläinsuojeluyhdistyksen  puheenjohtajan 
läänineläinlääkäri  Tapani  Parviaisen  mukaan 

Suurin  vaara  vaihtoehtohoidoista  ja  -diagnooseista  on  niiden  käyttö  vakavissa  sairastapauksissa. 


ongelma  on  vakava  ja  laittomuuksista  on  tiedo¬ 
tettu  myös  maa-  ja  metsätalousministeriölle. 

Eläinlääkärit  ovat  huolissaan  eläinten  terve¬ 
yden  vaarantumisesta  uskomuslääkinnän  yleis¬ 
tyessä.  "Artikkeli  'Homeopatia  luvalliseksi 
tuotantoeläimille’  (KMVET  4/2000)  suhtautuu 
kovin  kevyesti  sekä  luonnonlakeihin  että  Suo¬ 
men  tasavallan  lakeihin.  Siinä  homeopaatti  il¬ 
moittaa  ylpeällä  kansalaistottelemattomuudella 
hoitavansa  sekä  ihmisiä  että  eläimiä.  Edellisessä 
tapauksessa  hän  rikkoo  lakia  terveydenhuollon 
ammattihenkilöistä,  jälkimmäisessä  heinäkuussa 
voimaan  tullutta  lakia  eläinlääkärinammatin  har¬ 
joittamisesta.  Nämä  lait  pitävät  eräiden  muiden 
uskomuslääkitysten  ohella  homeopatiaa  sellaise¬ 
na  hoitotoimenpiteenä,  jonka  harjoittaminen  on 
rajattu  lääkärille  tai  eläinlääkärille."  Lainaus  on 
Satu  Pyörälän  ja  Olli  Peltoniemen  artikkelista  ja 
kuvastaa  hyvin  niitä  ongelmia,  joita  keskieuroop¬ 
palaisen,  erityisesti  saksalaisen  luomukäytännön 
soveltaminen  Suomessa  aiheuttaa. 

Manipulaatiohoidot  ja  mystiikka 

Manipulaatiohoitojen  kohdalla  varsinkin  kiina¬ 
lainen  lääketiede  on  tullut  rymisten  länsimaiseen 
hoitoperinteeseen.  Jopa  kahdeksan  prosenttia  lää¬ 
käreistä  on  hankkinut  koulutusta  akupunktion 
alueelta,  mutta  toistaiseksi  tulokset  ovat  vaati¬ 
mattomia. 


Akupunktiota  käytetään  mitä  erilaisimpiin  vai¬ 
voihin,  mm.  päihdeongelmaisten  hoitoon.  Hil¬ 
jattain  Lundin  yliopistossa  valmistunut  tutkimus 
kuitenkin  on  varmistanut,  ettei  korviin  pistettä¬ 
villä  neuloilla  ole  mitään  vaikutusta.  Lasten  ko- 
liikkia  on  yritetty  parantaa  sekä  refleksologialla 
että  vyöhyketerapialla.  On  kuitenkin  ilmeistä,  että 
suuri  osa  "koliikki-itkuisista"  vauvoista  kärsivät 
ilmavaivoista  tai  muista  oireista. 

Manipulaatiohoitoja  käytetään  siis  yhä  enem¬ 
män  "epämääräisissä"  sairauksissa,  joihin  lää¬ 
ketiede  ei  ole  vielä  löytänyt  selitystä.  Käsitykset 
ihmisissä  kulkevista  meridiaaneista  ja  sisäelinten 
heijastuspisteistä  jalkapohjissa  ja  päälaessa  ovat 
niin  kaukana  tieteellisestä  tutkimuksesta,  että  tus¬ 
kin  manipulaatiohoitajista  tulevaisuudessakaan 
on  haastajiksi  lääkäreille  varsinaisissa  sairauk¬ 
sissa. 

Toisaalta  erilaiset  teosofis-antroposofiset  käsi¬ 
tykset  ihmisestä  luonnon  osana  ja  kosmisena  olen¬ 
tona  ovat  tunkeutuneet  mitä  kummallisimmilla  ta¬ 
voilla  erilaisiin  terapioihin.  Jopa  päihderiippuvais- 
ten  hoidossaon  akupunktion  ja  homeopatian  lisäksi 
alettu  puhua  ihmisenä  osana  luontoa  mystiikkaan 
vedoten.  Esimerkiksi  A-klinikoiden  unikouluissa 
käsitellään  ihmisen  suhdetta  lähinnä  astrologisiin 
elementteihin;  maa,  ilma,  tulija  vesi. 


SKEPTIKKO  2/2002 


9 


► 


Ajan  ilmiö? 

Ei  ole  sattumaa,  että  vaihtoehtolääkintä  on  ko¬ 
kenut  renessanssin  juuri  1980-luvun  lopulla  ja 
1900-2000  -luvulla.  Länsimaissa  markkinoiden, 
rahan  ja  keinottelun  ylikorostuminen  on  johtanut 
myös  terveydenhuollon  valvonnan  heikentymi¬ 
seen  ja  monenlaisen  ammattimaisen  huijauksen 
lisääntymiseen. 

EU-rahaa  on  myönnetty  uusien  yritysten  pe¬ 
rustamiseen,  ja  se  antanut  lisämahdollisuuksia 
maallikkoparantajille.  Myös  vaihtoehtolääkkeitä 
valmistava  teollisuus  on  saanut  yhä  suuremman 
osan  tästä  kakusta  ja  sen  mahtava  markkinointi- 
koneisto  manipuloi  jopa  julkista  terveydenhuol¬ 
toa  ja  tiedotusvälineitä.  Lääketeollisuuden  valtaa 
voidaan  siis  kritisoida  myös  vaihtoehtolääkinnän 
puitteissa. 

Vaikka  vaihtoehtohoitajat  itse  korostavat  luon¬ 
nonmukaisuutta  ja  pehmeitä  arvoja  vastakohtina 
materialismille,  on  käytäntö  kuitenkin  toinen. 
Antroposofiset  ja  homeopaattiset  lääketehtaat 
tuottavat  markkinarakoon  yhä  enemmän  tuottei¬ 
ta,  joita  kulutuskysynnän  kasvaessa  ostetaan  yhä 
enemmän.  Tämä  tietenkin  edellyttää  vaihtoeh¬ 
toisten  lääkintätapojen  suosion  jatkuvaa  kasvua. 

Vaihtoehtoisia  hoitoja  suosivat  ihmiset  ovat  pe¬ 
rustaneet  omia  yhdistyksiään,  jotka  markkinoivat 
näitä  tuotteita  eteenpäin  usein  tietämättään.  Esi¬ 
merkiksi  Suomeen  perustettu  Luonnonlapsi  ry. 
pyrkii  toiminnassaan  kehittämään  ''luonnonmu¬ 
kaista”  lääkintää,  joka  käytännössä  tarkoittaa 
homeopaattisten  ja  antroposofisten  lääkkeitten 
käyttöä. 

Nykyajan  luonnon  korostaminen  on  saanut  jopa 
1800-luvun  kansallisromantiikan  aikaisia  ilmen¬ 
tymiä.  Luonnonsuojelusta  ja  ympäristöpolitiikas¬ 
ta  on  tehty  markkinatuote,  jonka  avulla  myydään 
myös  vaihtoehtolääkinnällisiä  tuotteita. 

On  pakko  kysyä,  miten  vaihtoehtoiset  hoidot 
liittyvät  luontoon  ja  luonnonmukaisuuteen.  Mys¬ 
tiikka  ja  okkultismi  ovat  varsin  kaukana  luonnosta 
ja  luonnollisuudesta.  Edellä  esitetty  natsi-ideolo- 


ginen  suuntaus  korosti  luontoa  ja  luonnonvoi¬ 
mia  ja  yhdisti  myös  vaihtoehtolääkinnän  omaan 
"blood  and  soil"  -mystiikkaansa. 

Nykyaikainen  ekologisen  elämäntapojen  ko¬ 
rostus  ja  vaihtoehtohoitojen  buumi  ovat  tietenkin 
yhteydessä  toisiinsa,  mutta  on  korostettava,  että 
natsi-ideologiaan  sillä  ei  liene  yhteyksiä,  vaikka 
usein  puhutaankin  jo  suoranaisesta  ekofasismista. 
Ainoa  yhteinen  piirre  näille  "ajan  hengille”  on 
irrationaalisen  ajattelun  ja  pseudotieteiden  yli¬ 
korostaminen. 

Vaihtoehtohoitojen  riskit 

Edellä  mainittu  esimerkki  lasten  hoitamisesta 
vaihtoehtolääkinnällä  on  vaikein  ongelma.  Kuten 
alussa  mainittiin.  Ruotsissa  homeopaatit  eivät  saa 
hoitaa  lapsia  lainkaan,  ja  tälle  rajoitukselle  on 
hyvät  perusteet.  On  jokseenkin  aikuisen  oma  asia, 
käyttääkö  hän  lääketiedettä  vai  ei.  Mutta  pieni 
lapsi  ei  voi  valita,  vaan  hän  joutuu  aikuisten  van¬ 
hempien  oman  elämänkatsomuksen  "uhriksi”. 
Lasten  vaikeiden  sairauksien  hoitaminen  vaihto¬ 
ehtolääkinnällä  on  myös  ilmiselvässä  ristiriidassa 
lainsäädännön  kanssa.  Käytäntö  kaipaisikin  sel¬ 
keämpiä  pelisääntöjä. 

Laki  potilaan  oikeuksista  ei  ole  tulkinnanvarai¬ 
nen:  “Alaikäisen  potilaan  huoltajalla  tai  muulla 
laillisella  edustajalla  ei  ole  oikeutta  kieltää  poti¬ 
laan  henkeä  tai  terveyttä  uhkaavan  vaaran  torju¬ 
miseksi  annettavaa  tarpeellista  hoitoa.” 

Koska  erilaisia  vaihtoehtohoitoja  annetaan  jo 
pienille  vauvoille,  jopa  aivan  vastasyntyneille 
(ilman  lääkärin  tekemää  diagnoosia)  on  seurauk¬ 
sena  usein  varsinaisen  sairauden  hoitamatta  jät¬ 
täminen.  Vaikka  esimerkiksi  refleksologilla  ja 
vyöhyketerapiassa  koliikkivauvojaan  käyttäneet 
vanhemmat  ja  varsinkin  itse  terapeutit  (joilla  ei 
ole  usein  riittävää  tietoa  ihmisen  fysiologiasta) 
saattavat  puhua  hyvistä  hoitotuloksista,  on  näihin 
kertomuksiin  syytä  suhtautua  varauksella. 

Ensinnäkin  koliikki  eli  ns.  kolmen  kuukauden 
itku  paranee  itsestään  ja  vanhemmat  menevät 
usein  parantajalle  siinä  vaiheessa  kun  vaiva  on  jo 
muutoinkin  pian  helpottumassa.  Ja  mikään  muu 
konsti  ei  ole  auttanut. 

Toiseksi  jokin  "naapurin”  tekemä  diagnoosi 
koliikista  on  usein  väärä  hälytys  ja  tavalliset  vat¬ 
savaivat  paranevat  jo  siten,  että  vauvaa  hierotaan 
ja  liikutetaan  rytmisesti  muutoinkin.  Pelkkä  mat¬ 
ka  ja  parantajan  luona  tapahtuva  liikuttelu  saattaa 
siis  jo  kertaheitolla  poistaa  vaivat. 

Vauvan  tai  aikuisenkaan  sisäelimistö  ei  ole 
missään  "heijasteyhteydessä”  jalkapohjiin  tai 

päälakeen,  joten  on  fysikaalinen  mahdottomuus 
parantaa  suoliston  vaivoja  näitä  pisteitä  painele¬ 
malla.  On  tietenkin  eri  asia,  missä  määrin  tämä 
käsittely  muutoin  rentouttaa  lasta. 

On  jopa  koomistakin,  että  parantaja  saattaa 
painella  ilmavaivoista  kärsivää  lasta  jalkapoh¬ 
jista  ohutsuolen  heijastuspisteestä  ja  saa  aikaan 
parantumisen  kun  lapsi  röyhtäisee.  Tämäkin  tul¬ 
kitaan  vain  heijastepisteen  ärsyttämisen  ansioksi. 
Vyöhyketerapeutit  väittävät  myös,  että  heijaste- 
pisteeseen  syntyy  ylimääräistä  "kristallia’',  jonka 
poishierominen  parantaa  suoliston. 

Suurin  vaara  vaihtoehtohoidoista  on  niiden 
käyttö  vakavissa  sairastapauksissa.  Homeopaa¬ 
tit  ovat  varsin  halukkaita  parantamaan  lasten 
vakaviakin  oireita  pelkällä  sokeriruokopillerillä 
tai  ravistetulla  vedellä.  Välikorvantulehduksen 
lääkitseminen  homeopaattisesti  voi  johtaa  korva- 
tulehduskierteeseen  ja  jopa  liimakorvasairauden 
syntymiseen.  Ja  koska  korvatulehduksenkin  taus¬ 
talla  on  usein  hengitystieinfektio,  voivat  seurauk¬ 
set  olla  vakavia  asianmukaisen  lääkärinhoidon 
puuttuessa.  Puhumattakaan  siitä,  että  homeopaa¬ 
tit  suositelevat  lasten  hoitamista  homeopaattises¬ 


ti  jopa  vaarallisissa  sairaustiloissa  kuten  diabetes, 
verenmyrkytys,  ruokamyrkytys,  syöpä,  keuhko¬ 
kuume,  astma,  kouristustilat,  suolistotulehdukset, 
vatsahaava  ja  jopa  syöpä. 

Homeopatiaa  vakituisesti  käyttäville  on  varat¬ 
tu  joissakin  hoitolaitoksissa  omia  homeopaat¬ 
tisia  lääkkeitä.  Esimerkiksi  Turun  A-klinikan 
lääkekaapista  löytyy  homeopaattisia  vieroitus- 
lääkkeitä.  Tavalliseen  krapulaan  suositeltu  "Nux 
Vomica"  (kanta-aineena  myrkkypähkinä)  tuskin 
kenenkään  henkeä  kuitenkaan  uhkaa. 

Vaihtoehtohoitojen  aiheuttamista  vammautu¬ 
misista  ja  kuolemantapauksista  on  toistaiseksi  vä¬ 
hän  tietoa.  Muutamia  pakkohuostaanottopäätök- 
siä  on  tehty  ja  tuomioita  kuolemantuottamuksesta 
on  jaettu.  Tunnetuin  lienee  tapaus,  jossa  pikkupo¬ 
jan  diabetesta  hoidettiin  lääkärien  vastustuksesta 
huolimatta  kuhne-kylvyillä.  Myös  antroposofisen 
lääkinnän  käyttämisestä  vakavissa  lastensaira- 
uksissa  on  ollut  seuraamuksia.  Tunnetuin  lienee 
steinerpedagogi  Kalevi  Kotamäen  tapaus  1988, 
joka  sai  runsaasti  julkisuutta.  Kalevi  Kotamäki¬ 
hän  kävi  taistelua  lapsensa  pakkohuostaanottoa 
vastaan,  koska  lääkärien  mielestä  vanhemmat 

hoitivat  allergista  lastaan  vaarallisin  vaihtoeh- 
tomenetelmin.  Lopulta  Kotamäet  karkasivat 
Ruotsiin  antroposofisia  lääketieteen  menetelmiä 
soveltavalle  Vidar-klinikalle,  jonka  hoidon  he 
arvelivat  auttavan  lastaan  virallisen  lääketieteen 
hoitoa  paremmin,  vaikka  jälkimmäinen  akuuttiti¬ 
lanteissa  selvästi  pelasti  lapsen  kuolemalta. 

Sen  sijaan  lasten  tulehdussairauksien  homeo- 
patiakäsittely  työllistää  lääkäreitä  jatkuvalla  syö¬ 
töllä,  koska  sairaudet  ovat  hoitamattomina  vain 
pahentuneet  ja  aiheuttaneet  jälkitauteja. 

Myös  homeopatian  rokotusvastaisuus  on  aihe¬ 
uttanut  ongelmia.  Huolimatta  lääketieteellisistä 
tutkimuksista,  väitetään  esimerkiksi  kolmoisro¬ 
kotteen  (MPR)  aiheuttaneen  vakavia  vastareak¬ 
tioita.  Kuitenkaan  juuri  ilmestyneen  väitöskirjan 
mukaan  (Annamari  Mäkelä)  ei  14  vuoden  aika¬ 
na  yksikään  noin  700  000  rokotetusta  lapsesta  ole 
joutunut  sairaalahoitoon  rokotteen  aiheuttamien 
sivuvaikutusten  takia  ja  oletetuista  lievistä  sivuoi¬ 
reistakin  vain  puolet  on  osoittautunut  rokotuksen 
aiheuttamaksi.  Sen  sijaan  lapsikuolleisuus  mais¬ 
sa,  joissa  tämän  rokotuksen  kattavuus  on  pieni, 
on  lisääntynyt. 

MPR-rokote  suojaa  mm.  vihurirokon  aiheut¬ 
tamilta  sikiövaurioilta,  tuhkarokolta,  sikotaudin 
aiheuttamalta  aivokuumeelta  ja  aivokalvontu¬ 
lehduksilta.  Myytit  rokotusten  haitallisuudesta 
on  toki  osoitettu  jo  aiemminkin  moneen  kertaan 
perättömiksi. 

On  tietenkin  totta,  että  myös  lääketieteellisen 
hoidon  yhteydessä  vammautuu  ja  menehtyy  ihmi¬ 
siä.  Inhimilliset  erehdykset  ja  jopa  laiminlyönnit 
ovat  valitettavia.  Mutta  lääketiede  ainakin  pyrkii 
parantamaan  ihmisiä  tutkimukseen  perustuvien 
menetelmien  ja  mahdollisimman  tehokkaiden 
lääkkeiden  avulla.  Tiede  myös  on  itseään  kor¬ 
jaava,  toisin  kuin  vaihtoehtolääkintä.  Esimerkiksi 
liiallisesta  antibioottien  käytöstä  on  luovuttu  jopa 
siinä  määrin,  että  jotkut  valittavat,  kun  eivät  saa 
lääkäriltä  kuuria,  vaikka  rukoilisivat.  Lääketiede 
myös  kehittyy  ja  tarkentuu  koko  ajan,  toisin  kuin 
vaihtoehtolääkintä,  joka  on  varsinkin  manipulaa¬ 
tiohoitojen  osalta  pysynyt  jopa  vuosituhansia 


samana.  Kuitenkin  tätä  hoidon  vanhanaikaisuutta 
pidetään  sen  tehokkuuden  perusteena. 

Vaihtoehtohoitojen  olemus  ja 
tulevaisuus 

Kaikkiin  vaihtoehtohoitoihin  liittyy  käsitys 
luonnon  ja  ihmisen  ykseydestä  ja  eräänlaisesta 
elämänvoimasta,  jota  kiinalainen  lääketiede  kut¬ 
suu  "chiksi".  Tämä  elämänvoima  on  määrittele¬ 
mätön  ja  todentamaton  käsite,  jolla  ei  ole  mitään 
vastinetta  materiaalisessa  maailmassa.  Sairaudet 
johtuvat  eräänlaisten  yliluonnollisten  voimien 
toiminnasta  ja  niiden  parantamisen  niinikään 
käytetään  myös  täysin  tuntemattomia  voimia. 
Richard  Grossinger  kutsuu  kirjassaan  "Planet 
Medicine”  homeopatiaa  osuvasti  "tuntematto¬ 
man  tieteen  menetelmäksi" 

Useimmat  vaihtoehtohoidot,  varsinkin  mani¬ 
pulaatiohoidot  ovat  vanhoja  ja  tieteellisessä  mie¬ 
lessä  vanhentuneita  sekä  vanhanaikaisia.  Yleinen 
myytti  on,  että  koska  hoitomuoto  on  tuhansia 
vuosia  vanha,  sen  täytyy  olla  tehokas.  Kuitenkin 
eräät  muut  tuhansia  tai  satoja  vuosia  vanhat  lää- 
kintätavat,  kuten  koiran  ulosteiden  syönti,  virtsan 
juominen,  suonenisku,  peräruiskeet  jopa  henki¬ 
parantaminen  katsotaan  kuuluvan  taikauskon 
piiriin,  vaikka  niiden  peruslähtökohta  on  täysin 
samanlainen. 

Raja  henkiparannuksen  ja  manipulaatiohoito¬ 
jen  välillä  on  niinikään  kuin  veteen  piirretty  viiva. 
Esimerkiksi  reikihoito  voidaan  yhtä  hyvin  laskea 
henkiparannukseen  kuuluvaksi,  sillä  sen  mukaan 
hoitaja  välittää  potilaaseensa  ylemmältä  taholta 
saatuja  voimia.  Vyöhyketerapia  on  konkreettista 
fyysistä  manipulointia,  mutta  sen  kuviteltu  paran¬ 
tava  mekanismi  voidaan  taas  laskea  henkiparan- 
nukseksi.  Ja  loppujen  lopuksi  kaikki  lumevaiku- 
tukseen  perustuva  hoito  on  henkistä  laatua. 

Voidaan  tietenkin  kysyä,  onko  sinänsä  lumevai- 
kutuksesta  haittaa.  Vaikka  se  ei  sairauden  syytä 
poistaisikaan,  oireiden  helpottuminen  on  aina 
hyväksi.  Useimpien  vaihtoehtolääkkeiden  paras 
puoli  on  siinä,  ettei  niistä  yleensä  seuraa  sivuvai¬ 
kutuksia.  Toisaalta  lääkkeiden  plasebovaikutus 
saattaa  olla  hyvinkin  merkittävä  ja  monisyinen 
mekanismi.  Lääketieteellisessä  tutkimuksessa 
huomioidaan  lääkkeen  plasebovaivaikutus  sok- 
kotestein,  joka  taas  homeopaattisten  lääkkeiden 
tutkimuksessa  on  vierasta,  koska  homeopatian 
mahdollinen  teho  perustuu  pelkään  lumevaiku- 
tukseen  (joka  tietenkin  voitaisiin  siis  saada  aikaan 
millä  lääkintätavalla  tahansa). 

Lääkkeiden  sivuvaikutuksetkin  saattavat  olla 

lumetta.  Mikäli  homeopaatti  kertoisi  esimerkiksi 
Nux  Vomican  aiheuttavan  mahdollisesti  päänsär¬ 
kyä,  osa  potilaista  todennäköisesti  myös  tuntisi 
näitä  oireita.  Sama  koskee  lääketieteellisesti  ke¬ 
hiteltyjä  lääkkeitä. 

Yhtä  kaikki,  lumevaikutus  ei  poista  sairauksien 
syitä,  jotka  voivat  olla  perimässä,  elintavoissa, 
sattumassa  (tartunta)  jne.  Näin  voidaankin  kään¬ 
tää  vaihtoehtolääkinnän  väittämä  päälaelleen.  Se 
ei  hoidakaan  ihmistä  kokonaisvaltaisesti,  eikä 
keskity  sairauden  syihin,  vaan  pelkkiin  oireisiin, 
kun  taas  lääketiede  pyrkii  selvittämään  myös 
sairauksien  syyt  ja  huomioi  ihmisen  kokonai¬ 
suutena. 

Ihminen  on  utelias  kädellinen.  Myös  lähisuku- 
laisemme  simpanssit  sukivat  ja  hemmottelevat 
toisiaan  koskettelemalla.  Manipulaatiohoidot 
lienevät  askeleen  pitemmällä.  Hoivaamiseen  on 
liitetty  näin  myös  ihmiselle  lajityypillinen  kokei¬ 
lunhalu,  uskonnollisuus  ja  rituaalikäyttäytymi- 
nen.  ■ 

energiakäsitteet 
hataralla  pohjalla 


Niin  kutsutussa  vaihtoehtoisessa  lääkin¬ 
nässä  puhutaan  usein  ja  mielellään  ener¬ 
giasta.  Mutta  kyseisellä  ” energialla ”  on 
hyvin  vähän  tekemistä  tieteellisen  energia- 
käsitteen  kanssa. 


Sekä  uushengellisyyden  piirissä  että  vaih- 
toehtolääkinnässä  vallitsee  kolme  yleistä 
filosofista  asennetta:  okkultismi,  mysti¬ 
sismi  ja  vitalismi.  Haluttaessa  muodostaa  yleinen 
käsitys  vaihtoehtolääkinnän  jostain  menetelmäs¬ 
tä  saattaa  tällainen  karkea  jaottelu  olla  avuksi. 

Okkultismi  ja  mystisismi 

Suuri  joukko  niistä  menetelmistä,  järjestelmistä 
ja  yleisistä  suhtautumistavoista,  jotka  liittyvät 
vaihtoehtolääkintään  ovat  mystisistiä  ja  lankea¬ 
vat  okkultismiin,  uskolle  yliluonnolliseen;  toisin 
sanoen  ne  ovat  ei-naturalistisia.  Naturalistisen 
näkemyksen  mukaan  yliluonnollisten  tai  paran¬ 


ormaalien  seikkojen  -  kuten  Jumalan,  henkien 
tai  vapaasti  liikkuvien  sielujen  -  edellyttäminen 
ei  palvele  mitään  selittävää  tarkoitusta. 

Useimmat  vaihtoehtoiset  lääkintämuodot  ovat 
ristiriidassa  naturalismin  kanssa.  Niiltä  mene¬ 
telmiltä,  jotka  ovat  yhteensopivia  naturalismin 
kanssa  -  kuten  esimerkiksi  vetysuperoksidihoi- 
to  (eräänlainen  hapetushoito,  minkä  yhteydessä 
ainetta  juodaan  tai  jopa  väitetään  tiputettavan 
suoraan  suoneen,  jolloin  vetyperoksidin  oletetaan 
tuottavan  soluille  lisää  happea  ja  näin  hoitavan 
mm.  syöpää,  aidsia  ja  monia  muita  sairauksia, 
toim.  huom.),  ortomolekulaarinen  ruokavalio 
("oikeaoppinen”  vitamiinien  ja  hivenaineiden 
nauttiminen,  toim.  huom.)  ja  hainrustouute  (täy¬ 
dentävä  hoito  esimerkiksi  syöpään,  nivelreumaan, 
psoriasikseen  ja  astmaan,  toim.  huom.)  -  puuttuu 
melkein  aina  todisteet  niiden  terapeuttisesta  tai 
diagnostisesta  arvosta.  Tapauksissa,  joissa  jon¬ 
kunlainen  dokumentoitu  vaikutus  esiintyy,  johtuu 
menetelmien  vaihtoehtoinen  luonne  siitä,  että 
tämä  vaikutus  on  heikko  tai  epävarma  verrattuna 
vastaaviin  konventionaalisiin  menetelmiin. 

Usko  yliluonnolliseen  tarkoittaa,  että  maail¬ 
mankaikkeuden  ulkopuolella  oletetaan  olevan 
voimia  (tai  seikkoja),  jotka  vaikuttavat  siihen. 
Mystisismi  tarkoittaa  yleisesti  ottaen  uskoa  tosi¬ 
seikkoihin,  joiden  tiedostaminen  on  mahdollista 
vain  subjektiivisten  kokemusten  kautta.  Mystisis¬ 
mi  ja  usko  yliluonnolliseen  käyvät  osittain  yksiin: 
molempien  filosofioiden  mukaan  tieto  on  suoraan 
saatavissa,  paranormaalisti,  ilman  opiskelua  tai 
tutkimusta. 

Tämä  käsitys  ja  tieteen  käsitykset  ovat  täysin 
vastakkaiset.  Siitä  huolimatta  monien  ei-natura- 
lististen  menetelmien  esitetään  rutiininomaisesti 
olevan  tieteellisiä.  Niiden  kannattajat  tuntuvat 
olevan  haluttomia  kuvaamaan  niitä  ensi  kädessä 
uskonnollisina  tai  okkultistisina  menetelminä. 

Vitalismi 

Useimmat  vaihtoehtolääkinnän  menetelmät 
ovat  vitalistisia.  Vitalismi  on  vanha,  biologian 
tieteessä  useimmiten  jo  voitettu  käsitys,  jonka 
mukaan  kaikkien  elävien  organismien  kaikki¬ 
en  prosessien  takana  piilee  jokin  ainutlaatuinen 
periaate  tai  energiamuoto,  joka  on  näkymätön 
ja  johon  ei  voi  koskea.  Esimerkiksi  puhuttaessa 
asiasta  käyttäen  termiä  ”sielu”  esiintyy  elämän¬ 
voima  yliluonnollisena,  mutta  muodossa  ”chi” 
(esimerkiksi  akupunktuurissa),  on  se  pikemmin¬ 
kin  mystisistinen. 

Vaihtoehtolääkinnässä  vitalismi  käyttää  ensi 
kädessä  kahta  tukevaa  hypoteesia:  teismi  (yli¬ 
luonnolliseen  uskomisen  muoto)  ja  vahva  holismi 
(sukua  hindu-mystiikalle).  Yleisesti  ottaen  teismi 
tarkoittaa  uskoa  jumalaan  tai  jumaliin.  Vahva 
holismi  on  panteismin  muoto  tai  ”spinozaismi”, 
joka  katsoo,  että  luonto  on  jumalallinen.  Vahvan 
holismin  mukaan  universumi  on  yhtä  ainoata 
ainesta  -  kokonaisuus,  jossa  kaikki  asiat  ovat 
välittömässä  yhteydessä  toisiinsa. 

Vahva  holismi  on  vähemmän  silmiinpistävä  osa 
ei-naturalistisia  menetelmiä.  Se  sisältyy  kaukopa¬ 
rannukseen  ja  muihin  menetelmiin,  jotka  perus¬ 
tuvat  "eteeriseen  kommunikaatioon’'  tai  eetteriin 


"viidentenä  elementtinä”. 

Vitalistisella  periaatteella  on  muun  muassa 
seuraavat  synonyymit:  elämänvoima,  bioener¬ 
gia,  kosminen  energia,  kosminen  energiavoima, 
kosminen  voima,  kosminen  elämänenergia,  kos¬ 
minen  elämänvoima,  elän  vital,  olemisen  energia, 
force  vitale,  sisäinen  elämisen  voima,  sisäinen 
energia,  elämisen  energia,  elämisvoiman  ener- 


”New  Agessa  ja  vaihtoehto¬ 
lääkinnässä  ’energia’  on  eniten 
käytettyjä  teknis-/tie  teellistä 
alkuperää  olevia  sanoja.” 


gia,  elämisen  voima,  elonlähteen  voima,  hermo- 
voima,  persoonallinen  voima,  henki,  subtiilinen 
energia,  universaalinen  energia,  universaalinen 
elinvoimaenergia,  universaalinen  elämisen- 
energianvoima,  universaalinen  elämisenvoima, 
universaalinen  elämisenperiaate,  vitaalinen  kos¬ 
minen  voima,  vitaalielementti,  vitaalienergia, 
vitaalinen  energiavoima,  vitaliteetti,  vitaalinen 
elämisenvoima,  vitaalinen  elämisvoimaenergia, 
vitalistinen  periaate,  vitalistinen  energia,  vitaali¬ 
nen  elämishenki,  vitaalinen  magnetismi,  vitaali¬ 
nen  periaate,  elämänhenki. 

Ilmaisu  "lääkitsevä  voima"  on  synonyymi 
useimmille  näistä  ilmaisuista. 

Kysymys  on  siis  siitä,  että  väitetään  olevan  ei- 
aineellinen  "voima",  joka  ylläpitää  "elämää"  ja 
"parantaa  /  lääkitsee”.  On  silmiinpistävää,  miten 
usein  sanaa  "energia"  käytetään  tarkoittamaan 
sitä  parantavaa  voimaa,  jota  kvasitieteellisiä  me¬ 
netelmiä  harrastavat  väittävät  niillä  olevan.  New 
Agessa  ja  vaihtoehtolääkinnässä  energia  on  eni¬ 
ten  käytettyjä  teknis-/tieteellistä  alkuperää  olevia 
sanoja.  Käyttämällä  sitä  tekee  nopealla  liikkeellä 
opistaan  pseudotiedettä. 

Syy,  miksi  usein,  ilman  vastaväitteitä,  pysty¬ 
tään  tekemään  näin,  on  luultavasti,  että  energia- 
käsite  on  suhteellisen  kompleksinen  ja  että  harva 
on  selvillä  siitä  mitä  "energialla”  tarkoitetaan, 
mitä  energiamuotoja  on  olemassa  ja  miten  ne 
mitataan. 

Millä  oikeutuksella  vaihtoehtolääkinnässä  siis 
puhutaan  energiasta?  Tässä  vaiheessa  on  syytä 
hetkeksi  tarkastella  fysiikan  tiedettä. 

Energia  ja  "energia” 

Energia  on  fysiikan  säilyviä  suureita  ja  tar¬ 
koittaa  "kykyä  suorittaa  työtä”.  Idea  siitä,  että  on 
olemassa  suureita,  jotka  aina  ovat  vakiot,  joita  ei 
voi  synnyttää  eikä  hävittää  ja  jotka  vain  voivat 
siirtyä  ja  muuttaa  muotoaan,  syntyi  jo  antiikin 
aikana.  1700-  ja  1800-luvuilla  opittiin,  että  on 
olemassa  kaksi  hyvin  perustavaa  laatua  olevaa 
tällaista  suuretta:  massa  ja  sähkövaraus. 

Mitä  sitten  tarkoittaa,  että  massa  säilyy?  Esi¬ 
merkki:  Vuorokauden  aikana  henkilö  ottaa  si¬ 
säänsä  S  kiloa  massaa  ruoan  ja  juoman  muodossa 
sekä  happena  keuhkojen  kautta.  Saman  vuoro¬ 
kauden  aikana  henkilöstä  poistuu  P  kiloa  massaa 
ulosteiden  ja  hikoilun  muodossa  sekä  keuhko¬ 
jen  kautta  eritetyn  hiilidioksidin  ja  vesihöyryn 
muodossa.  Jos  sisään  otettu  massa  S  on  isompi 
kuin  poistunut  massa  P,  on  henkilön  massa,  hä¬ 
nen  painonsa,  kasvanut  määrällä,  joka  tarkalleen 
vastaa  massojen  S  ja  P  erotusta.  Ja  päinvastoin: 
jos  poistunut  massa  on  otettua  massaa  isompi, 
on  henkilön  paino  pienentynyt  vastaavasti.  Tämä 
kuvaa  säilyvien  suureiden  yleistä  käyttäytymistä: 
järjestelmä,  jota  luonnehtii  määrätty  rajapinta, 
voi  kasvattaa  suuretta  vain  pinnan  läpi  tulevan 
nettosisäänvirtauksen  kautta  ja  pienentää  sitä  net- 
toulosvirtauksen  kautta. . 

1800-luvulla  ruvettiin  otaksumaan,  että  oli  vie¬ 
lä  yksi  säilyvä  suure.  Mekaniikassa  oli  kauan  tie¬ 
detty,  että  jokin,  jota  kutsuttiin  energiaksi,  saattoi 
esiintyä  kahdessa  eri  muodossa  ja  että  se  saattoi 
muuttaa  muodosta  toiseen.  Nämä  olivat:  liike- 
energia  (kineettinen  energia)  ja  potentiaalinen 
energia.  Mekaniikka  ei  kuitenkaan  kuvaa  koko 
todellisuutta.  Kemialliset  ja  biologiset  prosessit 
tuntuivat  olevan  tämän  käsitteistön  ulkopuolella. 
Iso  askel  eteenpäin  otettiin,  kun  ymmärrettiin,  että 
lämpö  on  eräs  energiamuoto.  Yksinkertaisin  ko¬ 
kein  todettiin,  että  määrätty  määrä  lämpöä  tarkasti 
vastasi  määrättyä  määrää  mekaanista  energiaa. 

Lisäkokeiden  avulla  löydettiin  lisää  energia¬ 
muotoja.  Tässä  yhteydessä  niistä  tärkein  on  ke¬ 


miallinen  energia.  Eri  aineiden  välillä  tapahtuvat 
kemialliset  reaktiot  joko  tuottavat  tai  käyttävät 
energiaa.  Atomistinen  maailmannäkemys,  joka 
teki  voittokulkueensa  1900-luvulla,  johti  ymmär¬ 
rykseen,  että  kemiallinen  energia  ei  perimmiltään 
ole  uusi  energiamuoto.  Sen  sijaan  osoittautui,  että 
kemiallinen  energia  voidaan  ymmärtää  atomaa¬ 
risten  hiukkasten  liike-energiana,  potentiaalisena 
energiana  ja  lämpönä.  Saksalainen  lääkäri  Meyer 
toimi  pioneerina  sovellettaessa  näitä  ideoita  bio¬ 
logisiin  systeemeihin  ja  erityisesti  ihmisiin.  Hän 
oli  täten  ensimmäisiä,  joka  esitti,  että  energia  on 
säilyvä  suure. 

Miten  energian  säilyminen  sitten  toimii  eläi¬ 
missä  ja  ihmisissä?  Saamme  energiaa  energia¬ 
pitoisia  molekyylejä  sisältävän  ruoan  myötä,  ja 
nämä  molekyylit  reagoivat  sitten  kemiallisesti 
keuhkojen  ja  edelleen  verenkierron  myötä  tu¬ 
levan  hapen  kanssa,  jolloin  vapautuu  kemial¬ 
lista  energiaa.  Tärkeä  osa  tulevasta  energiasta 
muuttuu  lämpöenergiaksi,  jota  keho  tarvitsee 
ylläpitääkseen  ruumiinlämpönsä.  Oleskeltaessa 
lämpimässä  ympäristössä  tämä  tarve  pienenee. 
Kehossa  tapahtuvissa  kemiallisissa  reaktioissa 
syntyvä  energia  muuttuu  lisäksi  uusiksi  kemi¬ 
allisiksi  energiamuodoiksi  joita  käytetään  lihas- 
liikkeiden  luomiseksi,  hermoimpulssien  siirtoon 
aivoissa  ja  hermostossa  jne. 

Sekä  ilman  happi  että  energiarikkaat  mole¬ 
kyylit,  joita  eläimet  syövät  poltettaviksi,  tulevat 
vihreistä  kasveista,  jotka  tuottavat  niitä  ilman 
hiilidioksidista,  vedestä  ja  auringon  energiasta. 
Kaikissa  näissä  prosesseissa  energia  aina  säilyy. 
Huolellisin  mittauksin  on  todettu,  että  asia  todella 
on  näin.  Tällaiset  mittaukset  ovat  vaikeampia 
kuin  massan  mittaaminen.  Massan  säilyminen 


Uskomushoidoissa  kyse  ei  ole  luonnontieteilijän  tun¬ 
temasta  energiasta,  vaan  "psyykkisestä  energiasta”, 
jonka  mittaamiseksi  ei  ole  menetelmiä. 

voidaan  todeta  vaa’an  avulla.  Energia  esiintyy 
monessa  eri  muodossa,  ja  siksi  joudutaan  yhdis¬ 
tämään  monta  mittausmenetelmää,  jotta  voitai¬ 
siin  osoittaa,  että  se  pysyy  vakiona.  On  tärkeätä 
huomioida,  että  energia,  kuten  useimmat  muut 
fysiikan  käsitteet,  on  kvantitatiivinen,  ja  että  laki 
energian  säilymisestä  tarkistetaan  suorittamalla 
mittauksia  ja  laskelmia.  Energian  mittaamiseksi 
on  olemassa  useitakin  eri  yksikköjä.  Nykyään 
joule  on  yleisin  mittayksikkö,  ennen  kalori  oli 
yleisesti  käytetty. 

Lopuksi  on  mainittava,  että  modernin  fysiikan, 
lähinnä  suhteellisuusteorian  mukaan  massakin  on 
energiamuoto  ja  että  massa  voi  muuttua  energi¬ 
aksi  ja  päinvastoin.  Eri  lait  massan  ja  energian 
säilyvyydestä  ovat  näin  ollen  sulautuneet  yhteen, 
yhdeksi  säilyvyyden  laiksi.  Normaaleissa  (ja  fy¬ 
siologisissa)  yhteyksissä  energian  muuttuminen 
massaksi  ja  päinvastoin  on  kuitenkin  häviävän 
pieni,  ja  energia  ja  massa  säilyvät  muuttumat¬ 
tomina.  Ainoastaan  ydinvoimaloissa,  vetypom¬ 
meissa  sekä  astrofyysisissä  kohteissa,  kuten  täh¬ 
dissä,  ovat  muutokset  massan  ja  energian  kesken 
kvantitatiivisesti  merkityksellisiä. 

Ei  kuitenkaan  ole  vaikeata  tunnistaa  sanan 
pseudotieteellistä  käyttöä.  Tyypillisintä  on,  että 
sanaa  ei  milloinkaan  käytetä  kvantitatiivisesti. 
Miten  suuresta  määrästä  kosmista  energiaa,  vitaa- 
lienergiaa,  elämänenergiaa,  subtiilista  energiaa 
tai  universaalista  energiaa  on  kyse,  jouleina  tai 
kaloreina  mitattuna,  sitä  ei  milloinkaan  kerrota. 
Olkoon,  että  eräät  suureet  ovat  vaikeammin  mitat¬ 
tavissa  kuin  toiset,  mutta  jos  niillä  on  laisinkaan 
substanssia,  pitäisi  olla  mahdollista  tehdä  edes 
jonkunlaisia  arvioita.  Luulisi  olevan  mahdollista 
sanoa,  onko  kyse  miljardeista  jouleista  tai  niiden 
tuhannesosista,  mutta  pseudotieteet  eivät  pysty 
antamaan  edes  näin  karkeita  arvioita.  Termejä 
”energia”  ja  ”voima’'  käytetään  vertauskuvalli¬ 
sesti  -  kertomatta  että  näin  tehdään  -  selittämään 
ilmiöitä  ja  efektejä,  jotka  usein  evät  edes  ole 
olemassa. 

Voidaan  esittää  monta  muuta  vastaväitettä 
energiakäsitteen  käytölle  vaihtoehtolääkinnässä. 
Paitsi  että  sitä  ei  koskaan  käytetä  kvantitatiivisesti 
sen  käyttö  on  aina  täysin  epäsystemaattista  ja 
epäjohdonmukaista.  Puhutaan  positiivisista  tai 
negatiivisista  energioista,  tai  hyvistä  ja  pahoista 
energioista  jne.  On  energiakeskuksia  ja  energia- 
kaavoja.  Aivan  yleisesti  puhutaan  paljon  univer¬ 
sumista  saapuvista  energioista,  näkymättömistä 
energiavirroista  ja  energiakentistä.  Sitä  vastoin 


milloinkaan  ei  kerrota,  miten  nämä  energiat  mi¬ 
tataan  tai  vangitaan. 

Kun  yrittää  tällä  lailla  energiasta  tai  jopa  ener¬ 
gioista  puhuvalta  henkilöltä  tiukata  tarkennuksia 
ja  yksityiskohtia,  ei  useimmissa  tapauksissa  pääse 
kovinkaan  pitkälle.  Hyvin  nopeasti  tunnustetaan, 
että  kyse  on  jostain  aivan  muusta  kuin  luonnon- 


”Ei  ole  vaikeata  tunnistaa  sanan 
’energia’  pseudotieteellistä  käyttöä. 
Tyypillisintä  on,  että  sanaa  ei  mil¬ 
loinkaan  käytetä  kvantitatiivisesti.” 


tieteilijän  energiasta.  On  itse  asiassa  kysymys 
"psyykkisestä  energiasta",  "universaalisesta"  tai 
"henkisestä"  energiasta,  joiden  mittaamiseksi  ei 
ole  yksinkertaisia  menetelmiä.  Mutta  onko  kysei¬ 
sen  kaltaisen  energian  mittaamiseksi  menetelmiä 
ensinkään?  Ei,  niitä  ei  ole.  Kyseessä  on  ainoas¬ 
taan  elonvoiman  tai  vitaliteetin  metafora,  jota 
käytetään  asioista,  joita  ei  pystytä  osoittamaan 
tai  selvästi  määrittelemään.  Lyhyesi  sanottuna 
kysymys  on  sanoista  ja  vain  sanoista.  Näiden  sa¬ 
nojen  pääasiallinen  tehtävä  tuntuu  olevan  peittää 
selvyyden,  määritelmien  ja  menetelmien  täydel¬ 
linen  puuttuminen. 

Kaikkien  näiden  vaihtoehtolääkinnän  syno¬ 
nyymien  "elonperiaate",  "lääkitsevä  voima"  jne. 
kohdalla  pätee,  että  niiden  todellisuutta  ei  ole 
pystytty  todistamaan  (sitä  vastoin  todistaminen, 
että  ne  ovat  olemattomia,  lienee  periaatteessa 
yhtä  vaikeaa  kuin  todistaminen,  ettei  joulupukkia 
ja  pääsiäispupua  ole).  Tämä,  meidän  nykyisen 
luonnontieteellisen  ajattelun  perusteena  olevan 
filosofian  kyvyttömyys  todistaa,  että  entiteetti 
tai  efekti  ei  ole  olemassa,  on  avannut  oven  noin 
1200  tänään  tunnetulle  vaihtoehtolääkinnälliselle 
menetelmälle,  joilta  suurin  piirtein  kaikilta  puut¬ 
tuu  dokumentoitu  vaikutus.  ■ 

Julkaistu  Folkvett-lehdessä  4/1998 
Otsikointi  Skeptikko-lehden  toimituksen 
Käännös  Göran  Törnwall 

Homeopatia 
fyysikon  näkökulmasta 


Mitä  fyysikko  voisi  sanoa  homeopatiasta? 
Kliinisen  puolen  osalta  ei  paljon  mitään, 
tutkimusmenetelmistä  ehkä  jotain,  ho¬ 
meopaattien  esittämistä  aineen  rakennetta 
koskevista  teorioista  paljonkin. 


Voisiko  fyysikko  sanoa  asiastajotain  yk¬ 
sinkertaisesti  ja  ymmärrettävästi,  maa- 
laisjärkeen  vedoten,  ilman  yhtälöitä 
tai  käsittämättömiä  teknisiä  termejä?  Katsotaan¬ 
pa.  Aloitetaan  vaikka  homeopatian  ja  fysiikan 
esittelyllä. 

Homeopaattinen  lääkintä 

Homeopatian  isäksi  mainittu  Samuel  Hah- 
nemann  vaikutti  1700-luvulla.  Hahnemannin 
filosofiaa  “Sama  parantaa  samaa”  (josta  nimi 
“homeopatia”)  homeopaatit  ovat  itsekin  tulkin¬ 
neet  eri  tavoin:  rohdoskasvien  ulkoisen  muodon 
ja  sairaan  elimen  muodon  samankaltaisuutena 
tai  kasvin  aiheuttamien  myrkytysoireiden  ja  hoi¬ 
dettavan  sairauden  oireiden  samankaltaisuutena. 
Homeopatian  kritisoijat  taas  ovat  muistuttaneet 
ajatuksen  olevan  sukua  vielä  vanhemmalle  ma¬ 
gialle,  jossa  asioiden  samankaltaisuudella  on 
keskeinen  rooli. 

Toinen  nimenomaan  homeopaattisten  rohdos- 
valmisteiden  erityispiirre  on  kasveista  saatavien 
vaikuttavien  aineiden  laimentaminen,  esimer¬ 
kiksi  vedellä.  Varhaiset  homeopaatit  ajattelivat, 
että  lääkettä  moneen  kertaan  laimentamalla  se 
muuttuisi  “ohuemmaksi”  ja  “henkisemmäksi”  ja 
kulkeutuisi  paremmin  elimistön  eri  osiin.  Ho¬ 
meopaatit  kutsuvat  laimennusprosessia  “poten¬ 
soimiseksi”. 

Verrattuna  moniin  muihin  sen  ajan  alkeellisiin 
lääkkeisiin  moneen  kertaan  laimennetuilla  roh¬ 
doilla  oli  se  kiistaton  etu,  etteivät  niiden  käyttäjät 
ainakaan  kuolleet  myrkytyksiin.  Ajatus,  että  liu¬ 
oksia  voi  laimentaa  vaikka  kuinka  monta  kertaa 
ilman,  että  vaikuttavaksi  tarkoitettu  aine  lopulta 


katoaa,  ei  myöskään  ollut  pahasti  ristiriidassa 
tuon  ajan  luonnontieteen  kanssa. 

Moderni  fysiikka 

Modernin  fysiikan  synty  tapahtui  1900-luvun 
alun  tienoilla.  Vasta  silloin  alettiin  ymmärtää 
aineen  rakennetta  ja  ominaisuuksia  yksittäisten 
atomien  tasolla.  Syntyi  kvanttimekaniikka,  joka 
on  yksi  kulttuurimme  ehkä  oudoimpia  teoreettisia 
rakennelmia  ja  silti  varmennettu  tuhansin  erilai¬ 
sin  kokein.  Tämän  päivän  fyysikolle  ja  kemis¬ 
tille  kvanttimekaniikka  on  ennen  muuta  varsin 
arkinen  työkalu,  johon  perustuvilla  laskelmilla 
on  lukuisia  käytännön  sovelluksia.  Poikkeamia 
tuntemamme  kvanttimekaniikan  ennusteista  on 
odotettavissa  vain  äärioloissa  kuten  esimerkiksi 
mustien  aukkojen  läheisyydessä. 

Kun  atomien  lukumärä  on  suuri,  vaikka  noin 
100  000  000  000  000  000  000  atomia  pienessä 
kupillisessa  nestettä,  tarvitaan  kvanttimekaniikan 
rinnalle  statistinen  mekaniikka,  joka  sekin  on 
saanut  muotonsa  ja  varmennettu  viimeisten  sadan 
vuoden  kuluessa.  Näillä  kahdella  keskeisellä  fy¬ 
siikan  alueella  on  paljon  sanottavaa  homeopaat¬ 
tisessa  rohdosvalmisteessa  olevien  vesi-  tai  soke- 
rimolekyylien  käyttäytymisestä  -  asioita,  jotka  on 
opittu  vasta  kauan  homeopatian  taustalla  olevan 
maailmanselityksen  syntymän  jälkeen. 

Helppo  kvanttimekaniikan  testi :  Kun  napsautat 
kännykän  päälle,  tuhannet  sen  sisällä  olevat  pie¬ 
net  elektroniikkakomponentit  tekevät  mitä  pi¬ 
tää,  eivät  mitä  sattuu  (vaikka  kvantti-ilmiöllä 
on  arvaamatonkin  puolensa).  Komponenttien 
puolijohdemateriaalien  toiminta  perustuu  kvant¬ 
ti-ilmiöihin.  Niitä  ei  olisi  koskaan  löydetty  ilman 
sadan  vuoden  takaisia  oivalluksia. 

Potensoitua,  siis  laimeaa 

Palataanpa  sitten  homeopaattisiin  rohtoi¬ 
hin.  Olkoon  meillä  alussa  kupillinen  liuosta, 
kaikkiaan  100  000  000  000  000  000  000  mo¬ 
lekyyliä,  niistä  sadasosa  lääkemolekyylejä,  lo- 

put  vesimolekyylejä.  Lääkemolekyylejä  on  siis 
1000  000  000  000  000  000  kappaletta.  Otetaan 
sitten  kupin  sisällöstä  sadasosa  ja  sekoitetaan  se 
toisessa  kupissa  puhtaaseen  veteen,  jota  on  niin 
paljon,  että  kuppi  tulee  täyteen.  Toisessa  kupissa 
on  nyt  veden  seassa  enää  10  000  000  000  000  000 
lääkemolekyyliä. 

Toistetaan  sama  laimennusprosessi,  jolloin 
kolmannessa  kupissa  on  enää  100  000  000  000 
000  lääkemolekyyliä.  Tehdään  laimennus  vielä 
seitsemän  kertaa.  Sen  jälkeen  on  kymmenennessä 
kupissa  (tilastollisesti)  enää  yksi  lääkemolekyyli. 
Homeopaateille  tämäkään  ei  vielä  usein  riitä, 
vaan  he  jatkavat  “lääkkeen”  laimentamista  senkin 
jälkeen,  kun  viimeisetkin  lääkemolekyylit  ovat 
kadonneet. 

Yksittäisten  atomien  löytymisen  ja  havaitse¬ 
misen  myötä  potensoinnin  idea  joutui  naurun¬ 
alaiseksi,  joten  homeopaattien  oli  keksittävä  uusi 
selitysyritys: 

Veden  muisti 


Homeopaatit  ehdottivat,  että  puhtaan  veden 
rakenteeseen  jäisi  kuitenkin  jonkinlainen  jälki 
aineista,  joita  siihen  on  joskus  ollut  liuenneena. 

Millainen  tuo  muistijäki  voisi  olla?  Vesimole- 
kyyli  koostuu  kahdesta  vetyatomista  ja  yhdestä 
happiatomista.  Kvanttimekaniikka  sekä  fyysik¬ 
kojen  ja  kemistien  kokeelliset  havainnot  kerto¬ 
vat,  että  molekyyleillä  ja  atomiytimillä  on  vain 
tietyt  mahdolliset  olotilat  eli  kvanttitilat,  joissa 
ne  voivat  olla: 

-  Kun  nestemäistä  vettä  lämmitetään,  lämpö- 
energia  varastoituu  molekyyleihin  siten,  että  nii¬ 
den  kvanttitilat  muuttuvat:  ne  alkavat  värähdellä, 
pyöriä  tai  liikkua  nopeammin.  Veden  jäähtyessä 
se  palaa  kuitenkin  näiltä  osin  samaan  tilaan  kuin 
missä  se  oli  ennen  lämmitystä  -  huolestuttavaa 
homeopatian  kannalta. 

-  Vesimolekyyleillä  on  myös  elektronirakenne, 
joka  voi  olla  eri  kvanttitiloissa,  tavallisimmin 
perustilassa.  On  kuitenkin  osoittautunut,  etteivät 
veden  elektronirakenteen  muut  tilat  ole  pitkäikäi¬ 
siä  -  ne  katoavat  säteilyä  tuottaen  ajassa,  joka  on 
sekunnin  miljoonasosaakin  paljon  lyhyempi. 

-  Vielä  voisi  yrittää  saada  vety-  ja  happiato¬ 
mien  ytimet  toisiin  kvanttitiloihin.  Ne  ovat  va¬ 
litettavasti  tai  onneksi  vieläkin  lyhytikäisempiä. 
Hoppu  potilaille  ainakin  tulisi,  jos  rohtojen  teho 
perustuisi  ydinten  tai  elektronirakenteen  “muis¬ 
tiin”.  Kiire  kulauttaa  aine  kurkusta  alas  sekunnin 
murto-osassa  sen  sekoittamisen  jälkeen  tappaisi 
potilaat  stressiin. 

Mikään  nesteen  sisältämien  vesimolekyylien 


Epäilyttävääkö? 


Seuraavassa  vastauksia  muutamaan  kuu¬ 
lemaani  haastavaan  kysymykseen: 


K:  Kuvitteleeko  fyysikko  tietävänsä  kaiken? 
VI:  Ei,  muutenhan  voisin  lopettaa  tutkimus¬ 
työni  heti. 

V2:  Ei,  mutta  jotkin  asiat  on  kuitenkin  monin¬ 
kertaisesti  varmennettu. 

K:  Voiko  fyysikko  olla  puolueeton? 

VI:  Ei  aina,  mutta  tieteellinen  menetelmä  var- 
mistusmekanismeineen  on. 

V2:  Ovatko  homeopaattien  omat  tutkimuslai¬ 
tokset  sitten  puolueettomia? 


K:  Eivät  kai  fyysikotkaan  ole  erehtymättö¬ 
miä? 

VI:  Ei  edes  Newton  ollut,  hänhän  harrasti 
esimerkiksi  alkemiaa. 

V2:  Ei  Einsteinkaan  ollut,  hän  kritisoi  kvant¬ 
timekaniikkaa. 

K:  Ratkaiseeko  tiede  joskus  kaikki  ihmisten 
pulmat  ja  vaivat  ? 

VI:  Ei,  mutta  tarpeeksi  monia  niin  että  homma 
kannattaa. 

V2:  En  usko ,  kunpa  vain  moraali  kehittyisi  yhtä 
nopeasti  kuin  teknologia. 

V3:  Toiveajattelu  ja  paluu  vanhoihin  harhaku¬ 
vitelmiin  ei  ainakaan  ratkaise. 

kollektiivinen  järjestyminen  ei  sekään  tule  ky¬ 
seeseen.  Nesteet  ovat  nimittäin  kaasujen  tapaan 
epäjärjestyneitä.  Fysiikan  aloista  statistinen  me¬ 
kaniikka  antaa  keinot  mitata  materiaalien  jär¬ 
jestäytymisastetta.  Veden  saakin  järjestymään 
ainoastaan  jäädyttämällä  -  se  järjestys  katoaa 
välittömästi  jään  sulaessa  molekyylien  nopean 
liikkeen  seurauksena.  Samasta  syystä  tapa,  jolla 
homeopaattista  rohtoa  laimennuksen  yhteydessä 
ravistellaan,  ei  voi  synnyttää  mitään  muistijäl- 
keä. 

Olettamus  veden  muistista  sai  aikanaan  kui¬ 
tenkin  niin  paljon  julkisuutta,  että  toteutettiin 
laajamittaisia  kokeita  asian  selvittämiseksi.  Eni¬ 
ten  herättivät  kohua  1980-luvun  lopulla  rans¬ 
kalaisen  Jacques  Benvenisten  kokeet,  jotka 
näyttivät  aluksi  tukevan  “veden  muisti”  -teoriaa. 
Tieteessä  tulokseton  kuitenkin  varmistettava  aina 
moninkertaisesti.  Muissa  laboratoriossa  tehdyt 
samanlaiset  kokeet  antoivat  päinvastaisia  tuloksia 
ja  lopulta  Benvenisten  tutkimukset  osoittautui- 
vatkin  hänen  apulaisensa  väärentämiksi.  Tämän 
olisi  jo  luullut  riittävän  viimeiseksi  naulaksi  ho¬ 
meopatian  arkkuun. 

Vielä  kaksi  mahdollisuutta 

Monet  homeopaatit  ovatkin  jo  nykyään  valmii¬ 
ta  myöntämään  aiemmat  teoriat  rohtojensa  vaiku¬ 
tusmekanismeista  virheellisiksi.  Jos  homeopaat¬ 
tisten  valmisteiden  oletettu  teho  ei  perustu  niiden 
kemiallisiin  ja  fysikaalisiin  ominaisuuksiin,  jää 
vain  kaksi  selitysmahdollisuutta:  Joko  potilaiden 
tyytyväisyys  perustuu  lumevaikutukseen  tai  sit¬ 
ten  rohdoissa  on  oikeasti  taikaa. 

Lume  vaikutus: 

Luottamus  hoidon  tehoon  voi  helpottaa  poti¬ 
laan  oloa  merkittävästi.  On  huomattava,  että  myös 
homeopaatin  oma  usko  vaikuttaa  siihen  kuinka 
vakuuttuneeksi  hän  potilaansa  saa.  Homeopaat¬ 
tien  itsensä  tekemissä  testeissä,  joissa  kyllä  on 
annettu  potilaiden  vertailuryhmälle  placeboa,  on 
tavallisesti  unohdettu  eliminoida  tämä  vaikutus. 
Samaan  tapaan  selittyvät  myös  lapsi- ja  eläinpoti- 


laiden  kokemukset  -  paranemiseen  uskova  sairaan 
lapsen  vanhempi  tai  eläimen  omistaja  kohtelee 
hoidokkiaan  eri  tavalla  kuin  toivonsa  menettänyt. 
Kun  tunnetusti  monet  sairaudet  paranevat  joka  ta¬ 
pauksessa  itsestään  elimistön  puolustusmekanis¬ 
mien  ansiosta,  tulkitsee  homeopaattisen  rohdon 
käyttäjä  usein  paranemisen  rohdon  aiheuttamaksi 
tai  ainakin  jouduttamaksi. 

Homeomagia: 

Joku  voisi  vielä  ehdottaa,  että  homeopaattisissa 
rohdoissa  olisi  jokin  yliluonnollinen  vaikutus¬ 
mekanismi.  Itse  mekanismi  olisi  silloin  luon¬ 
nontieteen  ulkopuolella,  toisaalta  paranemiset 
voitaisiin  silloinkin  havaita  ja  tilastoida,  kunhan 
potilaat  ja  hoitajat  kaksoissokkoutettaisiin  asian¬ 
mukaisesti.  Yliluonnolliseen  turvautuminen  vaan 
ei  ole  aiemminkaan  osoittautunut  kestäväksi  se¬ 
litysmalliksi  -  moderni  teknologia  ja  esimerkiksi 
ihmisen  keskimääräisen  eliniän  piteneminen  tällä 
vuosisadalla  on  oikeiden  -,  ei  noitatohtoreiden 
ponnistelujen  tulosta. 

Entä  sitten? 

Miksi  puuttua  juuri  homeopatiaan,  on  kai  va¬ 
hingollisempaa  ja  tahallistakin  petkutusta  kau¬ 
pan? 

Fyysikkona  siksi,  että  homeopaatit  eräistä 
muista  uskomuslääkinnän  edustajista  poiketen 
esittävät  varsin  konkreettisia,  kokeellisesti  testat¬ 
tavia  väitteitä  aineen  rakenteesta  ja  ominaisuuk¬ 
sista  -  näistä  asioista  on  luonnontieteessä  opittu 
paljon  1700-luvun  jälkeen.  Sitä  paitsi  fyysikotkin 
ovat  jotain  velkaa  suurelle  yleisölle. 

Lisäksi  siksi,  että  homeopatia  on  yksi  laajim¬ 
malle  levinneistä  ja  yksi  taloudellisesti  merkit¬ 
tävimmistä  länsimaissa  yhä  käytössä  olevista 
uskomuslääkinnän  muodoista.  Asiaan  liittyvien 
taloudellisten  intressien  motivoimina  eräät  ho¬ 
meopatiaa  markkinoivat  tahot  ovat  katsoneet  it¬ 
selleen  edulliseksi  edistää  rationaalista  ajattelua 
vieroksuvaa  ilmapiiriä. 

Aika  ajoin  vaadittu  homeopaattisten  rohdos- 
valmisteiden  saattaminen  sairausvakuutuslain 
mukaisen  korvattavuuden  piiriin  olisi  kukkaros¬ 
tani  otettujen  verovarojen  järjetöntä  tuhlaamista 
-  akateemisen  fyysikon  palkka  on  jo  muutenkin 
vahvuudeltaan  homeopaattinen.  ■ 

Arno  Forsius 


Samuel  Hahnemann  (1755-1843) 

Miten  homeopatia  keksittiin? 


"Hahnemannin  oppirakennelma  perustui 
pelkästään  oireiden  vertailuun.  Sen  mukaan 
mitään  potilaan  tutkimuksia  ei  ollut  tarpeen 
suorittaa.” 

aksalainen  Christian  Friedrich  Samuel 
Hahnemann  syntyi  vuonna  1755  Saksin 
Meissenissa,  jossa  hänen  isänsä  toimi 
posliininmaalaajana.  Samuel  Hahnemann  oli 
etevä  koulussa  ja  päätti  koulunsa  laatimalla  tut¬ 
kielman  “Der  eigenartige  Bau  der  Hand”  (Käden 
erikoinen  rakenne).  Hänestä  tuli  opintonsa  pää¬ 
tettyään  repetiittori  (opintojen  ohjaaja)  entiseen 
kouluunsa. 

Hahnemann  alkoi  vuonna  1775  opiskella  lääke¬ 
tiedettä,  ensin  Leipzigissa  ja  sitten  Wienissä.  Hän 
eli  suurissa  taloudellisissa  vaikeuksissa  ja  hankki 
tuloja  kääntämällä  ranskan-  ja  englanninkielisiä 
kirjoja  saksaksi.  Hän  oli  jo  vähällä  keskeyttää 
lääketieteen  opintonsa. 

Vuonna  1 777  Hahnemann  muutti  asumaan  Le- 
poldtstadtiin  ja  onnistui  pääsemään  siellä  Sieben- 
biirgenin  kuvernöörin,  paroni  von  Bruckentha- 
lin  kirjastonhoitajaksi  ja  henkilääkäriksi.  Hahne¬ 
mann  oli  välillä  vähän  aikaa  Wienissä  keisarinnan 
henkilääkärin  Joseph  Quarinin  oppilaana.  Hah¬ 
nemannin  taloudellinen  tila  korjaantui,  mutta  hä¬ 
nellä  ei  ollut  uudessa  toimessaan  mahdollisuuksia 
täydentää  lääketieteen  opintojaan.  Sen  vuoksi  hän 
sanoutuikin  irti  siitä  ja  jatkoi  opintojaan  Erlan- 
genissa,  jossa  hän  suoritti  lääketieteen  tohtorin 
tutkinnon  vuonna  1779. 

Hahnemann  ryhtyi  vuonna  1780  harjoitta¬ 
maan  lääkärinpraktiikkaa  Hettstedtissä,  josta  hän 
muutti  pian  Dessauhun.  Siellä  hän  opiskeli  lääk- 
keenvalmistusta  paikallisen  apteekkarin  luona. 
Sen  jälkeen  hän  toimi  lyhyen  ajan  piirilääkärinä 
Gommernissa.  Siellä  hän  tutustui  paikkakunnan 
apteekkarin  Häselerin  kasvattity  ttäreen  Henriet- 
te  Kiichleriin  (1764  -  1830)  ja  solmi  vuonna 
1783  avioliiton  tämän  kanssa.  Hahnemann  ja 
hänen  nuorikkonsa  muuttivat  jo  vuonna  1784 
Dresdeniin. 

Hahnemannin  perhe  alkoi  kasvaa  nopeasti  ja 


lapsia  syntyi  kaikkiaan  yksitoista.  Praktiikkaa 
oli  vain  niukasti  ja  Hahnemann  alkoi  jälleen 
kääntää  lääketieteellistä  kirjallisuutta.  Hän  pyrki 
kohentamaan  ammattitaitoaan  myös  tutustumalla 
sairaaloihin  ja  perehtymällä  jälleen  lääkkeiden 
valmistukseen.  Perhe  eli  suurissa  taloudellisissa 
vaikeuksissa  ja  puutteessa.  Varsinkin  vaimon  osa 
oli  vaikea  ja  hän  myös  ilmaisi  sen  suorasukaisesti 
miehelleen. 

Käänteentekevä  teos 

Hahnemann  käytti  potilaittensa  hoidossa  sen 
ajan  tavanomaisia  hoitoja,  kuten  suoneniskua, 
peräruiskeita  ja  lääkkeitä.  Häntä  kiusasi  kaikkien 
hoitomenetelmien  huono  teho  sairauksia  ja  niiden 
oireita  kohtaan.  Hänen  mielessään  syntyi  myös 
epäilyksiä  käytettyjen  hoitojen  tehottomuudesta 
tai  suorastaan  vahingollisuudesta.  Hän  tuli  vähi¬ 
tellen  vakuuttuneeksi,  että  täytyi  olla  olemassa 
yksinkertaisia,  toistaiseksi  tuntemattomia  paran¬ 
nuskeinoja. 


Hahnemann  uskoi  löytäneensä  suuren  lääketieteel¬ 
lisen  totuuden  eikä  mikään  enää  pystynyt  horjutta¬ 
maan  hänen  uskoaan. 

Täynnä  tuskaa,  epäilyä  ja  epätoivoa  Hahne- 
mann  muutti  vuonna  1789  Leipzigiin.  Siellä  hän 
alkoi  jälleen  kääntää  saksaksi  lääketieteellisiä 
teoksia.  Käänteentekeväksi  niistä  muodostui  hä¬ 
nen  vuonna  1790  kääntämänsä  skotlantilaisen 
William  Cullenin  (1710-1801)  teos  "Lccturcs 
on  the  Materia  medica”  (Luentoja  lääkeaineista). 
Hahnemann  päätteli  sen  perusteella,  että  kuume- 
lääkkeenä  käytetty  kiinakuori  aiheutti  terveillä 
ihmisillä  oireita,  jotka  olivat  samankaltaisia  kuin 
kiinakuorella  hoidettavissa  taudeissa. 

Hahnemann  alkoi  kokeilla  kiinakuoren  vaiku¬ 
tuksia  itseensä  ja  kuinka  ollakaan,  se  aiheutti  hä¬ 
nelle  vilunpuistatuksia,  kuumeisuutta  ja  hikoilua, 
jotka  olivat  tyypillisiä  kiinakuorella  hoidetulle 
vilutustaudille  eli  malarialle.  Hän  jatkoi  kokei¬ 
lijaan  elohopeavalmisteilla,  belladonna-uutteella 
ja  digitalispulverilla,  joiden  aiheuttamat  oireet 
olivat  myös  samankaltaisia  kuin  niillä  hoidetuis¬ 
sa  taudeissa.  Lisäksi  hän  löysi  näitä  havaintoja 
tukevia  ajatuksia  jo  antiikin  lääketieteen  ja  Pa- 
racelsuksen  (1493  —  1541)  kirjoituksista. 

Hahnemann  uskoi  löytäneensä  suuren  lääke¬ 
tieteellisen  totuuden  eikä  mikään  enää  pystynyt 
horjuttamaan  hänen  uskoaan.  Hänen  kehittämän¬ 
sä  teorian  mukaan  “similia  similibus  curant”  (sa¬ 
mankaltaiset  parantavat  samankaltaisia),  eli  sai¬ 
raudet  paranevat  tai  niitä  on  hoidettava  sellaisilla 
lääkkeillä,  jotka  aiheuttavat  terveissä  ihmisissä 
näille  taudeille  tyypillisiä  oireita.  Hän  esitti  teo¬ 
riansa  vuonna  1796  ilmestyneessä  julkaisussa 
"Vcrsnch  iiber  ein  neues  Prinzip  fiir  Auflindung 
der  Heilkräfte  zur  Arzneisubstanzen  nebst  einigen 
Blicken  auf  die  bisherigen”  (Yritys  löytää  uudel¬ 
la  menetelmällä  lääkeaineiden  parannusvoimat 
ja  joitakin  silmäyksiä  tähänastisiin  tuloksiin)  ja 
näin  oli  saanut  alkunsa  Hahnemannin  kehittämä 
järjestelmä,  jolle  hän  antoi  nimen  Homöopathie 
eli  homeopatia. 


Jopa  kukkien  tuoksu  este  lääkkeen 
voimalle 

Seuraavien  vuosien  kuluessa  Hahnemann  tuli 
vakuuttuneeksi  siitä,  että  oikein  valitut  lääkkeet 
tehosivat  parantavasti  jo  hyvin  pieninä  annoksi¬ 
na.  Lääkkeet  eivät  vaikuttaneetkaan  kemiallisten 
ominaisuuksiensa  kautta,  vaan  dynaamisten  voi¬ 
mien  avulla.  Näiden  voimien  Hahnemann  katsoi 
lisääntyvän  lääkkeen  laimentamisen  seurauk¬ 
sena.  Hän  julkaisi  vuonna  1800  periaatteensa 
“dynaamisuuden  potensoinnista”,  joka  täydensi 
hänen  teoriaansa  homeopatiasta. 

Hahnemannin  pääteos  ”Organon  der  rationel- 
len  Heilkunst”  (Järkiperäisen  parannustaidon 
järjestelmä),  jossa  hän  selosti  keksimäänsä  ho¬ 
meopatiaa,  ilmestyi  vuonna  1810.  Seuraavassa, 
vuonna  1811  ilmestyneessä  teoksessaan  ”Reine 
Arzneimittellehre”  (Puhdas  lääkeaineoppi)  hän 
kuvasi  tautien  hoidossa  käytettäviä  lääkkeitä  ja 
niitä  oireita,  joita  terveillä  ihmisillä  oli  havaittu 
lääkkeiden  antamisesta. 

Hahnemannin  oppirakennelma  perustui  pel¬ 
kästään  oireiden  vertailuun.  Sen  mukaan  mitään 
potilaan  tutkimuksia  ei  ollut  tarpeen  suorittaa.  Po¬ 
tilaalta  kysyttiin  tarkkaan,  millaisia  oireita  ja  tun¬ 
temuksia  hänellä  oli  ja  niistä  laadittiin  lista.  Hoi¬ 
don  määrittämiseksi  tutkittiin  lääkkeiden  terveillä 
aiheuttamien  oireiden  listasta,  millä  lääkkeellä  ne 
olivat  eniten  samankaltaisia  kuin  potilaan  silloi¬ 
sen  sairauden  aiheuttamat.  Hoidon  määrittämisen 
vaikeutta  kuvaa  se,  että  monen  lääkkeen  terveillä 
aiheuttamien  oireiden  luku  kohosi  satoihin  ja 
fosforilla  niitä  oli  jopa  pari  tuhatta. 

Hahnemannin  kehittämässä  järjestelmässä  oli 
eräitä  tavanomaisesta  poikkeavia  periaatteita. 
Hän  ei  käyttänyt  lainkaan  verenpoisto-,  tyhjen¬ 
nys-  ja  puhdistushoitoja.  Hän  käytti  sairauden 
hoidossa  vain  yhtä  lääkettä  kerrallaan.  Hän  vaati, 
että  käytettävät  lääkkeet  oli  valmistettu  “puhtais¬ 
ta”  aineista.  Hoito  perustui  yksilöllisesti  kunkin 
potilaan  itse  tuntemiin  oireisiin.  Hoidon  vaiku¬ 
tus  johtui  lääkkeiden  dynaamisesta  tehosta  eli 
“voimasta”. 

Lääkkeeseen  liittyi  tiettyä  maagisuutta  juuri 
dynaamisuuden  potensoinnista  johtuen.  Se  ta¬ 
pahtui  laimentamalla  alkuperäistä  lääkeuutetta 
puhtaalla  viinietikkaliuoksella.  Ensin  lisättiin  2 
tippaa  lääkeuutetta  98  tippaan  viinietikkaa,  josta 
lisättiin  1  tippa  99  tippaan  viinietikkaa  ja  sen 
jälkeen  aina  1  tippa  99  tippaan  viinietikkaa.  Jo¬ 
kaista  tehtyä  laimennosta  sekoitettiin  aina  kaksi 
kertaa.  Hahnemann  käytti  itse  lääkeseoksia,  jotka 
oli  potensoitu  eli  laimennettu  3,  6,  9,  12  tai  30 

kertaa,  jolloin  suurimmassa  laimennoksessa  oli 
alkuperäistä  lääkettä  enää  häviävän  pieni  murto- 
osa.  Hänen  seuraajansa  käyttivät  vielä  useampia 
kertoja  potensoituja  lääkevalmisteita,  mutta  Hah- 
nemann  ei  pitänyt  itse  niitä  suositeltavina. 

Homeopatian  alkuaikojen  tärkeä  sääntö  oli, 
että  vaikuttavaa  lääkettä  piti  ottaa  vain  yksi  ainoa 
kerta  taudin  alkaessa.  Jos  hoito  ei  tehonnut,  voitiin 
syy  epäonnistumisesta  panna  aina  liian  myöhäi¬ 
sen  aloittamisen  niskoille.  Lisäksi  pidettiin  di¬ 
eettiä  taudin  hoidon  kannalta  tärkeänä.  Mikään 
vieras  aine  ei  saanut  sekoittua  käytetyn  lääkkeen 
kanssa.  Siten  samanaikaisesti  hoidon  kanssa  ei 
saanut  nauttia  kahvia,  teetä,  alkoholijuomia  tai 


mausteita.  Vieläpä  kukkien  tuoksunkin  katsottiin 
voivan  olla  esteenä  lääkkeen  dynaamiselle  voi¬ 
malle.  Myöhemmin  homeopaattisia  lääkkeitä  on 
alettu  käyttää  myös  pitkäaikaisesti  annettuina. 

Haaste  oikeuteen 

Hahnemann  joutui  pian  vakaviin  kiistoihin 
järjestelmänsä  johdosta.  Yliopistojen  lääketie¬ 
teen  opettajat  eivät  voineet  mitenkään  hyväksyä 
perinteisestä  poikkeavaa  käytäntöä.  Pahinta  oli 
kuitenkin  se,  että  apteekkarit  olivat  närkästyneitä 
Hahnemannin  oppeihin,  koska  se  vähensi  rat¬ 
kaisevasti  lääkkeiden  menekkiä  ja  apteekkarien 
tuloja.  Kaiken  lisäksi  Hahnemann  valmisti  tar¬ 
vitsemiaan  lääkkeitä  itse,  koska  hän  ei  luottanut 
apteekista  ostettavien  lääkkeiden  puhtauteen. 

Hahnemann  joutuikin  Leipzigissa  vuonna  1 820 
oikeuteen  lääkkeiden  itse  valmistamisesta  jajake- 
lusta.  Syytösten  seurauksena  hänen  oli  lähdettävä 
pois  kaupungista  ja  hän  siirtyi  Anhalt-Köthenin 
suurherttuan  kutsusta  Kötheniin.  Siellä  ollessaan 
Hahnemann  kirjoitti  vuosina  1821-1828  teoksen 
"Abhandlung  iiber  die  chronischen  Krankheiten” 


Hahnemannin  keksimän  homeopatian  perusteet  ovat  tieteellisesti  ajatellen  täysin  paikkansa  pitämättömiä. 
Eräs  syy  homeopatian  menestykseen  on  ihmisen  luontainen  paranemistaipumus:  valtaosa  ihmisen  oireista 
on  aina  poistunut  itsestään  aikaa  myöten.  Toinen  asia  on,  että  1700-luvun  lopputaitteen  aikoihin  sairauksien 
hoidot  olivat  muodostuneet  sairaita  rasittaviksi  ja  olivat  toisinaan  vaarallisempia  kuin  taudit. 

(Tutkimus  kroonisista  sairauksista).  Hänen  mai¬ 
neensa  oli  alkanut  levitä  vähitellen  muualle  Kes- 
ki-Eurooppaan.  Hahnemannin  puoliso  Henriette 
kuoli  Köthenissä  vuonna  1830. 

Kansainvälinen  potilaspiiri 

Hahnemannin  potilaaksi  tuli  vuonna  1835  pa¬ 
riisilainen  “mademoiselle”  Melanie  d’Hervilly 
(1802—1878),  joka  oli  perehtynyt  kirjallisuu¬ 
den  avulla  Hahnemannin  hoitomenetelmään. 
Hän  halusi  käydä  itse  tapaamassa  Hahnemannia 
saadakseen  neuvoja  oireittensa  hoitoon.  Lääkärin 
ja  potilaan  suhde  muuttui  henkilökohtaiseksi  ja 
he  solmivat  avioliiton.  Hahnemann  oli  silloin 
80-vuotias  ja  hänen  puolisonsa  oli  melkein  50 
vuotta  häntä  nuorempi.  Pariskunta  päätti  muut¬ 
taa  Pariisiin  ja  Hahnemann  jakoi  omaisuutensa 
lapsilleen. 

Hahnemann  sai  pian  luvan  harjoittaa  praktiik¬ 
kaa  Pariisissa  ja  hänen  potilaspiirinsä  muodostui 
suureksi  ja  kansainväliseksi.  Praktiikkansa  ohella 
Hahnemann  julkaisi  teostensa  uusintapainoksia 
ja  piti  yllä  laajaa  kirjeenvaihtoa  kotimaahan  sekä 
ulkomaille  Yhdysvaltoja  myöten.  Hän  sai  jakaa 
neuvoja  oppiensa  levittäjille,  vastaanottaa  kiitosta 
ja  ylistystä,  mutta  myös  puolustautua  arvostelevia 
moitteita  vastaan. 

Hahnemann  kuoli  vuonna  1843  Pariisissa  88 
vuoden  ikäisenä.  Hänen  puolisonsa  Melanie  val¬ 
voi  kokonaisen  viikon  vainajan  luona  ja  antoi 
palsamoida  hänet.  Hahnemann  haudattiin  Pariisin 
Pere  Lachaise  -hautausmaalle,  jonne  on  pystytet¬ 
ty  suuri  kivinen  muistomerkki  hänen  haudalleen. 
Hahnemannin  leski  Melanie  kuoli  vuonna  1 878 ja 
hänet  on  puolisoiden  toisilleen  antaman  lupauk¬ 
sen  mukaan  haudattu  miehensä  viereen. 

Mihin  perustuu  suosio? 

Hahnemannin  keksimän  homeopatian  perus¬ 
teet  ovat  tieteellisesti  ajatellen  täysin  paikkansa 
pitämättömiä.  Mihin  sitten  voi  perustua  homeo¬ 
patian  suuri  suosio,  joka  on  jatkunut  nykyaikaan 
saakka? 

Lääketiede  eli  suurta  murroksen  aikaa  1700- 
luvun  loppupuolelta.  Vanha  humoraalioppi  oli 
syrjäytymässä,  mutta  mitään  yleisesti  hyväksyt¬ 
tyä  tautiselitystä  ei  ollut  olemassa.  Tuohon  aikaan 
toistensa  kanssa  kilpailevia  tautiselityksiä  olivat 
mm.  William  Cullenin  (1710-1801)  hermoär- 
sykeoppi,  John  Brovmin  (1735-1788)  yleinen 
ärsykeoppi,  Theophile  de  Bordeun  ( 1722- 1776) 


vitalismi,  Anton  Mesmerin  (1734-1815)  animaa¬ 
linen  magnetismi,  Julien  Offray  De  la  Mettrien 
(1709-1751)  mekanismi  sekä  Fran^ois-Joseph- 
Victor  Broussaisin  (1772-1838)  tulehdusoppi. 
Ne  perustuivat  kaikki  teoreettiseen  spekulaatioon 
ja  niiltä  puuttui  yhä  uudenaikaisen  tieteen  mene¬ 
telmillä  varmistettu  perusta. 

Eräs  syy  oli  ihmisen  luontainen  paranemistai¬ 
pumus.  Valtaosa  ihmisen  oireista  on  aina  poistu¬ 
nut  itsestään  aikaa  myöten,  toinen  asia  oli,  että 
1700-luvun  lopputaitteen  aikoihin  sairauksien 
hoidot  olivat  muodostuneet  sairaita  rasittaviksi 
ja  olivat  toisinaan  vaarallisempia  kuin  taudit.  Eri¬ 
tyisen  haitallisia  olivat  monet  nesteenpoistohoi- 
dot,  kuten  toistuvat  suoneniskut  sekä  ulostus-  ja 
hikoilulääkkeet.  Tämä  kävi  ilmi  mm.  1830-luvun 
alussa  suurta  nestehukkaa  aiheuttavan  koleran 
hoidossa.  Huomion  kiinnittäminen  haitallisiin 
hoitoihin  ja  niiden  väheneminen  olivat  homeo¬ 
patian  kiistattomia  saavutuksia. 

Vähitellen  Hahnemannin  homeopatia  saavutti 
yhä  enemmän  suosiota.  Lääkärikunnan  vastus¬ 
tuksesta  ja  pilkasta  huolimatta  se  levisi  Keski- 
Eurooppaan,  Pohjois-Amerikan  Yhdysvaltoihin 
ja  kaikkialle  maailmaan.  Homeopatia  on  ns.  vaih¬ 
toehtoisista  hoidoista  eräs,  jonka  harjoittajina  on 
myös  huomattava  määrä  lääkäreitä  ja  jota  osa 
lääkäreistä  pitää  virallisen  lääketieteen  ohella  ns. 
täydentävänä  hoitona.  ■ 

Natsit  ja 
homeopatia 

Risto  k.  järvinen 


Jos  taistelisin  homeopatiaväkeä  vastaan  hei¬ 
dän  omilla  aseillansa,  muistuttaisin  heitä 
jatkuvasti  siitä,  kuinka  luonnonmystiikasta  ja 
salatieteistä  viehättyneet  natsit  innostuivat  Steine¬ 
rin  luomuviljelystä.  Muistuttaisin,  kuinka  muun 
muassa  Dachaun  ja  Ravensbruckin  keskityslei¬ 
rien  yhteyteen  perustettiin  luomuviljelyä  toteut¬ 
tavat  yrttitilat,  ja  kuinka  myös  Saksan  valtaamat 
uudet  alueet  idästä  oli  tarkoitus  asuttaa  luomua 
noudattavilla  pientiloilla.  Muistuttaisin,  kuinka 
opeista  on  jotain  steinerlaista  jäljellä  nykyäänkin: 
kuinka  EU:n  luomueläinasetus  vaatii,  että  sairas¬ 
tuneet  luomueläimet  on  hoidettava  ensisijaisesti 
yrttilääkkeillä  ja  homeopaattisilla  valmisteilla. 
Mutta  kaikin  rankimmin  heittäisin  epämääräisiä 
vihjailua  natseihin.  Muistuttaisin,  kuinka  vuosina 
1937-39  Saksan  terveysministeriölle  osoitettiin 
suuri  määrä  rahaa,  jotta  se  voisi  valvoa  kliinisiä 
tutkimuksia  ja  saada 
selville  miksi  homeo¬ 
paattinen  terapia  pa¬ 
rantaa.  Muistuttaisin 
Rudolf  Hessin  sairaa¬ 
lasta  Dresdenissä  -  siitä 
fasistisesta  keskukses¬ 
ta,  joka  toimi  yhteis¬ 
työssä  tutkijoiden  sekä 
vaihtoehtohoitojen 
harjoittajien  kanssa 
ja  jossa  homeopatial¬ 
la  oli  pysyvä  asema. 

Muistuttaisin,  kuinka 
vuosien  1935-1939  vä¬ 
lisenä  aikana  noin  tuhat 
lääkäriä  Saksassa  oli 
koulutettu  käyttämään 
homeopatiaa.  Muistut¬ 
taisin  hirvittävästä  sota¬ 
vuosien  raportista,  joka 
todistaa  kuinka  kovin 
voimanponnistuksin 
homeopatiaa  yritettiin 
laillistaa  ja  virallistaa 
vielä  vuosina  1942-43. 


Muistuttaisin,  kuinka  "kontrolloituja”  kokeita 
suoritettiin  Dachaun  keskitysleirien  vangeilla, 
kuinka  heillä  seurattiin  "biokemiallisen"  homeo¬ 
patian  vaikutuksia  verrattuna  koululääketieteen 
käyttämiin  lääkkeisiin.  Muistuttaisin  ryhmästä 
vankeja,  jotka  eivät  saaneet  vastaanottaa  min¬ 
käänlaista  hoitoa.  Muistuttaisin,  kuinka  vangeille 
annettiin  lihaksensisäisesti  visvaa,  joka  sisälsi 
taudinaiheuttamiskykyistä  streptokokkia.  Muis¬ 
tuttaisin,  kuinka  SS-lääkäri  Dr.  Grawitz  raportoi 
myöhemmin  Himmlerille,  että  "biokemiallinen" 
homeopaattinen  hoito  oli  täysin  tehotonta.  Muis¬ 
tuttaisin  että  vangeista,  joista  suurin  osa  oli  pap¬ 
peja,  lähes  kaikki  kuolivat.  Muistuttaisin,  kuin¬ 
ka  samanlaisia  kokeita  sekä  monenlaisia  tauteja 
"vietiin"  seuraavaksi  Auschwitziin,  jossa  "bioke¬ 
mialliset"  homeopaattiset  aineet  eivät  tuottaneet 
ainuttakaan  positiivista  tulosta.  Muistuttaisin,  että 
natsivaltio  oli  vaihto¬ 
ehtolääketieteen  suuri 
rahoittaja  ja  keskitys- 
leirikokeet  takasivat 
"luontaislääkinnälle” 
jatkuvan  tulonlähteen. 
Muistuttaisin,  että  ho¬ 
meopatia  oli  1900-lu- 
vun  alussa  lähes  unoh¬ 
tunut,  koska  lääketiede 
oli  osoittanut  kykene¬ 
vänsä  parantamaan 
kulkutauteja  ja  sellai¬ 
sia  sairauksia,  joihin 
ennen  ihmiset  kuoli¬ 
vat.  Muistuttaisin,  että 
natsien  homeopatia  on 
samanlaista,  jota  nyky¬ 
äänkin  ihmisille  tarjo¬ 
taan.  Mutta  olkoon  -  en 
minä  viitsi...  ■ 

Skeptikot  uskonnollisten 
esineiden  museossa 


Maagisia  aineita. 
Taikakaluja.  Eläin¬ 
ten  kalloja.  Naami¬ 
oita.  Kevätretkellä 
Helinä  Rautavaaran 
museoon  Espoo¬ 
seen  saivat  skepti¬ 
kot  tutustua  uskon¬ 
nollisiin  esineisiin 
eri  puolilta  maail¬ 
maa.  Näytteillä  oli 
muun  muassa  hai-ti- 
laista  taidetta  ja 
voodoo-temppelin 
sisustukseen  liitty¬ 
vää  aineistoa,  osin 
rekonstruoituna. 
Museossa  kuultiin, 
että  Voodoo  ei  ole 


noituutta  tai  mus¬ 
taa  magiaa,  vaan 
uskomuskokoelma, 
jossa  hengillä,  hen¬ 
kiparantamisella 
ja  henkien  vallas¬ 
sa  olemisella  on 
keskeinen  rooli. 
Voodoo  toimii  myös 
”, henkisenä  aku¬ 
punktuurina”:  itsellä 
olevat  epämiellyttä¬ 
vät  piirteet  tai 
sai-raudet  voi 
poistaa  pistelemällä 
henkilökohtaista 
voodoo-nukkeaan 
määrättyihin  paik¬ 
koihin  neuloilla. 


Haitilainen  voodoo-alttari  espoolaisessa  museossa. 

-  Risto  k.  järvinen  - 


Helinä  Rautavaara  (1928-1998)  keräsi 
yli  nelj  änkymmenen  vuoden  aj  an  tutki¬ 
musmatkoiltaan  eri  puolilta  maailmaa 
runsaan  2500  esineen  kokoelman.  Hänen  toivei¬ 
densa  mukaisesti  näistä  esineistä  on  koottu  Es¬ 
pooseen  museo,  jonka  kokoelmissa  on  esineistön 
lisäksi  filmejä,  äänitteitä  ja  valokuvia  erilaisista 
rituaaleista,  tansseista  ja  juhlista. 

Museon  esineet  on  jaettu  neljään  kulttuuripi- 
haan,  jotka  esittelevät  taide-,  rituaali- jakäyttöesi- 
neitä  mm.  Länsi-Afrikasta,  Kaakkois-Aasiasta, 
Latinalaisesta  Amerikasta  ja  islamilaisen  kult¬ 
tuurin  alueelta  Pohjois-Afrikasta  ja  Lähi-Idästä. 
Yksi  näyttelyosasto  kertoo  Helinä  Rautavaaran 
matkoista  ja  elämäntyöstä.  Museota  ylläpitää 
Helinä  Rautavaaran  etnografisen  museon  säätiö, 
jonka  taustavoimana  on  Espoon  kaupunki. 


Afrikka-pihan  esineet  ovat  pääasiassa  Länsi- 
Afrikasta.  Ne  kertovat  perinteisistä  animistisista 
uskonnoista,  afrikkalaisesta  islamilaisuudesta 
sekä  vanhoista  länsiafrikkalaisista  korkea-kult¬ 
tuureista.  Rautavaaraa  kiinnosti  erityisesti  Yoru- 
ba-uskonto,  joka  on  siirtynyt  orjien  mukana  La¬ 
tinalaiseen  Amerikkaan  ja  Karibialle  ja  joka  elää 
yhä  vahvana  Atlantin  molemmilla  rannoilla. 

Museon  esitteen  mukaan  suuren  osan  pihan 


esineistä  Rautavaara  on  tuonut  matkoiltaan  Af¬ 
rikasta,  osa  taas  on  ostettu  taidehuutokaupoista 
Lontoosta  ja  Pariisista. 

Latinalaisen  Amerikan  pihan  esineet  kertovat 
kulttuurien  sekoittumisesta.  Esimerkiksi  brasilia¬ 
laiseen  umbada-alttariin  kuuluvassa  rautaisessa 
veistoksessa  Ogun-jumala  on  puettu  katolisen  py¬ 
himyksen,  Pyhän  Yrjänän  asuun:  Länsi-Afrikasta 
Brasiliaan  tuodut  orjat  toivat  mukanaan  omat  us¬ 
kontonsa,  jotka  sekoittuivat  kristinuskon  kanssa. 
Synkretismiä,  tulkintojen  kerroksellisuutta,  voi 
nähdä  myös  haitilaisissa  rituaaliesineissä. 

Aasialaisella  pihalla  on  hindulaista,  buddhalais¬ 
ta  ja  konfutselaista  taidetta,  rituaaliesineitä  sekä 
luonnonkansojen  animistista  esineistöä.  Budd¬ 
halaisista  taide-  ja  rituaaliesineistä  osa  kuuluu 
Tiibetin  lantalaiseen  perinteeseen,  osa  on  peräisin 
Sri  Lankan  ja  Kaakkois-Aasian  synkretistisistä, 
sekoittuneista  kulttuureista. 

Islamilaisen  pihan  esineet  ovat  pääasiassa  arabi¬ 
maista.  Egypti-vitriinin  suradeq-teltta  ja  pyhiin- 
vaellusjuhlien  muistoesineet  toistavat  perinteisiä 
islamilaisia  koristeaiheita.  Teltan  applikaatiossa 
on  tyyliteltyjä  kasviaiheita,  metalliesineissä  taas 
kaiverrettua  kalligrafiaa.  Marokosta  ovat  kotoisin 
muun  muassa  näytteet  maan  alkuperäiskansan, 
berberien  korutaiteesta.  Historialliset  henkilöt  ja 
Omar  Khayamin  runojen  hahmot  matoissa  ker¬ 
tovat  islamilaisen  kulttuurin  eri  suuntauksista,  sen 
rikkaasta  moninaisuudesta. 


Opastetun  museokierroksen  jälkeen  Skepiksen  kevätretkeläiset  siirtyivät  läheisen  ravintolan  terassille. 

IDENTTISET  KAKSOSET 


► 

Hehän  ovat  kuin  kaksi  marjaa... 


Esko  Valtaoja,  tähtitieteen  pro-  ...afrikkalainen  naamio  Helinä 

fessori...  Rautavaaran  museossa. 


(Helsingin  Sanomien  Nyt-viikkoliitteen  palstan  ideaa  matkien.) 


Kiistelyä 

Helinä  Rautavaaran  museon  pe¬ 
rustamisesta  kiisteltiin  Espoossa 
pitkään.  Esimerkiksi  Kristillinen 
Puolue  vastusti  "pakanamuseon” 
perustamista  kaupunkiin.  Rauta¬ 
vaara  ehti  kuolla  ennen  avajaisia, 
kuitenkin  tietoisena  museon  perus¬ 
tamisesta. 

Viimeksi  on  kiistelty  kokoelman 
aitoudesta  ja  arvosta.  Taidehisto¬ 
rioitsija  Jyrki  Lammi  kyselee  ar¬ 
tikkelissaan  "Helinä  Rautavaaran 
kokoelma  ja  aitous,  eli  skeptikko 
kuningattaren  aarrekammiossa” 
(http://www.rakennustaiteenseura. 
fi/taiteentutkija/2000-1/12  lammi/ 
index.html)  ovatko  Rautavaaran 
kokoelman  afrikkalaiset  esineet  aitoja  vai  eivät: 
"ovatko  ne  käyttöön  tehtyjä  ja  käytettyjä?” 

Lammi  Toteaa,  että  Rautavaara  on  kerännyt 
afrikkalaisen  kokoelmansa  vuosien  1966-1997 
välillä.  "Esineistä  noin  40  %  on  hankittu  alku¬ 
perämaasta,  eli  siitä  maasta,  jossa  se  on  toden¬ 
näköisesti  valmistettu.  Täyttä  varmuutta  siitä, 
missä  määrin  nämä  esineet  on  hankittu  suoraan 
niiden  käyttäjiltä  ja  missä  määrin  alan  kauppiailta 
ei  ole.  Vaikuttaa  siltä,  että  suurin  osa  esineistä  on 
ostettu  eritasoisilta  taide- ja  antiikkimarkkinoilta. 
Afrikkalaisia  esineitä  tai  esinetyyppejä  on  eniten 
Nigeriasta,  Malista  ja  Kongosta.  Mainittakoon, 
että  kaikki  malilaiset  ja  kongolaiset  esineet  on 
ostettu  kyseisten  maiden  ulkopuolelta.” 

Lammin  mukaan  Helinä  Rautavaara  on  kokoel¬ 
massaan  pyrkinyt  keskittymään  pääasiassa  tärkei¬ 
siin  uskonnollisiin  esineisiin.  Lammi  rohkenee 
väittää,  että  kokoelman  afrikkalaisista  veistok¬ 
sista  ja  naamioista  lähes  kolme  neljäsosa  edus¬ 
taa  keräilijöitä  varten  tehtyä  materiaalia.  Muiden 
esinekokonaisuuksien  aito/epäaito  -suhde 
ei  hänen  arvionsa  mukaan  poikkea  tästä,  muu¬ 
tamaa  poikkeusta  lukuun  ottamatta,  mitenkään 
merkittävästi. 


"Helinä  Rautavaaran  kokoelmaa  katsottaessa 
on  paikallaan  myös  pohtia,  miten  hän  itse  suhtau¬ 
tui  aitouteen.  Käsittääkseni  epäaitous  ei  kuulunut 
lainkaan  hänen  ajatusmaailmaansa.  Ylipäätään 
Helinä  Rautavaara  alkoi  korostaa  kokoelmansa 
aitoutta  vasta  sen  jälkeen,  kun  kaltaiseni  skeptikot 
olivat  varovasti  asettaneet  eräiden  kokoelman 
esineiden  aitouden  kyseenalaiseksi”,  Lammi  kir¬ 
joittaa.  Hän  pitää  Rautavaaraa  sisustaja-keräi¬ 
lijänä,  jolle  esineiden  antama  henkilökohtainen 
esteettinen  nautinto  oli  pääasia.  "Hänellä  ei  ollut 
itse  asiassa  mitään  tarvetta  hankintoja  tehdessään 
miettiä  ovatko  esineet  aitoja  vai  eivät,  kunhan 
ne  olivat  hänen  mielestään  kauniita  ja  liittyivät 
johonkin  hänen  mielestään  tärkeään  ilmiöön.” 

Lammi  myös  muistuttaa,  että  Rautavaara  aloitti 
kokoelmansa  kartuttamisen  aivan  liian  myöhäise¬ 
nä  ajankohtana:  "Ensimmäiset  afrikkalaiset  esi¬ 
neet  on  ostettu  kokoelmaan  1960-luvun  lopulla, 
jolloin  afrikkalainen  esineistö  oli  ollut  jo  ainakin 
sata  vuotta  aktiivisen  keräilyn  kohteena.”  ■ 


28 


SKEPTIKKO  2/2002 


Outoja  väitteitä 
aurinkokunnastamme 

Matias  päätalo 


Venäläinen  tri  Dimitrijeff  on  esittänyt  outoja 
väitteitä,  jonka  mukaan  aurinkokuntamme 
olisi  rajusti  muuttumassa. 

enäläinen  tohtori  Dimitrijeff  on  julkisuudes¬ 
sa  esittänyt  väitteitä,  jotka  ovat  vähintäänkin 
epäilyttäviä  ja  kestämättömiä.  Hänen  mu¬ 
kaansa  Mars  Observerin  luotaimen  menetys  ja  tuho 
johtuivat  siitä,  että  se  menetti  yhden  antenneistaan, 
koska  Marsin  ilmakehä  olikin  kaksi  kertaa  niin  tiheä 
kuin  oli  laskettu,  ja  ilmanpaine  irrotti  antennin. 

Dimitrijeffin  mukaan  Kuun  ilmakehä  (jota  ei  min¬ 
kään  tämän  hetken  tutkimuksen  mukaan  ole)  on 
tihentymässä.  Lisäksi  Kuulla  olisi  ympärillään  6000 
km: n  paksuinen  natriumkerros,  jota  ei  ole  ollut  aikai¬ 
semmin.  Tutkijat  eivät  ole  koskaan  tätä  havainneet, 
edes  aivan  viimeaikaisetkaan  tutkimukset  eivät  tue 
väitettä. 

Seuraavaksi  hän  väittää  Maan  ilmakehään  ole¬ 
van  muodostumassa  vetyperoksidia,  jota  ei  ole  ollut 
aikaisemmin  vastaavia  määriä  -  tämä  ei  hänen  mu¬ 
kaansa  ole  yhteydessä  ponnekaasuihin  ja  ilmakehän 
lämpenemiseen. 

Edelleen  venäläinen  tohtori  väittää  kaikkien  pla¬ 
neettojen  kirkkauden  kasvaneen  j  a  magneettikenttien 
voimistuneen.  Hän  väittää  mm.  Venuksen,  Jupiterin, 
ja  Neptunuksen  valovoiman  voimistuneen  ja  että  Ju¬ 
piterin  ja  sen  kuun  Ion  välillä  olisi  näkyvä  ionisoivan 
säteilyn  kanava,  jota  ei  ole  ollut  aikaisemmin.  Jupi¬ 
terin  magneettikenttä  olisi  myös  kaksinkertaistunut. 
Samoin  olisi  käynyt  Neptunukselle,  ja  Uranuksella 
ja  Neptunuksella  on  tapahtunut  napojen  siirtymi¬ 
siä.  Voyager  2  on  Dimitrijeffin  mukaan  havainnut 
magneettisten  napojen  olevan  huomattavasti  sivussa 
maantieteellistä  navoista,  noin  40-50  astetta. 

Aurinkokunta  siirtymässä  korkeamman 
energian  piiriin? 

Tri  Dimitrijeff  haluaa  osoittaa  aurinkokunnan 
olevan  joidenkin  salaperäisten  muutosten  kourissa. 
Hän  tukeutuu  tutkija  Mihail  Mandevilleen,  jonka 
mukaan  Maan  vulkaaninen  aktiivisuus  on  noussut 
500  %  vuodesta  1875  asti  ja  maanjäristykset  400  % 
vuodesta  1973  asti.  Dimitrijeff  itse  väittää  kaikkien 
erilaisten  luonnonkatastrofien  lisääntyneen  410  % 
vuosien  1963  ja  1993  välisenä  aikana. 

Tueksi  esitetään  myös  se,  että  Auringon  magneetti¬ 


kentän  on  havaittu  kasvaneen  vuodesta  1901  lähtien 
230  %.  Edelleen  väitetään  venäläisen  tutkijaryhmän 
tulleen  Novosibirskissa  siihen  johtopäätökseen,  että 
energeettiset  muutokset  merkitsevät  koko  aurinko¬ 
kunnan  siirtymistä  eräänlaisen  korkeamman  ener¬ 
gian  piiriin. 

Aurinkokuntamme  plasmakentän  hehkuva  etureu¬ 
na  on  Dimitrijeffin  väitteiden  mukaan  kasvanut  1000 
%.  Ja  lisää  seuraa:  Auringolla  on  todellisuudessa 
ns.  oma  magneettikenttä,  joka  pitää  sisällään  koko 
aurinkokunnanja  suippenee  Auringon  liikkeen  suun¬ 
nassa  taaksepäin.  Tutkijat  kutsuvat  sitä  heliosfäärik- 
si.  Kentän  hehkuva  etureuna  on  edessä,  suunnassa 
jota  kohti  liikumme,  eli  samalla  ns.  apeksipisteen 
suunnassa.  Venäläiset  tutkijat  ovat  havainneet  helio- 
sfäärin  etureunassa  hehkuvaa  plasmaenergiaa,  jonka 
syvyys  on  aikaisemmin  ollut  10  AU:ta,  mutta  on  nyt 
100  AU:ta. 

Dimitrijeff  perustelee  luonnonkatastrofien  ja  plas¬ 
makentän  samoin  kuin  planeettojen  kirkastumisen 
johtuvan  1000  %  kasvusta  plasmakentässä.  "Aurin¬ 
kokuntamme  on  kulkemassa  Linnunradassa  alueelle, 
jossa  energia  on  korkeammin  lataantunutta”,  Dimit¬ 
rijeff  väittää.  Lataantunut  energia  edelleen  virittää 
plasmaa,  ja  sitä  syntyy  lisää.  Samalla  se  saa  aikaan 
enemmän  kirkkautta  ja  valovoimaa. 

Kyseisellä  energialla  on  tietoisuus? 

Kaikkein  ihmeellisin  on  Dimitrijeffin  väite,  jonka 
mukaan  kyseisellä  energialla  on  tietoisuus  ja  että  se 
vaikuttaa  planeettojen  toimintoihin  tukemalla  mää¬ 
rätynlaista  elämää.  Hurjin  väite  on,  että  ihmiskunnan 
DNA-spiraalien  suhteet  ovat  myös  muuttumassa,  ja 
tämä  olisi  aikaisempien  aikakausien  massaevoluuti- 
on  todellinen  kätketty  syy. 

Lopuksi  olemme  Dimitrijeffin  mielestä  tulossa  pis¬ 
teeseen,  jossa  sijaitsemme  kokonaan  uuden  energian 
sisällä,  ja  tapahtuu  nopea  Auringon  energian  aallon¬ 
pituuksien  ekspansio,  jolloin  Auringosta  virtaavan 
energian  aiheuttama  muutos  vaikuttaa  kaiken  aineen 
olomuotoon.  Tässä  selityksessä  planeetat  siirtyvät 
hiukan  kauemmas  Auringosta  ja  samalla  atomien 
molekyylien  koko  laajenee.  ■ 

Matti  Kuuselan  Internetistä  kokoamat  väitteet  on 
esitetty  Minä  olen  -lehden  numerossa  1/2002. 

Tunnistettuja 
lentäviä  kohteita 


Moni  on  nähnyt  valokuvia  tai  videonpätkiä 
tunnistamattomista  lentävistä  esineistä, 
tarkemmin  ilmaistuna  "tunnistamattomista 
lentävistä  kohteista”.  Esittävätkö  kuvat 
avaruusaluksia,  plasmapalloja,  salattua 
teknologiaa?  Luonnollisen  selityksen  kuville 
löytää  www-osoitteesta  http:/ Ufo. s5.com. 

Monet  lentävät  kohteet  näyttävät  usein 
epätavallisilta.  Filmille  tallentuneet 
joka  päivä  näkemämme  luonnolliset 
asiat  näyttävät  joskus  tunnistamattomilta  lentä¬ 
viltä  esineiltä,  ufoilta.  Mystiset  ilmestykset  ovat 
kuitenkin  useimmiten  lintuja,  hyönteisiä  tai  len¬ 
tokoneita.  Kyseessä  eivät  siis  olekaan  ufot,  vaan 
ifot  -  tunnistetut  lentävät  kohteet. 

Identified  Flying  Objects  Database  on  Inter- 
net-sivusto,  josta  löytyy  toista  sataa  vaikuttavan 
näköistä  salaperäistä  kuvaa.  Jokaiselle  kuvalle 
kerrotaan  looginen  selitys. 

Optinen  harha 

Linnut  ja  auringonvaloa  heijastavat  lentoko¬ 
neet  näyttävät  monissa  kuvissa  avaruusaluksilta 
tai  kummallisilta  mustilta  pisteiltä  taivaalla,  "au¬ 
koilta  toiseen  dimensioon”.  Ifo  Database  -sivuilla 
on  nähtävillä  mm.  erittäin  vaikuttavia  ”ufo”-ku- 
via  hohtavasta  pallosta,  jolla  on  perässään  pyrs- 
tötähtimäinen  pitkä  häntä. 

Kuvien  ottaja  kertoo  kuvien  esittävän  taivaal¬ 
la  kulkevaa  lentokonetta.  Flänen  mukaansa  jopa 
sama  lentokone  muodostaa  kuviin  useita  erilaisia 
"tunnistamattomia”  muotoja,  kun  sitä  kuvaa  eri 
kulmista  matkalla  taivaanrannan  poikki.  Flän  to¬ 
teaa,  että  se,  mikä  näkyy  valokuvissa  tai  videofil¬ 
meillä,  ei  todellakaan  ole  sama  asia  kuin  se,  mikä 
näkyy  paljaalla  silmällä. 

Salaman  heijastukset 

Usein  mystisen  harhan  aiheuttaa  kameran  lins¬ 
sin  eteen  sattumalta  osuneet  pienet  ilmassa  leiju¬ 


vat  partikkelit.  Vuosien  saatossa  tällaisia  "roski¬ 
en”  aiheuttamia  kuvia  on  esitetty  valtava  määrä 
"todistukseksi”  esimerkiksi  maan  ulkopuolisen 
älyn  tunkeutumisesta  ilmatilaamme.  Yleensä  ku¬ 
vissa  näkyy  vaaleita  ympyröitä  tai  jopa  sikarin  ( !) 
muotoisia  kuvioita. 

Mitään  mystiikka  kuvioissa  ei  ole.  Kuviot  ovat 
syntyneet,  kun  salamavalo  on  heijastunut  takaisin 
mitättömän  pienistä,  kuvaushetkellä  näkymättö¬ 
mistä  olleista  kohteista,  kuten  pölystä,  lumihiuta¬ 
leista  tai  joskus  jopa  sädetikusta  lentäneestä  osas¬ 
ta.  Tällaisista  kuvista  on  IFO  Databasen  sivuilla 
lukuisia  esimerkkejä. 

Myös  pelloille  ilmestyneitä  viljakuvioita  ku¬ 
vattaessa  on  näitä  kuvioita  ilmennyt.  Viljapelto- 
yhteyksissä  kuviot  on  tulkittu  ufoihin  liittyviksi 
plasmapalloiksi.  Ufo-uskovaiset  ovat  kertoneet, 
että  tällaisia  plasmakuvia  voidaan  ottaa  tavalli¬ 
sella  kameralla. 

IFO-sivuilla  kysytään,  miksi  pallot  näkyvät 
vain  kuvissa,  jotka  on  otettu  salamavalolla  pi¬ 
meän  aikaan.  Miksi  ufo-tutkijoiden  plasmakuvat 
ovat  kaikki  erilaisia?  Ihan  kuin  nämä  mystiset 
plasmapallot  esiintyisivät  sen  mukaan,  kuka  niitä 
kuvaa. . . 

”Tee  se  itse”  -ufo-kuva 

Mystisiä  kuvia  on  helppo  tehdä  myös  itse. 
Lähde  ulos  viileänä  yönä  kameran,  salamavalon 
ja  pölyisen  pyyhkeen  kanssa.  Ravista  pyyhettä  ka¬ 
meran  edessä  ja  ota  salamavalolla  kuva:  mystisiä 
plasmapalloja  tai  peräti  avaruusaluksia  esiintyy 
kuvassa  takuulla.  Jos  laitteet  sallivat  siirtää  sala¬ 
maa  muuta  metri  kameran  eteen,  ilmiöt  häviävät 
kuvista.  Siis:  mitä  lähempänä  "ilmiö”  (vaikkapa 
hius)  on  kameraa  ja  sen  salamavaloa,  sen  näyttä¬ 
vämpi  on  lopputulos. 

Hienon  ”ufo”-kuvan  saa  sivujen  mukaan  myös 
kuvaamalla  auringon  heijastamaahämähäkinseit- 
tiä  taivasta  vasten.  Sivuilla  olevat  esimerkit  lähes 
vakuuttavat  allekirjoittaneenkin;  jotakin  hämärää 
on  ilmatilassamme  tekeillä... 

Risto  K.  Järvinen 

Viiden  minuutin  kokeilu 

Skeptikko-lehti  suoritti  pikatestin  ifo-kuvien  tekemiseksi.  Jälki  ei  ollut  kummoista,  mutta  antoi  viitteitä  siitä, 
kuinka  ufo-kuvia  voisi  ilman  kuvamanipulaatioita  vaikkapa  tarkoituksella  tuottaa. 

Kuva  1)  Vyöryykö  ektoplasma  portaita  pitkin  kohti  kuvaajaa,  vai  onko  hän  ruiskuttanut  vettä  linssin  eteen 
ennen  kuvan  ottamista?  Kuva  2)  Syöksyykö  Helsingin  Kallioon  pyrstötähti,  vai  onko  kameran  linssin  edes¬ 
sä  päätoimittajan  kynä?  Kuva  3)  Näemmekö  ufon  Vantaan  Vallinojan  yllä,  vai  Seutulaan  laskeutumassa 
olevan  lentokoneen? 

Pyykkilauta^atsa 


USA:n  liittovaltion  kaupankäyntiä  valvova 
virasto  FTC  (Federal  Trade  Commission)  ja 
Australian  kilpailu-  ja  kuluttajavirasto  ACCC 
(Australian  Competition  and  Consumer 
Commission)  ovat  käyneet  hyökkäykseen 
lihaksia  "sähköisesti  harjoittavia”  ihmevöitä 
vastaan. 

Suomessakin  television  ostoskanavilla 
markkinoitavia  sähkösykäyksiä  lähettäviä 
laihdutus-  ja  lihastreenausvöitä  mainoste¬ 
taan  FTC:n  ja  ACCC:n  mukaan  harhaanjohtavilla 
väitteillä. 

Mainoksissa  todetaan,  että  pelkästään  vyötä 
käyttämällä  kehittyy  jokaiselle  mitään  muuta  te¬ 
kemättä  pyykkilautavatsa  ja  että  kyseinen  laite 
polttaa  rasvaa  ja  kaventaa  vyötäröä  kymmenen 
senttiä  kuukaudessa.  Lisäksi  vyön  käytön  väite¬ 
tään  olevan  30  prosenttia  tehokkaampaa  kuin  pe¬ 
rinteisen  vatsalihasharjoittelun:  kun  laitetta  pitää 
kymmenen  minuuttia  päällä,  vastaa  se  mainosten 
mukaan  600  vatsalihasliikettä. 

-  Monien  vuosien  ajan  niin  sanottujen  laihdu¬ 


tus-  ja  kuntoilutuotteiden  markkinoijat  ovat  käyt¬ 
täneet  hyväkseen  ylipainoisten  ja  huonokuntois¬ 
ten  ihmisten  tilaa,  valittaa  FTC:n  puheenjohtaja 

Timothy  J.  Muris. 

-  Turhaa  toivoa  on  levitetty  laajasti,  mutta 
valitettavasti  laihdutukseen  ja  fyysisen  kunnon 
kehittämiseen  ei  edelleenkään  ole  olemassa  ih¬ 
melääkkeitä  tai  -laitteita.  Ainoa  toimiva  meto¬ 
di  on  ruokavalion  muuttaminen  ja  säännöllinen 
liikunta. 

Sähkövyöt  eivät  sovi  kaikille 

FTC  haastoi  tämän  vuoden  huhtikuussa  oi¬ 
keuteen  kolme  "sähkövöitä"  laajasti  markki¬ 
noivaa  yritystä:  AB  Energizerin,  AbTronicin  ja 
Fast  Absin.  ACCC  puolestaan  haastoi  oikeuteen 
AbTronicin. 

FTC:n  kanteen  mukaan  vyöt  eivät  ole  lähes¬ 
kään  niin  turvallisia  ja  kaikille  ihmisille  sopivia 
kuin  esitteissä  annetaan  ymmärtää.  Vöitä  mark¬ 
kinoivat  yritykset  eivät  varoita  laitteiden  osta¬ 
jia  siitä,  että  vyö  saattaa  aiheuttaa  terveydellisiä 
ongelmia  henkilöille,  joilla  on  sydämentahdistin 

Sähkövyötä  mainostetaan  toteamalla,  että  "erään 
tieteellisen  tutkimuksen  mukaan  vyön  käyttö  voi¬ 
mistaa  vatsalihaksia  enemmän  kuin  perinteiset  vat¬ 
salihasliikkeet”.  Lisäksi  mainokset  lupaavat  vöiden 
poistavan  selluliittia.  -  Pötyä,  toteaa  USA:n  liittoval¬ 
tion  kaupankäyntiä  valvova  virasto  FTC. 


tai  muita  metallisia  tai  elektronisia  kojeita  kehos¬ 
saan.  Ohjeissa  ei  myöskään  varoiteta  käyttämästä 
laitetta  turvonneiden  tai  tulehtuneiden  kehonkoh- 
tien  päällä  tai  syöpäkasvaimen  läheisyydessä. 
FTC  :n  mukaan  ei  ole  osoitettu,  että  laitteen  käyttö 
olisi  vaaratonta  raskaana  oleville  naisille.  Joita¬ 
kin  laitteita  markkinoidaan  turvallisina  käyttää 
rintakehän  alueella. 

Eritoten  FTC  paheksui  sitä,  että  sähkövöiden 
myyntiä  edistetään  USA:n  kansallisilla  kaape¬ 
likanavilla.  Mainokset  saattavat  kestää  jopa  30 
minuuttia,  ja  pyöriä  tuhatkin  kertaa.  Mainoksissa 
tuotteiden  puolesta  todistavat  tunnetut  kuntoi- 
luammattilaiset  ja  kehonrakentajat.  Valokuvissa 
esiintyy  hyväkuntoisia  malleja,  ja  myös  tavallis¬ 
ten  kansalaisten  todistuskertomukset  kuulostavat 
vakuuttavilta. 

FTC  kehottaa  ihmisiä  suhtautumaan  skeptisesti 


FTC:n  vinkkejä 
kuluttajille 

*  Et  voi  saada  kuntoilun  etuja  kuntoilematta. 

*  Ulkomuotosi  muuttuu  vain  järkevällä  ruoka¬ 
valiolla  ja  säännöllisellä  harjoittelulla. 

*  Lue  myös  ilmoitusten  pieni  teksti:  luvatut 
tulokset  voivat  perustua  laitteen  käytön  lisäksi 
myös  päivittäisten  kaloreiden  vähentämiseen. 

*  Soita  laitetta  myyvän  yhtiön  asiakaspalve¬ 
luun  ja  testaa  kuinka  helppoa  on  saada  langan 
päähän  asioista  vastaava  ihminen,  ja  kuinka 
avulias  hän  on. 


todistuspuheenvuoroihin,  sillä  laitteita  käyttänei¬ 
den  kokemukset  eivät  ole  yleispäteviä.  Jos  laite 
on  toiminut  jollakin  henkilöllä,  ei  se  tarkoita  että 
se  toimisi  kaikilla. 

Vöiden  myyntiin  liittyvä  takuu  "saat  rahat 
takaisin,  jos  et  ole  tyytyväinen"  ei  aina  toimi. 
Vuoden  takuu  osoittautuu  usein  vain  30  päivän 
takuuksi.  Rahat  takaisin  saattaa  räikeimmissä 
tapauksissa  saada  vain,  jos  maksaa  itse  laitteen 
palautuskustannukset.  B 


Suomessa  toiminta 
on  maltillisempaa 


Tuttavaperhe  tilasi  noin  800  vanhaa  rahaa 
maksaneen  AbTronic-vyön  suomalaiselta 
ostoskanavalta.  Mukana  seurannut  ohjevih- 
ko  kertoi  laitteesta  huomattavasti  maltilli¬ 
semmin  kuin  ostopäätökseen  vaikuttaneet 
televisiomainokset.  FTC:n  peräämiä  varoi¬ 
tuksia  oli  vihkossa  moneen  lähtöön. 

AbTronicin  suomalaisessa  käyttöoh¬ 
jeessa  kerrotaan,  että  laitteen  toiminta 
perustuu  sen  iholle  lähettämiin  pieniin 
sähkösykäyksiin.  Sykäykset  aiheuttavat  lihasten 
supistumisen  ja  rentoutumisen  -  lihas  vuoroin 
jännittyy  ja  rentoutuu.  Nämä  liikkeet  vastaavat 
ohjeen  mukaan  normaalissa  lihasharjoituksessa 
toistuvia  jännityksiä.  "Kymmenessä  minuutissa 


vatsalihakset  tekevät  noin  600  liikettä.  Kuvittele 
kuinka  monta  vatsapunnerrusta  sinun  täytyisi 
tehdä  päästäksesi  samaan!” 

Eteenpäin  manuaalia  selatessa  huomaa,  ettei¬ 
vät  nämä  600  vatsalihasliikettä  pelkästään  riitä 
toivottuun  tulokseen  pääsemiseksi.  Vihko  antaa 
vinkin:  "Lihakset  kasvavat,  kun  jännität  käsitel¬ 
tävää  lihasryhmää  samanaikaisesti  harjoitusten 
kanssa.”  Lisäksi  AbTronicia  suositellaan  käy¬ 
tettäväksi  kuntosalin  jälkeen  samoihin  lihaksiin, 
joita  juuri  on  harjoitettu.  Koko  laitetta  ei  ohjeen 
mukaan  edes  välttämättä  tarvita,  sillä  vyöharjoi- 
tuksen  voi  korvata  jännittelemällä  lihaksiaan  itse ! 
Vatsasta  pääsee  helpoiten  eroon  vetämällä  mahaa 
sisään  ja  selkää  suoraksi  tunnin  ajan  päivässä. 

Vihkossa  todetaan  laitteen  olevan  hyvä  apu 

kiinteyttämään  veltostuneita  lihaksia  ja  vähen¬ 
tämään  selluliittia  ja  painoa.  Laihdutukseen  laite 
ei  ole  paras  keino:  "Laihduttaa  pitää  jokaisen 
itse,  vaikka  kaloreita  sähkösykäyksissä  palaa¬ 
kin.”  Laitteen  luvataan  kuitenkin  tekevän  lihak¬ 
set  ja  ihon  kiinteäksi  laihdutuksen  aikana  ja  sen 
jälkeen.  Tämä  pitänee  paikkansa  -  ainakin,  jos 
toteuttaa  vihkon  kehotusta  noudattaa  tasapaino¬ 
tettua  ruokavaliota  ja  juoda  kahdeksan  lasillista 
vettä  päivässä. 

Seikkaperäiset  varoitukset 

FTC:n  peräämiä  varoituksia  vihkossa  on  riit¬ 
tävästi.  Aluksi  todetaan,  että  "laite  on  tarkoitettu 
terveille  henkilöille  lihaskunnon  lisäämiseen,  ei 
sairauksien  hoitoon".  Sitten  kerrotaan,  ettei  laitet¬ 
ta  saa  käyttää  henkilö,  jolla  on  sydämentahdistin 
tai  syöpä.  Varoituksia  on  useita: 

-  sähköisen  lihasstimulaation  vaikutuksia  jat¬ 
kuvasti  käytettynä  ei  tunneta 

-  laitteen  käyttö  ei  ole  turvallista  raskauden 
aikana 


Sähkövyö  saa  lihakset  supistelemaan  vakuuttavan 
tuntuisesti,  mutta  supistukset  eivät  riitä  kasvatta¬ 
maan  lihaksien  kokoa  niin,  että  minkäänlaista  vai¬ 
kutusta  näkyisi  tai  tuntuisi.  Uuden  AbTronic  Pro’n 
luvataan  saavan  aikaan  jopa  3000  supistusta  kym¬ 
menessä  minuutissa! 


-  sydänsairaat  ja  henkilöt,  joilla  on  epilepsia, 
eivät  saa  käyttää  laitetta 

-  laitetta  ei  saa  käyttää  kasvojen,  pään  tai  kaulan 
alueella 

-  laitetta  ei  saa  laittaa  kaulavaltimon  hermon 
päälle,  kurkunpään  kohdalle  eikä  kaulan  tai  rin¬ 
nan  yläosaan 

-  laitetta  ei  saa  sijoittaa  rinnan  alueelle  sydämen 
lähelle,  sillä  sydämen  läpi  kulkeva  sähkö  voi 
aiheuttaa  rytmihäiriöitä  ja  vaaratilanteen 

-  laitetta  ei  saa  käyttää  turvonneisiin  tai  sai¬ 
raisiin  kohtiin  iholla  eikä  tulehtuneisiin  ihottu- 
makohtiin 

-  laskimo-  ja  verisuonitautia  sairastavilla  lai¬ 
te  voi  käynnistää  sydänkohtauksen  tai  aiheuttaa 
veritulpan 

-  laite  on  pidettävä  poissa  lasten  ulottuvilta. 

Lisäksi  laitetta  kielletään  käyttämästä,  jos  hen¬ 
kilöllä  on  taipumus  saada  verenvuotoa  tai  jos 
hänellä  on  avohaavoja  tai  murtumia.  Laitetta  ei 
myöskään  saa  käyttää  leikkausten  jälkeen,  sillä 
sähkösykäykset  saattavat  estää  lihasten  ja  kehon 
parantumista.  Lisäksi  käyttö  on  kielletty  alavat¬ 
saan  kuukautisten  aikana  ja  ihon  alueella,  jossa 
on  tuntohermojen  vaurioita  ja  vähemmän  hermo- 
päitä  kuin  normaalilla  iholla. 

Jotkut  ihmiset  voivat  varoitusten  mukaan  tun¬ 
tea  ärsytystä  tai  yliherkkyyttä  sähköstimulaation 
aikana.  ■ 


”Mikäli  paristolla  toimiva  laite 
todellakin  tuottaa  paristoa  use¬ 
ampaan  kertaan  välillä  vaihta¬ 
matta  saman  määrän  energiaa 
tai  edes  kohtuullisen  osan  siitä 
määrästä,  mikä  käytetään  teke¬ 
mällä  600  vatsalihasliikettä,  niin 
laite  ansaitsee  fysiikan  Nobelin 
palkinnon.” 

Kommentti  eräällä  Internetin 
keskustelupalstalla 

Santa  Turismos 


Eri  paikkakunnat  houkuttelevat 
turisteja  värkkäämällä  mitä 
moninaisimpia  nähtävyyksiä. 
Suosituimpia  näistä  sanotaan 
suuressa  maailmassa  elämys- 
puistoiksi.  Elämys  tarkoittaa  sitä,  että  saa  maksaa 
itsensä  kipeäksi  nähdäkseen  sarjakuvahahmon 
asuun  pukeutuneen 
pienipalkkaisen  työ¬ 
läisen  vilkuttavan 
vuoristoradan  ku¬ 
peessa. 

Sellainen  kuulem¬ 
ma  on  avartavaa  ja 
rentouttavaa.  Talvel¬ 
la  jaksaa  Toijalassa 
tai  Torontossa  pistää 
rahaa  sukanvarteen, 
jotta  pääsisi  kesällä 
muoviankkaf annille . 

Tuhannen  vuotta 
takaperin  elämyspuistoja  sanottiin  paljon  rehel- 
lisemmin  pyhiinvaelluspaikoiksi.  Niillä  nähtyjen 
pyhäinjäännösten  odotettiin  tuovan  terveyttä,  pit¬ 
kää  ikää  ja  lyhyempää  kiirastulta. 

Kunnanjohtajat,  piispat  ja  ruhtinaat  ovat  aina 
ymmärtäneet  matkailunedistämisen  merkityksen. 
Tosin  pyhäinjäännösbisneksen  asiakkaat  saattoi¬ 
vat  päästä  itsekin  pyhimyksiksi.  Tämä  postuumi 
etu  on  nykyään  korvattu  kunnallisneuvoksen  ar- 
vonimellä. 

Jeesuksen  orjantappurakruunun,  ristinkappa- 
leita  ja  Jeesuksen  verta  Bysantista  ostanut  Ludvig 
IX  maksoi  pyhistä  vermeistä  kolminkertaisesti 
sen  verran  kuin  kustansi  niille  rakennettu  säily¬ 
tystila,  nykyään  monen  äimistelemä  Sainte  Cha- 
pelle.  Tyhmä  ei  ole  se  joka  pyytää.  Ludvigilta 
selvästi  puuttui  sama  yrittäjähenki,  jolla  Troyesin 


piispa  sata  vuotta  myöhemmin  maalautti  nykyään 
Torinossa  luuraavan  käärinliinan,  vaan  pääsipä 
pyhimykseksi. 

Kukaan  ei  liene  huomauttanut  hurskaalle  ku¬ 
ninkaalle,  että  ristinkappaleita  lienee  jo  tuolloin 
ollut  liikkeellä  vähintään  hirsimökin  verran.  Myö¬ 
hemmin  on  laskettu  ainakin  kuusitoista  Jeesuk¬ 
sen  esinahkaa,  useita 
käärinliinoja,  ämpä- 
rikaupalla  Neitsyt 
Marian  maitoa  sekä 
muutamia  Johannes 
Kastajan  päitä. 

Reliikkien  määrän 
ja  niitten  ihmeitä  te¬ 
kevän  voiman  tuntien 
ei  voi  kuin  ihmetel¬ 
lä,  että  keskiajalla 
ihmisten  elinikä  ei 
ollut  sen  korkeampi. 
Tästä  huolimatta  py- 
himyskultit  vetävät  yhä  palvojia  puoleensa  eikä 
yritteliäisyyskään  ole  tyystin  laantunut.  Moni 
on  se  madonnnapatsas,  joka  on  saanut  sopivassa 
lämpötilassa  öljyä  tihkuttavat  pullot  silmiensä 
taakse.  Ei  ihme,  jos  itkettää. 

Ei  elämysmatkailu  tuhannessa  vuodessa  paljoa 
ole  muuttunut.  Niin  ennen  kuin  nykyäänkin  pi¬ 
detään  matkailijoiden  väkivaltaista  ryöstämistä 
moraalisesti  tuomittavana.  On  paljon  parempi, 
että  he  suostuvat  siihen  vapaaehtoisesti.  Hyvä¬ 
uskoisten  tunnistamiseksi  he  ovat  pukeutuneet 
asuihin,  joita  kotioloissa  kukaan  ei  pitäisi.  Olen¬ 
naisena  osana  pyhiinvaeltajan  ja  turistin  pukeu¬ 
tumiseen  ovatkuuluneet  vyölaukut  ja  ääliömäiset 
päähineet. 


"Reliikkien  määrän  ja  niitten  ih¬ 
meitä  tekevän  voiman  tuntien  ei 
voi  kuin  ihmetellä,  että  keskiaj  al¬ 
la  ihmisten  elinikä  ei  ollut  sen 
korkeampi.” 


SKEPTIKKO  2/2002 


35 


KIRJAT 


Ihmisiä  suden 
vaatteissa  -  ja 
päinvastoin 


"Karasjoel  Lapissa  oli  oikhen  kova  porova- 
ras,  ja  se  oli  sittek  kaonnu.  Mutta  sittet 
tuli  susi  ja  ahisteli  ja  hättyytteli  ja  hävitteli 
poroja.  Ihmisep  puhuttiin,  että  se  lappalai¬ 
nen  olis  muuttunus  sujeksi.  Sittek  ku  se 
susi  saathin  kaajetuksi,  nin  ku  se  nyljethin, 
nin  sen  nahan  alta  löyty  tuppivyö  ja  tuppi 
ja  puukko,  ja  net  tunnethin  että  ne  olit  sei 
lappalaisen.” 


Pekka  Kilpisen  kirja  "Ihmissudet”  vie  lu¬ 
kijansa  vuosisatojen  takaiselle  matkalle 
sudeksi  muuttuneiden  ihmisten  histori¬ 
aan,  aikaan  ennen  modernien  elokuvien  hurjia 
karvanaamoja.  Se  lähestyy  epätavallista  aihettaan 
taustoittavan  katsauksen  ja  suomeksi  käännetty¬ 
jen  historiallisten  oikeudenkäyntipöytäkirjojen, 
asiantuntijakirjoitusten,  tarinoiden  ja  satujen 
avulla.  Tuloksena  on  hieman  ohut,  mutta  mie¬ 
lenkiintoinen  kollaasi  ja  näkemys  erilaisten  ih¬ 
missusien  luonteista  sekä  ihmisten  monenlaisista 
suhteista  näihin  olentoihin. 

Kaksi  ihmissuden  perustyyppiä 

Sudeksi  muuttuvien  ihmisten  tarina  alkaa,  jäl¬ 
leen  kerran,  antiikista.  Historioitsija  Herodotos 
kertoi  neurien  kansasta,  joka  pystyi  muuttamaan 
itsensä  halutessaan  sudeksi.  Kreikkalaisilla  oli 
myös  tarina  Lykaonista,  jonka  raivostunut  Zeus 
muutti  sudeksi.  Runoilija  Publius  Ovidius  Naso 


roomalaisti  tarinan  vaihtamalla  jumalan  Jupite¬ 
riksi.  Roomalainen  Gaius  Petronius  Arbiter 
kirjoitti  puolestaan  miehestä,  joka  muutti  itsensä 
sudeksi  ja  hyökkäsi  karjan  kimppuun. 

Näin  syntyi  kaksi  ihmissuden  perustyyppiä: 
"Toiset  muuttuivat  susiksi  kirouksen  vuoksi  tai 
rangaistukseksi  pahoista  teoistaan.  Toiset  taas 
muuttivat  itse  itsensä  pedoiksi,  jotta  voisivat  aihe¬ 
uttaa  vahinkoa  muille  ihmisille"  (s.  12).  Tällaisia 
ihmissusi-tarinoita  on  esiintynyt  ympäri  Euroop¬ 
paa,  joskin  eri  muodoissa. 

Suden  suosion  syy 

Kaakkois-Suomessa  on  kerrottu  erilaisia  tari¬ 
noita  hääväestä,  jonka  ylenkatsottu  kuokkavieras 
muuttaa  susiksi.  Lounais-Suomessa kerrottiin  va¬ 
rastelevista  pojista,  jotka  noita  taikoo  pyynnöstä 
susiksi.  Pohjoisessa  esiintyi  tarinoita,  joissa  lap¬ 
palainen  muutti  itsensä  sudeksi. 

Muodonmuuttaja-kertomusten  keskipisteenä  ei 
ole  aina  susi,  vaan  ihmisten  on  uskottu  muuttu¬ 
van  myös  koiriksi,  kissoiksi,  sioiksi,  norsuiksi, 
leijoniksi,  haiksi,  hyeenoiksi,  krokotiileiksi  ja 
käärmeiksi.  On  olemassa  myös  ihmiskarhu-ta- 
rinoita. 

Suden  suosio  muodonmuuttaja-kertomuksissa 
selittyy  Kilpisen  mukaan  sillä,  ettei  se  ole  yhtä 
inhimillinen  kuin  kaikkiruokainen  ja  kahdelle¬ 
kin  jalalla  nouseva  karhu,  vaikka  karhu  on  ollut 
ihmiselle  itselleen  vaarallisempi  eläin.  Sen  sijaan 
elintärkeää  karjaa  jahdannut  susi  sopi  julman  ja 
raatelevan  pedon  kuvaksi. 

Muodonmuuttajat  kuten  ihmissusi  ovat  taval¬ 
lisen  kokemuksemme  vastaisia  olentoja,  niissä 
syntyy  epätavallinen  yhdistelmä  tutuista  osista: 
susi  ja  ihminen  ovat  meille  tuttuja,  mutta  ihmis- 

ihmisten  on  uskottu  muuttuvan  myös  koiriksi,  kissoiksi,  sioiksi,  norsuiksi,  leijoniksi,  haiksi  ja  hyeenoiksi. 


susi  on  erikoinen  kokonaisuus.  Usein  ihmissusi 
oli  vieras  myös  siinä  suhteessa,  että  ne  tulivat 
muualta;  esimerkiksi  Suomessa  ihmissutta  kut¬ 
suttiin  ”vironsudeksi”.  Epätavallisuus  ja  outous 
yhdistettynä  ihmissuden  verenhimoiseen  vaaral¬ 
lisuuteen  karjalle  ja  ihmisille  ovat  tehneet  sii¬ 
tä  mielenkiintoisen  aiheen  tarinoille,  erityisesti 
maatalousyhteiskunnissa. 

Oppineiden  näkemykset  ihmissusista 

Kilpinen  toteaa  täysin  oikein,  ettei  erilaisten, 
mutta  perustaltaan  hämmästyttävän  samankal¬ 
taisten  ihmissusi-tarinoiden  syntyä  voi  paikantaa 
yhteen  pisteeseen.  Erikoisia,  intuitionvastaisia 
ihmissusia  on  keksitty  monissa  mielissä. 

Ihmisten  mielissä  on  ollut  myös  monenlaisia 
suhteita  ihmissusiin.  Kilpinen  rinnastaa  mielen¬ 
kiintoisesti  yhtäältä  teologien  ja  oikeusoppinei¬ 
den,  toisaalta  tavallisen  kansan  ja  kolmanneksi 
lääkäreiden  näkemykset  ihmissusista.  Teologeille 
ja  oikeusoppineille  kyse  oli  aina  paholaisen  to¬ 
dellisista  tai  kuvitelluista  vaikutuksista,  kansaa 
kiinnosti  lähinnä  ihmissusien  pahat  teot. 


Lääkärit  yhdistivät  1800-luvulla  ihmissudet 
myötätuntoon  kykenemättömiin  ja  verenhimoi¬ 
siin  ihmisiin:  tappamisesta  tappamisen  vuoksi 
nauttivat  henkilöt  kuvittelivat  raaistumisensa 
myötä  muuttuneensa  raakalaismaisiksi  eläimiksi, 
susiksi.  He  olivat  "susia”  ihmisen  vaatteissa. 

Kilpisen  oma  analyysi  ihmissusi-ilmiöstä  jää 
valitettavan  vähäiseksi.  Tästä  huolimatta  "Ih¬ 
missudet"  tarjoaa  monipuolisen  näkymän  yhteen 
"outouden  historian"  aihepiiriin,  ja  erityisesti  se 
antaa  rikkaamman  kuvan  ihmissusista,  jotka  mo¬ 
derni  populaarikulttuuri  on  yksipuolisesti  määri¬ 
tellyt  täysikuun  ja  hopealuodin  väliin. 

"Ihmissudet"  on  kiinnostava  teos.  Lue,  jos  us¬ 
kallat! 

Risto  Selin 

Pekka  Kilpinen:  Ihmissudet.  Asiakirjoja  ja  ker¬ 
tomuksia.  Yliopistopaino  2002.  172  s.  Ingressin 
lainaus  sivulta  145. 


SKEPTIKKO  2/2002 


37 


Rubikin  kuutio 
ratkaisee  kaiken? 


Tiedätkö,  että  Rubikin  kuutiota  voidaan 
käyttää  ennustamiseen  ja  ihmisten  paran¬ 
tamiseen?  Tiedätkö,  että  Rubikin  kuution 
palvojat  ovat  perustaneet  oman  uskon¬ 
lahkon?  Tiedätkö  kuinka  tunnistat,  onko 
lapsesi  ryhtynyt  palvomaan  kuutiota? 

Rubik-webin  kotisivuilla  iloitaan,  kos¬ 
ka  Rubikin  kuutio,  ”tämä  ihmiskunnan 
ehkä  merkittävin  keksintö”  on  jälleen 
nousemassa  ansaitsemalleen  paikalle.  Skepsik¬ 
sen  jäsenen  Tomi  Ryynäsen  tekemät  sivut  pa¬ 
rodioivat  hauskasti  erilaisten  uskomusten  järki¬ 
peräisyyttä. 

Luottamusta  kuutioon  ja  kykyyn 
hallita  sitä 

Rubik-webin  sivuilla  korostetaan,  että  rubi- 
kinkubistit  haluavat  eroon  Kuution  palvojien  ai¬ 
heuttamista  negatiivisista  mielikuvista.  Heidän 
mielestään  kyseessä  ei  siis  ole  uskonto  saati  mys¬ 
tisyydellä  verhoiltu  rikollisuus.  Rubikinkubistit 
pitävät  ryhmäänsä  lähinnä  filosofisena;  se  edustaa 
ainoastaan  Rubikin  kuutiota  ja  sen  etua.  Rubikin- 
kubistien  moraalikäsitykset  eivät  ole  sidonnaisia 
kristillisiin  käsityksiin  ja  yleisesti  voidaankin  sa¬ 
noa,  että  kristinuskon  ja  kuution  etujen  kanssa  on 
useinkin  konflikteja. 

Rubikinkubistinen  filosofia  on  yksi  unelma 
ihmisen  jumalallistumisesta.  Se  on  luottamusta 
kuutioon  ja  omaan  kykyyn  hallita  sitä.  Ihminen 
on  Rubikinkubistisen  filosofian  mukaan  kuution 
tarkoitusten  potentiaalinen  toteuttaja,  sekä  samal¬ 
la  osa  kuutiota  ja  sen  hallitsemaa  kaikkeutta. 

Karvanopat  vaihtuvat  Rubikin 
kuutioihin 

Kuution  palvojat  ovat  "Kuution  kirjaa”  tun¬ 
nustava  ryhmä,  joka  palvoo  Rubikin  kuutiota 
ja  käyttää  sitä  okkulttisissa  riiteissä  talismaani¬ 
na.  Kuution  palvojien  käyttämä  Kuution  kirja 


sisältää  sarjan  loitsuja,  joita  voidaan  suorittaa 
Rubikin  kuution  avulla. Kuution  palvojiin  liittyy 
useita  myyttisiä  legendoja  ja  tarinat  kertovat, 
että  palvontaan  liittyy  usein  rikollinen  toiminta 
ja  huumeet. 

Sivuilla  kerrotaan  ”10  tapaa  tunnistaa  lapse¬ 
si  Kuution  palvonta”.  Eräs  merkki  on  se,  että 
karvanopat  vaihtuvat  Rubikin  kuutioihin.  Joka 
puolelle  saattaa  ilmestyä  Rubikin  kuutioita  ja  niitä 
näkyy  piirrettynä  kouluvihkoissa  ja  kotona.  Myös 
kuution  muotoisten  esineiden  keräily  pitäisi  saada 
vanhempien  hälytyskellot  soimaan. 

Kuution  avulla  korkeampaan 
tietoisuuden  tilaan 

Kuution  aika  on  harras  konservatiivinen  kuu- 
tiouskon  lahko.  Kuution  aika  tunnetaan  myös 
"Myöhempien  Aikojen  Pyhien  -  Rubikin  Kuution 
Kirkkona”. 

Kuution  aika  -lahkon  peruslähtökohtana  on 
pyrkiä  elämään  harmoniassa  luonnon  kanssa,  sillä 
Rubikin  Kuutio  sisältää  kaiken  olennaisen  tiedon 
maailmassa  ja  sen  avulla  voi  saavuttaa  korkeam¬ 
man  tietoisuuden  tilan. 

Kaikille  vastasyntyneille  annettava 
Rubikin  kuutio 

Suomen  Kuutio  -puolue  perustaa  politiikkansa 
yksilönvapauteen  ja  vastuuseen,  tasa-arvoon,  län¬ 
simaiseen  demokratiaan  ja  talousjärjestelmään, 
humaanisiin  periaatteisiin  sekä  rubikinkubisti- 
seen  etiikkaan. 

SKP  on  rubikinkubistinen  yleispuolue,  jolla 
on  kannattajia  Suomen  jokaisessa  kolkassa.  Puo¬ 
lue  on  läpileikkaus  Suomen  kansasta  ja  edustaa 
tasaisesti  erilaisia  ammatillisia,  iällisiä  ja  suku- 
puolellisia  ryhmiä.  Niinpä  SKP  ei  ole  yksittäisen 
kansanosan  eturyhmä,  vaan  ajaa  kaikkien  rubi- 
kinkubistien  etua. 

Eräs  SKP:n  tavoite  vuodelle  2002  on  laki¬ 
muutos,  jonka  mukaan  kaikille  vastasyntyneille 
kansalaisille  on  annettava  Rubikin  kuutio. 

Rubikologisen  kartan  tulkintaa  yli 
4000  vuoden  kokemuksella 

Rubikologia  on  varsin  moni-ilmeinen  esotee- 
rinen  tieteenala.  Rubikologia  on  analoginen  ja 
semioottinen  käsitejärjestelmä  mm.  minuuden 
ymmärtämiseen.  Se  on  ennustamista,  todennäköi¬ 
syyksien  ja  mahdollisuuksien  kartoittamista  sekä 
maailman  suoranaista  manipulointia  ja  hallintaa. 

Rubikologisen  kartan  laatiminen  perustuu  Rii¬ 
hikin  kuution  tahojen  värien  ja  kaiken  olevan 
suhteen  tutkimiseen  ja  muuttamiseen  -  tulkinta 
perustuu  yli  4000  vuoden  kokemukseen  yhteyk¬ 
sien  merkityksestä.  Rubikologian  johtoteemana 
on  olla  itsetuntemusta  parantava  tutkimusjärjes¬ 
telmä,  joka  auttaa  ymmärtämään  yksilön  ja  ym¬ 
päristön  välistä  vuorovaikutusta. 

Rubikologi  pyrkii  näkemään  ihmisen  koko¬ 
naisuutena  kaikkine  erikoispiirteineen.  Yksilöl¬ 
lisen  tulkinnan  perustana  käytetään  navigointi- 
periaatteella  laadittua  satunnaisesti  sekoitettua 
kuutiota. 

Rubikin  kuutiolla  voidaan  manipuloida 
akupunktiopisteitä 

Rubikopatiassa  on  vallalla  kokonaisvaltainen 
ihmiskäsitys,  jossa  ajatellaan,  että  ihmiskeho 
on  kokonaisuus,  jonka  kaikki  osat  vaikuttavat 
toisiinsa.  Siksi  hoidetaankin  koko  ihmistä,  eikä 
pelkästään  yksittäistä  oiretta.  Yhä  enemmän 
myös  huomioidaan  se,  miten  asenteet  ja  ajattelu 
vaikuttavat  erilaisten  terveysongelmien  syntyyn 
ja  niistä  toipumiseen. 

Hoidettavan  myönteinen  asenne  hoitotapahtu- 
maa  kohtaan  on  erityisen  tärkeä,  sillä  se  edesaut¬ 
taa  hoidon  onnistumista  ja  paranemisen  alkamis¬ 
ta.  Kun  mieli  on  avoin  ottaa  kehokin  paremmin 
vastaan  hoidon  terveyttä  edistävän  vaikutuksen. 

Hoitoa  saattaa  seurata  paranemiskriisi,  jolloin 
vaiva,  jota  on  hoidettu,  voi  tulla  hetkellisesti 
vahvana  esiin.  Yhtä  hyvin  oireet  saattavat  myös 
lievittyä  ja  hävitä  nopeasti  riippuen  kustakin  ta¬ 
pauksesta. 


Rubikopatia  on  syntynyt  nykyisen  Venäjän  alu¬ 
eella  4000  vuotta  sitten  ja  se  perustuu  kiinalaiseen 
lääketieteeseen,  jonka  mukaan  kehossa  on  14 
meridiaania  eli  energiakanavaa. 

Kullakin  energiakanavalla  on  oma  eri  elimiin  ja 
elintoimintoihin  liittyvä  toimintansa,  jonka  mu¬ 
kaan  ne  ovat  saaneet  nimensäkin,  esim.  sydän- 
meridiaani  ja  keuhkomeridiaani.  Energiakanavat 
kulkevat  kehon  läpi,  menevät  jokaiseen  sisäeli¬ 
meen  ja  yhdistävät  tärkeitä  elimiä,  mistä  johtuen 
Rubikin  kuutiolla  voidaan  manipuloida  kehoa 
käyttämällä  tiettyä  Rubikin  kuution  väriskaalaa 
oikeaan  akupunktiopisteeseen. 

Rubikopatiassa  keskitytään  koko  kehoon,  ei 
sairauteen,  koska  ihminen  on  kokonaisuus  ja  on 
mahdotonta  erottaa  yhtä  osaa  toisesta  ottamatta 
huomioon,  mitä  se  aiheuttaa  kokonaisuudelle. 
Sairauksia  ei  nimetä,  sillä  kaikkien  sairauksien 
katsotaan  aiheutuvan  samasta  lähteestä  eli  kehon 
läpi  virtaavan  energian  epätasapainosta. 

Rubikopatialla  hoidetaan  myös  varsinaisia 
fyysisiä  vammoja,  kuten  nyrjähdyksiä  ja  sijoil- 
taanmenoja  ja  parantumattomia  sekä  kroonisia 
sairauksia.  Rubikopatialla  on  havaittu  myös  hy¬ 
viä  vaikutuksia  mielenterveysongelmiin  ja  ns. 
"home-talojen”  puhdistukseen. 

Pitempiaikaisissa  vaivoissa  parempiin  hoito¬ 
tuloksiin  päästään  säännöllisellä  hoidolla,  usein 
kuitenkin  jo  yksi  tai  muutama  hoitokerta  palauttaa 
kehon  tasapainon. 

Työt  maalataan  Rubikin  kuutiolla 

Rubikinkubistiselle  taiteelle  yhtenäinen  tekijä 
on  se,  että  siveltimien  sijaan  työt  maalataan  ko¬ 
konaisuudessaan  Rubikin  kuutiolla.  Lisäksi  rubi- 
kinkubistisessa  taiteessa  on  olennaista  näkemys 
kuutiosta  ja  se,  että  teos  on  kuution  innoittama. ■ 

http://www.rubik.kotisivut.org/ 


SKEPTIKKO  2/2002 


39 


KESKUSTELUA 


Yksipuolinen  ei  pärjää 


"Dosentti  Heikki  Ervasti  jatkoi  tieteensä 
shamaanimaista  rummutusta  (Skeptikko 
1/2002):  ’ Mikään  antroposofian  sovel¬ 
lutuksista  ei  kestä  kriittistä  tieteellistä 
tarkastelua.’  Hieman  hölmistyin,  kun  olin 
vasta  tuoreistanut  tietojani  tutkimuksista”, 
Dl  Juhani  Salo  kirjoittaa. 


Ruotsissa  on  tehty  kolme  vuosikymmentä 
kestänytviljelykoetavanomaisenjabio- 
dynaamisen  viljelyn  välillä.  Asialla 
ovat  olleet  mm.  "Pohjoismainen  tutkimusrengas” 
ja  "Ultunan  maatalouskorkeakoulu”.  Kokeen  tu¬ 
loksena  on,  että  biodynaaminen  viljely  on  pa¬ 
rempi  maan  viljavuuden  kehittymisessä  ja  sadon 
laadussa.  Energiasadot  kymmenen  ensimmäisen 
vuoden  jälkeen  ovat  samaa  tasoa.  Elävä  luonto 
hyväksyi  biodynamiikan  perusteet.  Silloin  se  on 
tieteenäkin  oikeaa  tiedettä. 

Antroposofian  merkitys  koetaan  tärkeäksi. 
Muutenhan  sitä  ei  vastustettaisi.  Ruutia  ei  tuhlata 
variksiin.  Vastustus  ja  siihen  liittyvä  pelko  eivät 
synny  sattumalta.  Usein  sitä  ilmenee  oppineel¬ 
la  väestönosalla.  Koulu-  ja  opiskelujärjestelmä 
suosii  kuivan  detaljitiedon  pänttäämistä,  mikä 
yksipuolisuus  vaatii  veronsa  ihmissielulta. 

Kalevalan  kolme  sankaria  ovat  kukin  oma 
tyyppinsä,  yksipuolisuutensa.  Ne  kuvaavat  sie¬ 
lumme  kolmea  puolta.  Ilmarisella  on  ansionsa 
-  takoihan  hän  mm.  sammon  -  mutta  myös  yk¬ 
sipuolisuuden  puutteensa.  Elollisen  ymmärrys 
ei  ole  hänen  vahva  alueensa;  hän  yritti  takoa 
itselleen  kullaisen  vaimon,  mutta  se  ei  toiminut. 
Arvostelukyky  pettää,  kun  V äinämöinen  saa  höy¬ 
näytettyä  hänet  mukaansa  Pohjolaan  sanomalla, 
että  kuu  on  kuusen  latvassa.  Kun  Väinämöinen  ja 
Ilmarinen  Pohjolasta  paetessaan  kohtaavat  luon- 
nonolennon,  Iku-Turson  Äijön  pojan,  niin  mitä 
tekeekään  Ilmarinen: 

"Siinä  seppo  Ilmarinen  toki  säikähti  kovasti: 
veret  vieri  kasvoiltansa,  puna  poskilta  putosi.  Veti 
viltin  päänsä  päälle,  yli  korvien  kohenti,  peitti 


kasvot  kaunihisti,  silmänsä  sitäi  paremmin.”  Il¬ 
marinen  ei  uskaltanut  nähdä  eikä  kuulla  mitään, 
vaikkei  ollutkaan  mikään  turha,  vaan  taitava  ta¬ 
koja.  Hän  kieltäytyi  kokemasta.  Ilmaris-tyyppejä 
kävelee  vastaan  tänäkin  päivänä. 

Ervasti  hämmästeli  antroposofian  sovellusten 
poikkeamista  totutusta.  Onko  se  nyt  puute?  Kun 
katsoo  esimerkiksi  nykyisen  tehomaatalouden 
kohellusta  elollisen  luonnon  parissa  ruokaskan- 
daalista  toiseen,  voi  vain  iloita,  että  terve  elol¬ 
lista  ymmärtävä  kehitys  etenee  omia  leveneviä 
polkujaan. 

Tietämisen  rajoista 

Positivistinen  luonnontiede  mittailee  maailmaa 
ja  pyrkii  päättelemään  havainnoista  jotain.  Läh¬ 
tökohtana  on  usko,  että  asiaa  kannattaa  tutkia. 
Tiedon  ensimmäinen  raja  on  siis  usko.  Toinen  on 
mitattavuus;  se,  mitä  todennetaan,  on  olemassa, 
muu  ei.  Kolmas  on  ajattelu;  havainnot  voivat  olla 
oikeita,  mutta  niihin  liitetyt  ajatukset  ja  käsitteet 
eivät.  Rajoja  on  fyysisessä,  sielullisessa  ja  hen¬ 
kisessä.  Antroposofian  eräs  tehtävä  on  tunnistaa 
henkissielullinen.  Enemmän  kuin  laitteiden  ke¬ 
hittämistä,  se  vaatii  itsensä  kehittämistä. 

Tietoteoria  johtaa  tietotapahtuman  ymmärtä¬ 
miseen.  Steiner  esittää  omansa  "Totuus  ja  tiede" 
-kirjassaan  ja  kehittää  sitä  edelleen  tärkeimmässä 
teoksessaan  "Vapauden  filosofia"  ja  teoksessaan 
"Die  Rätsel  derPhilosophie".  Liian  vaikeita  ?  Kun 
ottaa  katseltavakseen  nykyisen  filosofiaa  käsit¬ 
televän  kirjan,  nimien  joukossa  mainitaan  mm. 
Josif  Stalin,  mutta  ei  Rudolf  Steineria.  Kaikkihan 
ymmärtävät  filosofi  Stalinin  syvällisen  mietteen: 
Ihmisiä  -  ongelmia,  ei  ihmisiä  -  ei  ongelmia. 

Dosentti  Ervasti  olisi  saanut  komean  sulan  toh¬ 
torinhattuunsa,  jos  olisi  tarttunut  Steinerin  tie¬ 
toteoriaan  ja  osoittanut  sen  omalla  ajattelullaan 
virheelliseksi.  Tai  jos  hän  olisi  voinut  ymmärtää 
tietotapahtuman  luonteen  ja  todeta  tietopiirimme 
laajentumisen  kaksi  tietä:  kehittämällä  ajattelua 
tai  tarkentamalla  havainnointia  ja  laajentamalla 
sitä  myös  fyysisen  ulkopuolelle.  Kumpaakaan 

hän  ei  tehnyt,  vaan  käytti  tietoteoriaa  vain  kep¬ 
pihevosena.  Antroposofisella  hengentieteellä  on 
paras  tietoteoreettinen  pohja  verrattuna  muihin 
tieteisiin.  Kotikenttäetu.  Pelkän  fyysisen  avulla 
tietotapahtuma  ei  selviä. 

Tulevaisuuden  yhteistyö 

Tulevaisuuden  yhteiskuntatieteet  saavat  antoi¬ 
san  tutkimuskohteen  aiheesta,  mitä  ilmeni,  kun 
luonnontiede  ja  hengentiede  lähestyivät  toisiaan, 
ryhtyivät  yhteistyöhön.  Tähän  tulevaan  tutkimuk¬ 
seen  voi  antaa  pienenä  siemenenä,  ohittaen  biody- 
namiikan  ja  muut  vakiintuneet  alueet,  pari  viime 
aikoina  silmiin  osunutta  tapausta. 

Steiner  itse  kertoo  tuoneensa  Pariisissa  1906 
esiin,  että  cyanin  ilmeneminen  on  olennaista  ko¬ 
meetoissa.  Sitä  oli  aikoinaan  maan  ilmakehässä, 
ja  nyt  sitä  on  vielä  komeetoissa  havaittavissa.  Asia 
voitaisiin  havaita  spektroskoopilla,  hän  totesi. 
Tämän  jälkeen  esiintyi  komeetta  (mahdollisesti 
Halley  toukokuussa  1910),  ja  cyaniviiva  havait¬ 
tiin. 

Eräässä  esitelmässään  Goetheanumin  työläisil¬ 
le  1922  Steiner  selvittää  makuaistia.  Hän  kuvaa 
mm.  miten  kalat  saattavat  Euroopan  joista  uida 
kauaksi  Atlantille,  ja  osaavat  kuitenkin  palata 
kotijokeensa.  Kalojen  suunnistustaidon  hän  se¬ 
litti  johtuvan  kalojen  hyvin  tarkalla  makuerojen 
aistimisella,  joka  välittyy  suoraan  evien  liikkei¬ 
siin.  Kului  aikaa.  Sitten  1950  luvun  puolivälissä 
Warren  Wisby  ja  Arthur  Hasler  Wisconsinin 
yliopistosta  laativat  kokeen,  ”joka  todisti  sitovas¬ 
ti,  että  hajuaisti  voi  ohjata  lohen  kotipuroonsa”. 
Positivistinen  tiede  siis  löysi  lohia  kiusattuaan 
selityksen  ilmiöön,  jos  annamme  anteeksi  sen 
lapsuksen  maku-  ja  hajuaistin  sekoittamisesta. 
Hajuaisti  liittyy  kaasumaiseen,  kun  taas  nestemäi¬ 
seen,  jossa  tutkitut  kalat  otaksuttavasti  liikkuivat, 
liittyy  makuaisti. 

Miksi  ei  keskustella? 

Antroposofista  hengentiedettä  ovat  perinteises¬ 
ti  vastustaneet  tiede-  ja  uskontoyhteisöt.  Ervasti 
tunnusti  kannatuksensa  herätyskristillisyyteen 
kuuluvaan  Osmo  Tiililään ,  vanhaan  vastustajaan . 
Hän  mainitsi,  ettei  käsitystä  kahdesta  Jeesuksesta 
voida  sovittaa  kristilliseen  opetukseen.  Niinpä. 
Oikeammin  pitäisi  puhua  kahdesta  Jeesus-pojas- 
ta,  sillä  kaksinaisuus  loppuu  12-vuotiaan  erikois¬ 
laatuiseen  pääsiäiskohtaukseen.  Se  on  uskonnon 
puolella  eräs  kummallinen  yksityiskohta.  Jos 


lukee  Raamattua  ilman  sarvia  ja  hampaita,  voi 
tosiaan  todeta,  että  Matteus  ja  Luukas  kuvaavat 
kumpikin  omaa  poikaa,  joilla  on  eri  sukupuut, 
erot  asumisessa,  ilmoituksissa,  paossa  Egyptiin, 
sisaruksissa  jne.  Kannattaa  lukea. 

Steiner  päätyi  käsitykseen,  että  Raamattua  pitäi¬ 
si  näiltä  osin  ymmärtää  lukea  ihan  kirjaimellisesti. 
(Aiheesta  ”Two  Jesus”  löytyy  netistä  maalaukset 
-  Borgognone  1450-1523  ja  Ferrari  1526). 

Kristityiksi  nimittävät  itseään  monet,  jotka 
pitävät  Raamatun  evankelistojen  kirjoituksia 
epäluotettavina  ja  omalle  ymmärrykselle  yksin¬ 
kertaistettua  käsitystä  luotettavana. 

Ervasti  lupaa  palata  myöhemmin  aiheeseen 
käsittelemään  asiantuntijoidensa  spekulaatioita 
Steinerin  persoonasta  sekä  tämän  huumeiden  ja 
alkoholin  käytöstä.  Vähänkin  asioita  ymmärtävä 
tietää  kyseisten  aineiden  käytön  olevan  este  hen¬ 
kiselle  kehitykselle  ja  tutkimustyölle.  Leikkaa-ja- 
liimaa  tieteellä  voi  nykyään  löytää  kannatuksen 
mille  hyvänsä  mielipiteelle. 

Ervasti  liitti  kriittiseen  tieteelliseen  tarkaste¬ 
luunsa  myös  herännäisuskovaisen  käsitykset.  Nyt 
hänen  kätensä  hamuaa  jo  laskiämpäriä.  Joskus  tie 
ymmärrykseen  on  kivinen  ja  mutkikas.  Ervas¬ 
tin  kannattaisi  miettiä  oikotietä:  olisiko  parempi 
hamuta  käsiinsä  valkoinen  lippu  kuin  puolustaa 
kestämätöntä  asemaansa  Immanuel  Kantin  kai¬ 
vamassa  poterossa.  Osallistun  tähän  keskusteluun 
enää  tämän  kerran. 

Juhani  Salo  DI 


Tarkennus 

Skeptikon  numerossa  1/2002  julkaistusta  artik¬ 
kelista  "Varpu  taipui  näyttävästi  -  aina  kun  koe¬ 
henkilöt  tiesivät  maassa  olevan  jotain  mitä  pitäi¬ 
si  havaita”  oli  allekirjoittaneen  kömmähdyksen 
vuoksi  jäänyt  pois  kirjoittajien  nimet.  Artikkelin 
kirjoittajat  ovat  siis  Vesa  Kolhinen,  Juha  Meri¬ 
koski  ja  Matias  Aunola. 

Tässä  yhteydessä  kirjoittajat  haluavat  myös 
kiittää  varpukokeisiin  osallistuneita  henkilöitä, 
Will  Kärkkäistä,  Veli  Maarasta,  Jukka  Häk¬ 
kistä  sekä  varpumiehiä  ja  heidän  avustajiaan, 
sekä  kokeiden  ideointiin  osallistuneita  Keski- 
Suomen  skeptikoita.  VK 

KESKUSTELUA 


Antroposofia 
ei  ole  tiedettä 


Edellisen  aukeaman  kirjoituksessaan  Ju¬ 
hani  Salo  jatkaa  keskustelua  vahvasti  ant¬ 
roposofiseen  tapaan.  Salon  puheenvuoro 
kuulostaa  varsin  tutulta.  Sekavassa  ja 
kömpelösti  rakennetussa  kirjassaan  "Ant¬ 
roposofinen  yhteisömuodostus”  (Suomen 
antroposofinen  liitto  1991)  Steiner  korosti, 
kuinka  varsinkin  "oppineita”  (siis  koulutet¬ 
tuja  ihmisiä)  täytyy  varoa.  Ei  tietystikään 
ole  yllättävää,  että  koulutetummat  ihmiset 
suhtautuvat  Steineriin  kriittisesti.  Steiner 
koki  sen  jo  omana  aikanaan.  Useat  hänen 
luentotilaisuuksistaan  saivat  kaoottisen 
sävyn  luennoitsijan  paljastuttua  huijariksi, 
joka  ei  edes  kyennyt  vastaamaan  hänelle 
esitettyihin  kysymyksiin  ja  kommentteihin. 
Nyt  Salo  toistaa  Steinerin  1920-luvulla  pa¬ 
niikissa  lausumia  hokemia. 


Rudolf  Steinerin  suhde  tiedemaailmaan 
oli  läpinäkyvä.  Hän  yritti  rakentaa  uraa 
akateemisen  filosofian  parissa.  Yritys 
epäonnistui  täydellisesti.  Steinerin  ei  onnistunut 
saada  minkäänlaista  sijaa  edes  tuon  ajan  akatee¬ 
misessa  maailmassa.  Henkilötasolla  on  helppo 
ymmärtää  vihamielisyys  oppineisuutta  ja  tieteelle 
tyypillistä  kriittistä  keskustelua  kohtaan  henkilöl¬ 
tä,  joka  tulee  nauretuksi  ulos  akateemisen  filoso¬ 
fian  piiristä.  Epäonnistuminen  jäi  kaivertamaan 
Steineria  siinä  määrin,  että  hän  hyvin  mielellään 
nimitti  oppiaan  tieteelliseksi. 

Tieteestä  voidaan  esittää  monia  määritelmiä. 
Minkään  perustellun  määritelmän  mukaan  ant¬ 
roposofiaa  ei  voida  pitää  tieteenä.  Jo  pelkästään 
antroposofian  autoritäärisyys,  siis  dogmaattinen 
nojaaminen  Steinerin  kirjoituksiin  ja  Steinerin 
henkilöpalvonta  tekevät  ajatuksen  tieteellisyy¬ 
destä  täysin  mahdottomaksi.  Antroposofien  omis¬ 
sa  piireissä  Steineria  ei  arvostella  eikä  arvioida. 
Kaikkea  johtaa  sokea  usko  gurun  johdatukseen. 


Niinpä  antroposofien  täytyy  opettaa  toisilleen 
sekin,  kuinka  ulkopuolelta  esitettyyn  kritiikkiin 
on  suhtauduttava.  Näin  omaehtoinen  ajattelu 
suorastaan  kielletään.  "Antroposofinen  yhtei¬ 
sönmuodostus”  onkin  selvästi  kirjoitettu  siinä 
tarkoituksessa,  että  jäsenet  voisivat  varautua  hei¬ 
hin  kohdistettavan  kritiikin  varalle.  Kirjan  tyyli 
ja  jopa  sanavalinnat  välittyvät  nyt  meille  Salon 
vastineessa.  Varsinkaan  Kalevalan  lainaaminen  ei 
erehdytä  luulemaan  Salon  ajattelua  hänen  omak¬ 
seen.  Kuten  tiedetään,  on  Kalevala  antroposofeil¬ 
le  lähes  pyhä  kirja. 

Steinerin  henkilöpalvonnan  olennainen  osa  on 
hänen  väitetyistä  ihmeteoistaan  kertominen.  Stei¬ 
nerin  väitetään  milloin  okkultistisillatempuillaan 
hätistelleen  maanviljelijöitä  häirinneet  kanit  pois, 
milloin  hänen  taas  väitetään  ennakoineen  hullun 
lehmän  taudin  jo  vuosikymmeniä  sitten.  Näiden 
koomisten  kertomusten  sarjaa  Salo  haluaa  vie¬ 
läkin  jatkaa. 

Tarkempi  tarkastelu  on  osoittanut  kaikki  väit¬ 
teet  ihmeteoista  vääriksi. 

Ruotsalaisfilosofi  Sven  Ove  Hansson  (http:// 
www.waldorfcritics.com/active/articles/Hans- 
son.html)  on  ottanut  helpoksi  tehtäväkseen 
Steinerin  tieteellisyyden  arvioinnin.  Tieteen  kri¬ 
teereinä  Hansson  käyttää  poikkeuksellisen  löy¬ 
sällä  tavalla  pelkästään  intersubjektiivisuutta  ja 
empiirisen  vahvistamisen  periaatetta.  Löysien 
kriteerien  valinta  tietysti  helpottaa  antroposofi¬ 
an  asemaa  arvioinnissa,  varsinkin  kun  mainitut 
kriteerit  ovat  myös  Steinerin  itsensä  hyväksymiä. 
Hanssonin  analyysin  tulos  ei  yllätä  lukijaa:  ant¬ 
roposofia  ei  täytä  kumpaakaan  kriteereistä.  Stei¬ 
nerin  hallusinaatiot  ja  akasha-kirjojen  tutkimisen 
luulottelu  eivät  ole  intersubjektiivisia,  eikä  tällä 
tavalla  hankittua  tietoa  voida  pitää  empiirisesti 
vahvistettuna.  Antroposofialla  ei  ole  koskaan  ol¬ 
lut  eikä  tule  olemaan  mitään  annettavaa  tieteel¬ 
liselle  ajattelulle. 

Sama  koskee  myös  antroposofian  sovellutuk¬ 
sia.  Salo  on  jo  vuosikymmenten  ajan  esiintynyt 

biodynaamisen  viljelyn  puolustelijana.  Maagisiin 
riitteihin  ja  astrologiaan  pohjautuvan  viljelyn  pa¬ 
remmuudesta  tavanomaiseen  viljelyyn  nähden  ei 
tietystikään  ole  näyttöä.  Salon  mainitsemaa  tutki¬ 
musta  ei  tuntenut  yksikään  maatalousasiantuntija 
(joihin  siis  itse  en  missään  tapauksessa  kuulu), 
joilta  asiaa  tiedustelin.  Ei  siis  ole  yllättävää,  ettei 
Salo  esitä  tarkempia  lähdeviitetietoja.  Päinvas¬ 
taista  näyttöä  sen  sijaan  minäkin  löysin  melko 
helposti,  vaikka  olenkin  maatalousasioiden  suh¬ 
teen  diletantti. 

Salo  ilmoittaa  päättävänsäkeskustelun  osaltaan 
tähän.  Tässä  Salo  osoittaa  arviointikykyä.  Hänen 
argumenteillaan  ei  kannata  jatkaa. 

Mutta  tehdäänpä  vielä  yksi  asia  selväksi.  Olen 
tutkinut  antroposofiaa  vuosikaudet.  Olen  näh¬ 
nyt,  kuinka  se  suistaa  ihmisiä  tolaltaan  tavalla, 
joka  voi  vain  herättää  inhimillistä  myötätuntoa, 
ja  jota  voi  rinnastaa  vain  pahimpiin  kuvauksiin 
hämäräperäisten  kulttien  vaikutuksesta  herkkiin 
ihmisiin.  Tästä  ihmisten  vahingoittamisesta  on 


tietysti  turha  perätä  vastuullisuutta  antroposofeil¬ 
ta.  Samalla  olen  kuitenkin  nähnyt  myös,  kuinka 
antroposofia  tarjoaa  joillekin  ihmisille  toivoa 
elämästä  kuoleman  jälkeen  ja  kokemuksia  elä¬ 
män  tarkoituksen  löytämisestä.  Luonnollisesti  jo 
yksilön-,  ajatuksen-  ja  uskonnonvapauden  ylevi¬ 
en  periaatteiden  pohjalta  on  jokaisen  aivan  oma 
asia,  minkä  uskomusten  varaan  haluaa  elämänsä 
rakentaa. 

Sanalla  sanoen  antroposofia  on  uskonto,  ei  tie¬ 
de.  Tämä  asia  on  kuitenkin  tehtävä  julkisesti  sel¬ 
väksi.  Antroposofian  ja  antroposofisen  liikkeen 
kohtuullinen  yhteiskunnallinen  asema  ja  yleinen 
tunnustus  voi  perustua  vain  tähän  lähtökohtaan. 
Mutta  niin  kauan  kuin  sekavan  ja  hämäräperäi¬ 
sen  uskonnollisen  kultin  luulotteluun  perustuvia 
sovellutuksia  pedagogiikan,  maatalouden  tai  lää- 
kinnän  alalla  tarjotaan  yleisölle  "tieteellisinä” 
järjestelminä,  on  valistustyötä  jatkettava. 

Heikki  Ervasti 


Pohjoisen  skeptikoilla  ennätysyleisö 


Pohjois-Suomen  skeptikot  järjestivät  ensim¬ 
mäisen  suuremman  luennointitilaisuutensa 
vuoden  tauon  jälkeen.  Tilaisuuden  puitteet 
herättivät  etukäteen  keskustelua,  koska 
kysessä  oli  yhteistilaisuus  Pohjois-Poh- 
janmaan  humanistiyhdistys  ry:n  ja  Oulun 
seudun  vapaa-ajattelijoiden  kanssa. 

ri  yhdistykset  esiintyivät  tilaisuuden 
ohessa  omissa  "standeissaan”  itsenäisinä 
ja  omilla  luennoitsijoillaan,  eikä  tämän 
katsottu  olevan  merkki  syvällisemmästä  yhteis¬ 
työstä.  Skeptikoiden  pyrkimys  esiintyä  itsenäise¬ 
nä  järjestönä  tuli  näin  täytettyä. 

Tilaisuuden  teemana  oli  "ihmisten  pelot  ja  pe¬ 
lottelu".  Aihe  ja  luennoitsijat  katsottiin  kiinnos¬ 
tavaksi,  koska  paikalle  oli  kerääntynyt  ennätys¬ 
mäiset  150  henkilöä. 

Tilaisuudessa  oli  kolme  luennoitsijaa.  LT,  psy¬ 
kiatri  Asko  Niemelä  luennoi  pelon  mekanismeis¬ 
ta,  emeritusprofessori  Jorma  Palo  puhui  peloista 
parisuhteessa  ja  dosentti  Taina  Pitkänen-Koli 
puhui  turvattomuudesta  yhteskunnassa.  Tyypil¬ 
lisistä  oululaisista  tilaisuuksista  poiketen  keskus¬ 


telu  oli  runsasta. 

Skeptikoiden  puolesta  paikalle  hankittu  Jorma 
Palo  täytti  odotuksemme  täydellisesti.  Toden¬ 
näköisesti  runsas  väkimäärä  oli  pääosin  hänen 
ansiotaan.  Luento  oli  asiallisen  sisältönsä  lisäksi 
myös  erittäin  hauska  ja  Skepsikselle  tärkeitä  ai¬ 
hepiirejä  sivuttiin  sopivasti. 

Standillämme  vieraili  runsaasti  ihmisiä.  Tilai¬ 
suus  aiheutti  kaipaamamme  piristysruiskeen  Poh¬ 
jois-Suomen  toiminnalle,  yhdistys  sai  runsaasti 
huomiota  markkinoinnin,  Oulu-Lehden  tekemän 
jutun  ja  YLE:n  radiohaastattelun  muodossa.  ■ 


Jorma  Palo  ja  skepsiksen  aktiivi  Kalervo  Kangas. 

Keltasininen  "vaara 


Ruotsin  skeptikot  varoitelivat  alkuvuo¬ 
desta,  että  eräs  Susanna  Ehdin  on  teke¬ 
mässä  maihinnousua  myös  Suomeen. 
WSOY  julkaisikin  maaliskuussa  Ehdinin  kirjan 
"Itsensä  parantava  ihminen”. 

Suomenkielisillä  sivuilla  www.ehdin. com/Suo- 
mi.html  kerrotaan,  että  Ehdin  toimii  Ruotsissa 
vapaana  tutkijana  ja  kirjailijana.  Hän  on  väitel¬ 
lyt  immunologian  alalta  Lundin  yliopistossa  ja 
työskennellyt  tutkijana  Scripps  Research  Institute 
-nimisessä  tutkimuslaitoksessa  Yhdysvaltain  Ka¬ 
liforniassa.  Vuodesta  1991  lähtien  hän  on  keskit¬ 
tynyt  lähinnä  psykoneuroimmunologiaan.  Hän  on 
"arvostettu  luennoitsija  ja  avustaa  usein  lehdistöä, 
radiota  ja  televisiota”. 

Otteessa  kirjan  ensimmäisestä  luvusta  kerro¬ 
taan,  että  "esi- isämme  luottivat  hyvään  ravintoon, 
lääkitseviin  yrtteihin  ja  viisaiden  poppamiesten  ja 
parantajanaisten  taitoihin.  Ehdin  valittelee,  että 
nykyisin  kaikki  voimavarat  käytetään  sairauden 
voittamiseen,  ei  parantavien  voimien  vahvista¬ 
miseen.  "Elimistöä  pidetään  hienona  koneena, 
joka  ei  ole  enempää  kuin  osiensa  summa.  Näitä 
osiakin  hoidetaan  erikseen,  ikään  kuin  ne  eivät 
liittyisi  toisiinsa.  Myös  sielua  ja  ruumista  pidetään 
erillisinä.” 

Ehdin  ajaa  uutta  terveysfilosofiaa:  holistista, 
kokonaisvaltaista  näkemystä.  "Ihminen  on  aivan 
liian  monimutkainen,  jotta  hänet  voisi  muuntaa 
pelkäksi  anatomiaksi  tai  purkaa  elimiksi  ja  her¬ 
moradoiksi.  Hoitotyö  ei  ole  pelkkää  tekniikkaa.” 
Ehdin  kertoo  Journal  of  the  American  Medical 
Association  -lehden  vuoden  1998  marraskuun 
numerossa  selostetusta  kyselytutkimuksesta, 
jonka  mukaan  46  prosenttia  yhdysvaltalaisista 
vastaajista  oli  kyselyä  edeltäneen  vuoden  aikana 
käyttänyt  jotakin  täydentävää  tai  vaihtoehtoista 
hoitomuotoa.  "Vaihtoehtohoitoihin  turvautuneet 
olivat  keskimääräistä  paremmin  koulutettuja”, 
Ehdin  korostaa. 

Ehdin  peräänkuuluttaa  itämaista  käsitystä  ih¬ 
misruumiista  -  tietoa,  jonka  voi  saada  meditoimal¬ 
la.  "Energianvirtaukset  ruumiin  energiakeskusten 


ja  meridiaanien  eli  energiakanavien  kautta  voi 
näet  tuntea  muuttuneessa  tietoisuudentilassa.” 

Ehdin  valuittelee,  että  länsimainen  lääketie¬ 
de  on  perustanut  tietämyksensä  ihmisruumiista 
kuolleiden  ruumiiden  leikkelyyn,  joten  elämän¬ 
voima  (qi  tai  ki)  on  jäänyt  huomaamatta.  "Vaik¬ 
ka  elämänvoima  ei  ole  selvästi  havaittavaa  eikä 
sitä  pystytä  mittaamaan  tieteellisillä  välineillä, 
voi  sen  käsittää  meditaation  ja  intuition  avulla”, 
Ehdin  väittää.  “Me  länsimaalaiset  olemme  vii¬ 
me  vuosisatoina  korostaneet  älykkyysosamäärän 
(IQ)  merkitystä  —  idässä  on  useita  tuhansia 
vuosia  keskitytty  elämänvoimaan  (QI).” 

Biologinen  epätasapaino  on  Ehdinin  mukaan 
syy  nykyaikana  tasaisesti  lisääntyviin  tauteihin 
kuten  diabetes,  syöpä,  osteoporoosi  ja  masennus. 
"Ihminen  on  ollut  olemassa  kolme  miljoonaa 
vuotta,  mutta  sydän-  ja  verisuonisairauksia,  syö¬ 
pää,  allergioita,  astmaa  ja  reumaa  on  esiintynyt 
laajassa  mitassa  vasta  20 — 30  vuoden  ajan.  Monet 
asiat  ovat  tuona  aikana  muuttuneet:  esimerkiksi 
ruokailutottumuksemme  ovat  nyt  aivan  toiset, 
ruoka  sisältää  entistä  vähemmän  ravintoaineita, 
sokerin  kulutus  on  lisääntynyt  j  a  antibiootteja  käy¬ 
tetään  löyhin  perustein.  Olemme  nyt  muutaman 
sukupolven  ajan  syöneet  uudenlaista  puhdistettua 
ja  teollisesti  valmistettua  ruokaa.  Elimistömme 
ei  kuitenkaan  sovi  sellaisen  ruoan  käsittelyyn, 
sillä  kokonaista  99  prosenttia  perimästämme  on 
peräisin  vähintään  40  000  vuoden  takaa  eli  ajal¬ 
ta,  joka  edelsi  Homo  sapiensin  tuloa  nykyiseen 
Eurooppaan.” 

Mutta  onneksi  toivoa  ei  ole  menetetty:  "Meret 
ja  järvet  kuolevat  saastuessaan  liikaa  ja  hapen 
käydessä  vähiin.  Kun  niitä  puhdistetaan  tiettyyn 
pisteeseen,  niiden  luonnollinen  toipumiskyky 
aktivoituu  -  ne  alkavat  puhdistua  itsestään.  Täs¬ 
mälleen  samoin  käy  meille  ihmisille,  sillä  kaksi 
kolmannesta  meistä  on  vettä.” 

Risto  K.  Järvinen 

LIITY  SKEPSIKSEN  JÄSENEKSI! 


Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä 
Skepsiksen  jäsenasioista  vastaavalle  osoitteella: 


r 

V 


Anna-Liisa  Räihä 
Borgströminkuja  1  B  19 
00840  Helsinki 
membership@skepsis.fi 


J 


Yhdistyksen  jäsenmaksu  vuodelle  2002  (sisältää  Skeptikko-lehden  tilauksen)  on  21  euroa 
tai  alle  20-vuotiailta  10,50  euroa  (jos  olet  alle  20-vuotias,  ilmoita  syntymäaikasi). 

Voit  myös  tilata  Skeptikko-lehden  liittymättä  jäseneksi.  Tilausmaksu  on  24  euroa/vuosi. 
Lehtitilausta  tehdessä  tiedoksi  riittävät  nimi  ja  osoite. 
Jäsenhakemus/tilauskaavake  löytyy  myös  Internetistä  Skepsiksen  kotisivuilta:  www.skepsis.fi 


JÄSENHAKEMUS 

Haluan  liittyä  jäseneksi  □  vain  lehtitilaajaksi  □ 


Nimi: 


Ammatti  ja  koulutus: 


Lähiosoite: 


Postinumero  ja  -toimipaikka: 


Puhelin  ja  mahdollinen  sähköpostiosoite 


Haluan  Skepsiksen  sähköpostituslistalle  □ 

Kokemus  Skepsiksen  toimialaan  liittyvistä  asioista,  mahdollisesti  aihetta  sivuavat  julkaisut,  jäse¬ 
nyys  muissa  tieteellisissä  yhdistyksissä,  erityiset  mielenkiinnon  kohteet  ym. 

(käytä  tarvittaessa  erillistä  paperia): 


Korostamme  kuitenkin,  että  kuka  tahansa  kiinnostunut  voi  hakea  jäsenyyttä 
yhdistyksen  hallitukselta  koulutustaustasta  ja  elämänkokemuksesta  riippumatta. 

Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet 
ja  haluan  liittyä  yhdistyksen  jäseneksi. 

Päiväys  ja  allekirjoitus 


SKEPSIS 

Skepsis  ry  on  vuonna  1987  perustettu  suomalaisten  skeptikko¬ 
jen  yhdistys. 

Skepsiksen  sääntöjen  mukaan  yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objek¬ 
tiivista  ja  puolueetonta  tieteellistä  tutkimusta  ottamatta  näiden 
väitteiden  paikkansapitävyyteen  kantaa  apriorisin,  tutkimusta 
edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin  ko¬ 
timaassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  har¬ 
joittaa  valistus-  ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitou¬ 
tumaton. 

Yhdistyksen  hallitus  voi  hyväksyä  hakemuksesta  yhdistyksen 
jäseneksi  yksityishenkilöitä  ja  oikeuskelpoisia  yhteisöjä,  jotka 
hyväksyvät  edellä  mainitut  yhdistyksen  periaatteet. 

Yhdistys  julkaisee  neljä  kertaa  vuodessa  ilmestyvää  Skeptik- 
ko-lehteä. 

Mallia  yhdistykselle  haettiin  Yhdysvalloissa  1976  perustetus¬ 
ta  CSICOPista  (Committee  for  the  Scientific  Investigation  of 
Claims  of  the  Paranormal),  mikä  ilmenee  mm.  yhdistysten  sa¬ 
mankaltaisina  toimintaperiaatteina. 

Skepsis  ry  toimii  kuitenkin  itsenäisesti,  vaikkakin  yhteistyössä 
CSICOPin  ja  muiden  vastaavien  järjestöjen  kanssa.  Yhdistys 
on  ECSOn  (European  Council  of  Skeptical  Organisations)  ja 
Tieteellisten  seurain  valtuuskunnan  jäsenjärjestö. 


Seuraava  Skeptikko  ilmestyy  syyskuussa. 

Lehteen  tarkoitettu  aineisto  tulisi  olla  toimituksessa  elokuun  loppuun  mennessä. 


Skepsis  ry: n  yhteystiedot 

Puhelinpalvelu:  0208  -  355  455 
Postiosoite:  PL  483,  00101  HELSINKI 
Internet:  http://www.skepsis.fi 
Pankkiyhteys:  SAMPO  800011  -  465  302 

Jäsenasioista  ja  lehtitilauksista  pyydetään  neu¬ 
vottelemaan  yhdistyksen  jäsenasioista  vastaavan 
kanssa.  Hänelle  toimitetaan  myös  osoitteenmuu¬ 
tokset: 

Anna-Liisa  Räihä 

Borgströminkuja  1  B  19 
00840  Helsinki 
puh.  (09)  698  1976 
membership  @  skepsis,  li 

Rahastonhoitaja 
Veikko  Joutsenlahti 

Roihuvuorentie  30  A  96 
00510  Helsinki 
puh:  040-7587286 

Skepsis  ry:n  hallitus  vuonna  2001 

Puheenjohtaja  Jukka  Häkkinen 

Varapuheenjohtaja  Otto  J.  Mäkelä 

Vesa  Kolhinen 

Pertti  Laine 

Veikko  Näntö 

Anna-Liisa  Räihä 

Göran  Törnwall 

Alueyhteyshenkilöt 

Joensuu:  Vesa  Tenhunen, 

puh.  (013)  123  254;  vesat@online. tietokone. li 

Jyväskylä:  Matias  Aunola, 

puh.  koti  (014)  642  547,  työ  (014)  260  2379 

mimaau@cc.jyu.fi 

Oulu:  Sami  Tetri,  puh.  040-586  3099 


stetri@mail.student.oulu.fi 

Turku:  Minna  Suhonen, 

puh.  040-581  0921;  minnasu@kolumbus.fi 

Yhdistys  toivoo,  että  alueilla  asuvat  ilmoittaisivat 
yhdyshenkilöille  yhteystietonsa,  jotta  he  voisivat 
tiedottaa  omalla  alueellaan  tapahtuvasta  toimin¬ 
nassa.  Yhteyshenkilöille  voi  myös  ilmoittaa  ha¬ 
lukkuutensa  osallistua  yhdistyksen  toimintaan 
omalla  alueellaan. 


Skepsis  ry: n  tieteellinen 
neuvottelukunta 

professori  Kari  Enqvist  (puheenjohtaja) 

professori  Nils  Edelman 

professori  Pertti  Hemänus 

assistentti  Virpi  Kalakoski 

dosentti  Raimo  Keskinen 

dosentti  S.Albert  Kivinen 

professori  Raimo  Lehti 

professori  Anto  Leikola 

dosentti  Marjaana  Lindeman- Viitasalo 

professori  Ilmari  Lindgren 

professori  Nils  Mustelin 

professori  Ilkka  Niiniluoto 

dosentti  Heikki  Oja 

professori  Jeja  Pekka  Roos 

VTM  Jan  Rydman 

professori  Heikki  Räisänen 

dosentti  Veijo  Saano 

professori  Lauri  Saxen 

professori  Anssi  Saura 

professori  Raija  Sollamo 

yliassistentti  Lauri  Tarkkonen 

akatemiaprofessori  Raimo  Tuomela 

FL  Tytti  Varmavuo 

professori  Johan  von  Wright 

professori  Risto  Vuorinen 


Skepsiksen  haaste 

10  000  euroa  puhtaana  käteen  sille,  joka  tuottaa  valvotuissa  olosuhteissa  paranormaalin  ilmi¬ 
ön. 

Tähtitieteen  tohtori  Hannu  Karttunen  ja  taikuri  Iiro  Seppänen  ovat  lupautuneet  maksamaan 
kumpikin  2500  euroa  edellä  mainitusta  kokonaissummasta.  Haastesumma  voidaan  maksaa  myös 
humanoidistipendinä  -  10  000  euroa  puhtaana  ulottimeen  sille  humanoidille,  joka  itse  noutaa  sti¬ 
pendin  ja  antaa  samalla  DNA-  (tai  vastaavan)  näytteen.  Poikkeustapauksessa  summa  voidaan  myös 
maksaa  (mikäli  esimerkiksi  henkilötunnuksen  tai  pankkikortin  saanti  on  osoittautunut  humanoidille 
vaikeaksi)  mukana  seuraavalle  ihmiskontaktiseuralaiselle. 

Paholaisen  asianajajan  paluu 
-teos  edelleen  saatavilla 


Risto  Selin,  Marketta  Ollikainen  ja  Ilpo  V.  Salmi  (toim.) 

Paholaisen  asianajajan  paluu 
Opaskirja  skeptikoille 
Ursa  1997,  Sid.  208  s,  25  euroa 

Skepsiksen  julkaisema  ja  Ursan  kustantama  Paholaisen  asianajajan 
paluu  -teos  on  saatavilla  kaikista  hyvin  varustetuista  kirjakaupoista. 
Teosta  myydään  myös  muun  muassa  Skepsiksen  yleisötilaisuuksissa, 
joissa  Skepsiksen  ja  Ursan  jäsenet  voivat  hankkia  kirjan  jäsenhintaan 
20  euroa. 

Vuonna  1989  julkaistu  ensimmäinen  Paholaisen  asianajaja  oli 
vuoden  tiedekirja.  Siinä  kuten  Paholaisen  asianajan  paluu  -teokses¬ 
sakin  suomalaiset  tiedemiehet  käyvät  taikauskon  ja  humpuukioppien 
kimppuun  sanojaan  säästämättä. 

Kirjan  vironkielistä  laitosta  Teine  Maailm  on  saatavissa  Helsingissä 
toimivasta  Viro-Instituutista  puhelin  09  -  669  805  hintaan  16  euroa. 

Paitatilaukset  voi  toimittaa  Anna-Liisa  Räiliälle 


osoite  Borgströminkuja  1  B  19,  00840  Helsinki 
puhelin  (09)  698  1976 
sähköposti  alraiha@csc.fi 


USKALLA  AJATELLA! 


Hanki  Skepsiksen 
oma  t-paita ! 

Skepsis  on  valmistuttanut  oman  t-paidan,  jota 
myydään  yhdistyksen  järjestämien  tilaisuuksien 
yhteydessä.  Paidan  hinta  on  10  euroa,  ja  sitä  on 
saatavina  S,  M,  L  ja  XL  -kokoina. 

Paidan  voi  myös  tilata  postitse,  jolloin  hin¬ 
taan  lisätään  12  euroa  postikuluja. 


